
KA JINGLAMPHRANG 


H aba la ai ia ka thup jingthoh (Manuscript) ha la ihoh da i 
Shortimai Sviem. S\ icmsad ha la khlad ka 1 lima Khy rim. 
ka myiisi ;m jong nga shiphang ka kyndeh. Nga kynmaw biang 
ia ki por ka jinglong kh\ nnah haba 1 mci jong nga i Sliinti Kiri 
Sviem. ba la khlad noli, i ju ialam ia nga bunsicn sha iingsad 
ha Smit. I ju ieit bad smat ban leit ia kynduh ia la ki kur. na 
kawei ka por sha kavvei pat, sha Mylliem no sha Smit. Ki ruh 
ki ju wan kylliang sha ’ring jong ngi. Haba ki ia kynduh. katno 
ki iasngcw rhem mynsiom ban ia kren shaphang ka Hima. la 
ka Mylliem ne ka Khyrirn. 

I Shortimai Syiern, katba nga lah ban lum. i long ka briew 
kaba kynjai kaba don ka bor pyrkhat. kaba iolii jngai bad kaba 
lah ban pyniadei bad la ki khun ki hajar ka hima. 1 long iba 
don ka bor sngcwthuh ia ki skit tern ka Hima Khyrirn. bad la 
ju ong ba, haba ki dhulia ki don ka jing bakla hangno hangno 

ha ka shoh ksing i lah ban kdew shisyndon ia ka ha ki dhulia. 
Ia kane ka jingtbit jong i ha kane ka liang, ngi lah ban kubur 
na ka jingiashem bad i Dr. H. Lyngdoh, iba la thoh ia ka 
Pomblang Nongkrem ha ka kot Ka Niain Khasi. I ju bang 
ban iathuh ia ki khana pateng, ki khanatang, ki puriskam bad 
nga dang iasheni katto katne ngut ki paralok kiba dang kynmaw 
ia ki khana ba lung bu la iathuh da i Shortimai Syiem. 

Ha kane ka kot jong i Shortimai Sj iem. i wanrah ia ka 
khana pateng ha ka dur ka ‘literature' bad ka 'History'. Ka 
rah ia ngi sha ka mynnor ban iohi biang ia ka Pah Syntiew. ka 
luwbci Tvnrai jong ka Hima Shillong, ka rah ia ka jingmut 
jingpymvan dur jong ngi ia ka jingkvndoh ki kjat ka Pah Syntiew 
halor ki mawsiang harud ka krem Marai haduh ba ka Shad 
Kvnthei kan da wandur kumne kuniba ka long imnta. I .a 
ong. ka Pah Syntiew ka long ka nongsdang ia kane ka shad. 
Ka nongthoh ha kane ka kot ka kdew ba ka Syiemsad ka don 
ka b\ nla kaba khraw ha ka jingiadei bad u Syiem. ki Bakhraw. 
ki dhulia. ki khun ki hajar bad kiwei kiwei. Dei ha ka Sad ka 
Sunon ba ka ieng ka nia ka jutang. ka shai kdar ba ka hok ka 
ieng rasong ha ka niam ne ka s\ nsliar ka khadar. Ka nongthoh 
ka pynpaw ia ka jingtbit ha kaba buh ryntih, ha kaba bsuh ia 
ki kynlien khasi kiba jem. kiba suk. kiba shai ban p\nbang ia 
u nongpule. khlem da pynduh rub ia ka 'originality' kaba don 
ha ka pyrkhat u Khasi. 1 la kane ka kot yn lap ia ki s\ mboh ka 
History ia kiba ki nongthoh. ki nongwad jingtip ki lah ban 
pyndonkam ia ki buit ki sap (methodology) kumno ban lip ia 
ka mynnor baba ka thoh ka pule kam pat don. Ka don ha ka 
ia ki "source materials" ia kaba ki view wad jingtip. ki nongthoh 
kim lah ban iaid lait. Kane ka kot ka wan na ka trai hi. kaba 
long ka Syiemsad. ka nongbat (custodian) ia ka niam ha ka 



Ill 


I lima. Ka Sad ka Sunon ka dang ieng haduh kinc ki sngi. ha 
ryngkat ki Shiphcw Ksing bad Arphew I lynniew Skit. 

Khublci. 


Helen Giri, 

Professor, 

Creative Arts, NEHU, 
Shillong, 22.06.2001 




SHI KYNTIEN AR KYNTLEN 


TV" atno ka jingsngevvkmcn bad jingsngewhun mynsiem haba 
J^Ja lah ban shon ha ka dur jong ka kot ia ki jinglum bad 
jingkynshewjong i Syiemsad Shortimai Syiem(Bam kwai lia 
ling u Blci) jong ka I lima Khyrim, shaphang ka jingseng ia ka 
Hima Shillong bad ka Hima Khyrim (Khairim). 

Haba pule ia kane ka thup jingkynsew shaphang ki khmat 
syiem kiba la kiew khet bad synshar la ka Hima Shillong bad 
ka Hima Khyrim, nga dap da ka jingsngew lyngngoh bad 
jingsngew burom ia ka bor kynmaw jong i ba i la lah ban bud 
na kawei ka pateng ha kawei, ia ki jingjia kiba kham shonshap 
ha ka por synshar jong kita ki syiem bad ba i la lah ban buh 
ryntihiaki. 

I ju iathuh khana i ju ong. “Ka jingsngew synei ia ka 
jingshem bad jingiakynduh ka Jaid Syiem jong ngi, haba 

kyntnaw sngew kum ban jaw ummat. Nga la lum bad thoh 
kat kaba nga lah ban kynmaw. Ngan sa ai, ynda la kyntiew 
bha, ba phin pule ba phin tip.” 

Hynrei nga khlem ioh lad ban ioh ia kita ki jingthoh jong i 
ha ka por ba i dang im. 

Ka long, shisha kaba phylla ba ka briew kaba khlem shong 
skul ka lah ban thoh haduh katne. I la nang ban pule ban thoh 
da kaba ia bud bad ia pule ryngkat bad kiba shi para ar kmie 
kiba ia leit skul. Ha kata ka por, ha ka por ba dang khynnah i 
Kong Shortimai ki kmie ki kpa kim da pynshlur eh ia la ki 
khun ki pyrsa kynthei ba kin leit skul, namar ki sngew, ba 
kum ki kynthei, ka kamram ka long hapoh ling ha la rympei, 
ki kam ba kin khmih bad kit khia, ki bym da donkam ban ioh 
jinghikai na ki skul. 

Kum ka Syiemsad kaba bat ia sad ka sunon, im ju don ka 
por kaba kylluid ban thoh jingthoh mynsngi. I ju iathuhkhana ba 
i ju thoh mynmiet mynmiet haba la kynjah ka shnong, haba la 
thiah ki khun, haba ym don ba donkam shuh ban ia kynduh ia i. 

Haba nga pule ia ki jingthoh jong i, ka ju wan paw ka dur 
khmat ba kynjai jong i. I long ka briew kaba jai jai kaba pasiang 
kumba pasiang ki jingthoh jong i. I long ruh ka briew kaba lah 
ban pynsngewbha ia ki khynnah kumjuh ia kiba la san la rangbah. 
Ka mynsiem ba jynsur bad ba palei jong i, ka teh song ia ka 
Hima baroh kawei. Ki myntri ka Hima ki ju iathuhkhana ba 
lada don ka jingiakynat ne jingiapher jingmut hapdeng ki para 
myntri bad ki bakhraw kaba khraw katno katno ruh, ki tang 
shu ia kynduh ia ka Syiemsad, tang da ki ktien syrpai syrpud 
jong ka ki la ia klet noh ia ki jingiapher jingmut baroh. 

I Shortimai Syiem, i la lum bad kynshew ym tang ia ka 
khana shaphang ki Syiem Shillong bad Khyrim hynrei i la lum 
bad thoh ruh ia ki jingiathuhkhana puriskam kiba ju iathuli 
pynbymgia ia ki khynnah bad samla ha ki por mynshuwa ha 
ki rympei ki i'ing Khasi. Na ka thup jong kine ki khana dang 
dep shon tang kawei kaba i la ai kyrteng “U Patsha bad u 
Syiar Bneng.” Ia kane ka kot la shon ha ka por ba i dang im. 

I ju sngewtynnad ruh ban pynpaw ia ki jingitynnad ka 
mariang, ia ka jinglong ki briew ha ka imlang sahlang, ha ka 
dur ki poetri. Ha kane ka kot, la kynthup katto katne ki poetri 
ba i la thoh. 

Kane ka thup jingkynshew jong i Shortimai Syiem, nga 
ngeit kan long u synniang ba kordor ha ka thoh ka pule Khasi 
bad kan long kaba ktik ia ki nongwad nongpule ia ka mynnor, 
ba kin nang ia wad ia tih ban tip shuh shuh shaphang ki mynnor 
kiba lah leit. 


Sitimon Sawian 
Shillong, 25.06.2002 




PART - 1 


KA HIMA SHILLONG 





Ha khlieh une u lum haba ieng ki mawramsong don ka Krem Marai 




KA PAHSYNTIEW 


H a irai u Lum Shillong, shaphang mihngi. hajan ka shnong 
Pomlakrai bad ka Nongkrem, ladon ka pyntha ba madan, 
kaba jlan bad ba iar, ka khyndew ka long kaba sboh bad kaba 
scisoh. Ka don harud ka vvah UmVew. ka wah kaba khuid khlir- 
khlir. Ha ka por kaba sliang bad thangrang um lada ngi dih ia 
kane ka um. ka pyntngen ia ka mynsiem ba thait bad ba (wait 
ki nongtrei. Kane ka um ka mih na kawei ka Iyhuh bah ba 
itynnad kaba don shaphang sepngi ka Pomlakrai, ka long kaba 
itynnad bad ba ithiang ban peit ia ka jingleh ba phylla U Blei. la 
kane ka tyiiong um ki fiiew ba ka dei ka um-syiem umblei bad 
ia kata ki khot kyrteng ka Langkyndur, ha trai u lum ka long 
Iyhuh synrangmavv, bad nangne ka um ka shu jaw tok-tok, kane 
ka dei ka tynrai ba mih ka Wah Um'iew. Nangta ka sa tuid sha 
. ki pyntha bah kaba iaid lyngba na pyrshah uwei u lum uba ki 
khot u Lum Marai. Une u lum u don hajan ka shnong Nongkrem 

shaphang shathie bad ka Wah Umicw shaphang sliatei. line u 
lum u long u lum maw uba ialang ki mawlong ki mawteh, ki 
don ki krem ki kroli. Ia unc u lum la kali da ka khlavv kaba 
rben, ha khlieh une u lum ki don ki mawlongbah kiba hch. kiba 
mih napdeng ki khlaw ban pynpaw ia la ka nam ka burom. Ha 
trai kine ki mawlong la don ka krem kaba iphieng bad i shongkhia 
shong-blei. ban rung thala ym i nud. Pyrshah ka Wah UmTew. 
ha tduh ka krem. la ieng bun t\ Hi ki mawlong kiba jrong kumba 
sawphew phut ne sanphew phut. Ha shyntur kata ka krem la 
ieng u mawlong uba tap kum ka tnum. halor une u maw la don 
ka dieng kaba hell bad ki tnat kiba kali ranain. kiba la tap 
phymgup ia uta u maw. la i kumba ker pyrda ia ka khmat krem. 

Ka khmat ka krem ka long kaba khini ban rung, s\ricm 
kum ka jingkhang ii'ing. 1 lapoh ka long kum ka kamra hch kaba 
kylluid nangta pat la poi siia kiba nangrit nangrit bad hadien ka 
la nangkliim haduh b\m long shuh ban rung, hangne ka jdka 
ruh ka la long ktieh ahor. ! a don rub uwei u maw uba jrong 
kum ka kvnroh bad hapdeng jong u la mih art> lli kiba at kiba 
long thik kum ka jingbuin bad ia uta u maw ki khot u maw 
jingbuin. Kane ka jaka ka long ka ba khim bha ban iaid. 

Ka khyndew ha unc u lum ka long kaba sboli bad kaba bha 
ka rep ka riang. kumta naduh In ndai haduh nn nta mynne ha 
kine ki thain jong kane ka jaka ka rep ka riang ka bha shibun. 

Hyndai la don uwei u briew uba na ka jaid Mylliemngap 
uba kyrteng u Bambteng. u rep Kngkha hajan line u Lum Marai 
harud kata ka krem. IJnc u briew u long uba smal uba sting, u 
ba trei ininot bha. u hun u sngewbha tang ha la ka kam la jong. 
ban p\ ndap ban pynbiang ia la ki para ki p\ rsa. wat lada u dei 
ban trei sliitom ruh uni ju limit, hynrei ka mynsiem jong u ka 

shad kmen haba u iohi ba ki para ki pyrsa ki dap ki biang. 

Ha kawei ka sngi kaba i tynnad bha, ka bneng kaba sngur 
bad phymai, ki kjat sngi ki doh ia ka khyndew bad ki niad ia ka 
syep ka mariang. ki pynjah thait bad pynhun ia ka mynsiem ki 
nongtrei, uta u Mylliemngap haba u leit sha lvngkha u dap da 
ka jingsngcwbha haba u iohi ia la ki jingthung jingtep ba ki bha. 
u kba u khaw ki ia nguh bad kynoi ia la ki soh ba khia. I '■ la 
shong-kai halor uwci u maw ban peit kai ia Ia ki jingrep ba ki 
bha. ka mynsiem jong u ka shad kmen da ka jingsngcwbha. 
khlcm ngiah shuh ban peit bad ba ka h er pyngad ka beh hir-hir. 
kumba kynoi ia u katba u dang ngam sha ki thwei jong ka 
jingpyrkhal ia ka jingieit ka mariang ba ka la ai. kiba pynjah 
thait ia ka jingtrei shitom ki khun bynriew. Katba u dang peitkai 
kumnc kyiicng sawdong ki lum ki them kat shaba kot ki khmat. 
kumno re kumno u la poi pynshat ia la ki khmat sha kita ki 
mawlong kiba don ha tduh kane ka krem. Hangta u la iohi 
pvnban ia kawei ka khynnah kynthei kaba iaid kai halor kita ki 
maw long, ka hiar ka kiew. ka ly ngkoh ka ry ngkang ia ki khlcm 
don jingwit. Ka shad ka kmen kumne la kumba dei ha ka jaka 
ba madan. Uta u briewum pat ju iohi khynnah ka ban bhabriew 
kum kata, ka jingbhabriew kaba la palat liam. urn nans shuh 
ban batai. Ka snichdoh kaba stem kum ka tiewlasubon. ki khmat 
peit kiba phymai. u shniuh khlieh uba stem kum ka ksiar. u 
jrongkyrphum. u tap ia ki slajat. Kaba la biang baroh shi rynieng. 
U la long shoh bieit ia kata ka jingiohi ba pin lla jong u haduh ba 
um nang shuh ban pyrkhat la ka dei ka briew ne ka ky nja blei. 
Ha kaba khadduh u la rai hi ha lade ba la kumno kumno kane 
te ka la dei ka kynja blei. U la shu peit lyngngoh kumne ia kata 
ka khynnah khlcm ngiah shuh, kata ruh kam ngiah ia la ka 
jinglehkai sngewbha halor kita ki maw. Kumno re kumno ka la 

iohi liak ia uta u bricvv bad natnar ba kam ju iohi new pyrthei 
ka la phet noh shapoh krem. Haba u la iohi ba ka la phet noh u 
la bud ia ka sha krem hynrei haba u la poi ha khmat krem um 
nud ban rung bad u la leit phai noh sha la Ting. 

Ynda u la poi ha i'ing u la shu pyrkhat jvlliew bad dap da ka 
jingsngew lyngngoh ia kata ka khynnah. Da ka jingmut dur ha 
la marwei kumne. hadicn te um sngewlah shah shuh ban tip 
tang ha lade, kumta u la khot ia kiba ha Ting ha sem baroh bad 
u la iathuh lin ha ki ia kaei ba u la iohi bad u la ong, “Ngam 
sngcwnang shuh ban batai ia ka jingbhabriew kata ka khynnah 
bad nga ngeit ruh ba ym don shuh ha pyrthei kum ka dur bad 
ka jingbhabriew jong ka". Kiba ha Ting ruh ki la sngcwlyngoh 
ia kata ka jingiohi ba sngewphylla ban don kum kata ka khynnah 
ha Lum Marai Ki ruh ki la ong kuinba ong u knTi jong ki ba la 
kumno-kumno ka la dei ka kynja biei. 

Uta u Mylliemngap ha kata ka mict um nang iohthiah shuh. 
u la shu pyrkhat iynga pisa niynsiein ha la niarwei ba da kano 
kein ka lad un ioh kern ia kata ka khynnah? U la duwai ia u 
Blei ba un iarap ba un shern ka lad. Haba u iai pyrkhat u la pei 
jingmut ba un shu pah noh da u s\ ntiew ia kata ka thei bhabriew' 

Ha ka sngi kaba bud u la leit Ivngkha kumba u ju leit bad da 
kaba wad synticw artad lynti haduh ban da poi ha lum. Ha 
kata ka por u lap pynban ha lyngkha ia u syntiew pathaw khasi. 
u tiew jalyng-ktcng. u la kheit shikham ia uta u syntiew bad u la 
tch ha uwei u dieng uba jrong. Ynda u la dep u la leit shongkai 
biang ha uta u juh u maw, u la iohi biang ia kata ka khynnah, ka 
lehkai kumjuh kumba ka leh ha kata ka sngi ba la dep. Une u 
briew u la leit tur bad la u syntiew. Kata ka khynnah haba ka la 
iohi ia u ka la shcptieng bad ka la kynriah da ka jingmut ban 

phet noh. hynrei u pat u la pyni bad pyntur da uta u syntiew. Ha 
ka jingitynnad ia uta u syntiew kam nang phet shuh. ka shu 
ieng lyngngoh bad shu peit iapbieit da ka jingikwah ka bym 
nang batai. Uta u briew haba u la iohi ia kane ka lad u la tur 
ialade shajan bad uta u syntiew ha khinat. Ha kata ka por ka 
jingsheptieng ia uta u briew ka la jah ba ka la ikwah jur eh ia 
uta u syntiew. Ha ka jingkwah palat kumne ba la pynshoh bieil 
ka jingitynnad uta u syntiew, ka la tur shajan bad kncr ia la ki 
kti ban shim ia uta u syntiew. Uta u briew pat u la ring bad 
kynran ia u dieng suki-suki shadien bad u la nangtur la ka met 
ban pynjan ki kti. ka ruh ka la nangtur la ka met ban pynjan ki 
kti sha u syntiew. Haba ka nangtur kumne, u pat u nang kynran 
ia u dieng haduh ba kan da ioh ia u syntiew; uta u briew ruh ha 
kata ka khyllipmat u la pyllait ia u syntiew bad u la kvnrup 
kynsan bad bat khak ia ki kti jong ka. Ka la ia leh shipor ban 
lait na u. ka da khih da ksaid katba don la ka bor ka buit haduh 
ba kan da thait iar. Ka khynnah ka bapli kam lah ban ia leh bad 
u rangbah briew. Haba u la ioh kern bad ioh bat ia ka. u la 
khroh la kjor. u la nguh la dem ia ka da ki ktien jali-jaum bad u 
la ong ia ka ba kan leit shong leit sah ryngkat bad kiba ha Ting 
ha sem jong u. U da kular de ba un sumar sukhcr ia ka kum la 
ka jong ka para ka pyrsa, bad ba kan nym shaptieng ia u. u la 
smai u la soskular ruh ba un long kum u knti ia ka. u la kren ruh 
da ki 'tienhok ‘tienblei. I langta ka la jem ka mynsiem hinlvhin 
w'at lada kam kren ruh la ithuh ba ka sngewthuh ia kiei ba u 
kren, hangta ka sa leit bad u da kaba suk. 

Ynda ki la iapoi ha Ting, u la khot ia la kiba ha Ting ha sem. 
ia la ki para ki pyrsa, u la pynithuh ia ki bad u la ong ba kin ia ri 
ia sumar ia ka bad kin ia pynbiang ruh ia kiei ba ka kwah. 
Baroh ki la ia kren bad ia leh ieit ia ka. Haba ka la dci ka por 

bamja. ia ka ruh ki la ai kumba ki bam ialade. hyiirei kam treh 
bam bad kam kren shi kynlien ruh, ka shu kymgah la ka khlich 
bad ka shu peit katba ki ia leh. Uta u Mylliemsngap haba u la 
iohi ba kam treh ham treh dih u la sngewkhuslai bad u la pyrkhat 
ban shu ai kyrpang noli tang ia ka marwei ia ki jingbam baroh. 
Kumta u la phah ba kin shet kyrpang bad pynbiang kyrpang 
noli ia ka marwei naduh ka ja ka jingtah, ka urn ka wah, u soh 
u pai bad baroh ki jaid jingbam. Haba ki la leh kyrpang kumne. 
ka sa bam sa dih pat katba ki ai. Haba ka la bam la dih kumne 
u la sngewsuk mynsiem. U Mylliemngap u shu peit bad ap ia 
ka kvndong ba u sheptieng ba ioh ka phet noh wal la u iohi ba 
ka la juh bha bad ba ka la sngewtvnnad ruh para khynnah 
hviirci um nud ban icli. 1 ladien u la buh da kawei ka pyrsa ba 
kan ap kan ri ia kane ka khynnah bad ba kan py nbiang nadong 
shadong katba ka kwah. Ha kaba u buh nongap kumne u la ioh 
ban leit lvngkha leit risai biang kumba u juleh man ka sngi. 
Kane ka pyrsa jong u ka long kaba sian kaba stad bha, ka 
kohnguh ruh thik ia ka hokum u knii. ka iaid ka icng ha ryngkat 
kata ka khynnah. ka pynmyllen bad ka pynbymgia da kaba 
ialchkai ialeh sngcubha man la ka sngi. Kane ka khynnah haba 
ka la iai ia shong ia sah ry ngkat bad kata ka pyrsa, ka la icit ia 
ka bad ka la nangjuh nangjuh ha ka jingiasngcwbha 
sngewtvnnad para khynnah. 

Ilangta ki briew baroh na kylleng sawdong ki thain u turn 
Shillong haba ki la ioh sngew ia ka khubor ba u Mylliemngap u 
la sliem ia ka khynnah kaba phylla. ki la ia wan na kylleng ban 
peit ia ka bad haba ki la iohi, ki la ia ngeit ba ka dei ka kynja 
blei, kim ia ngiah shuh ban peit ia ka dur ba bhabriew jong ka. 
Hadien nangta u Mylliemngap u la ia kynduh ia ki para bakhraw 
bad ki tymmen ki san. ban ia kren shaphang kane ka khynnah. 



7 


Haba ki la ia shong pyrkhat, ki la ia rai lang da kawei ka jingmut 
ban ia khot ban ialum noh da ka dorbar. Ynda la poi kata ka 
sngi ba la buh dorbar. u Mylliemngap u la sdang ia ka dorbar da 
kaba ong, "Ko para bakhraw, ko tymmen ko san, ko paitbah ko 
paitbun, ha kane ka dorbar pyllun ka ri Shillong kumba phi la 
iawan da ka jing-sngewbha bad jingiasuk lang. te mynta ngan 
iathuh bad pvntip ha phi baroh ba nga la ioh na Lum Marai ka 
briew kaba phylla. kaba la phah da u Blei bad kane ka khynnah 
ruh nga ngeit ba ka dci ka kynja blei. Kumta kumba ka long ka 
jingai ba phylla jong u Blei, nga kwah ba kan long noh ka 
nongsynshar. ka nongsumar, ka nongri ka nongda. ka nongkhroh 
ka nongkjor, ka nongmai ka nongsneng, ka nonglum ka nonglang 
ia ki khun ki hajar, kum ka kmie ka syiem. Te kumta nga pashat 
ha ka jingrai jong phi ka dorbar pyllun lada da kawei ka jingmut 
phin ia suk phin ia hun mo ba ngin ia thung syiem ia kane ka 
khynnah bad ba ngin ia ai noh ia ka da ka nam syiem?" 

Ka dorbar ruh ka la sngew iahap ia ki kyntien u 
Mylliemngap bad da ka jinghun mynsiem ki la ia mynjur lang 
bad ki la iarai ban ia suk lang pyllun ban long tang kawei ka 
hima bad kane ka khynnah kan long ka syiem ba kan synshar 
ia ki baroh. 

U Mylliemngap haba u la iohsngew ba ki la iabeit iasuk 
ban ia long tang kawei ka hima, u la dap da ka jingkmen ba ka 
Ia poi kat kum ka jingthmu jong u, hynrei ha kata hi ka khyllipmat 
u la poi kynmaw thret bad u la sngewbieit ha lade, kumno keih 
ba kat ka syiem ka kynrad kam don kyrteng? Shipor u la shu 
sngap. Hadien u sa pyrkhat, "Haba nga shu pah ia ka da u 
syntiew te ngan khot kyrteng noh da ka Pah-syntiew." Hangta 
u Myllienngap u sa iathuh ha ka dorbar u la ong. "Ani phi! nga 
te nga la sngew sah ka bieit ia lade, haba kat ka syiem tang ka 

kyrteng ruh kam don, te mynta phin ia mynjur ban buh kyrteng 
noh ia ka da ka Syiem Pah-syntiew?" 

Kumta haba ki la ia hap jingmut lang baroh u Mylliemngap 
u la ong, “Nga dap da ka jingsngewnguh ia phi baroh, hynrei 
nga kwah ban ong biang sa kane kawei ha phi baroh ba ngin ia 
pyrkhat kumno ban ia thaw ring noh ia ka Syiem bad ba ngin 
ioh ban pynkyntang noh ia ka Syiem bad ia ka i'ing, hangta ngin 
sa pynkhamti ha ka ia ka niam ka rukom." Hangta baroh ki la 
ia mynjur da ka jingkmen jingsngewbha. 

U Mylliemngap u sa buh sngi ba kan long biang ka dorbar. 
Nadien kata baroh na kylleng ki shnong ki la iawan ban nguh 
syiem ia ka Pahsyntiew, ki da dap ruh da ka jingkmen ba ki la 
don ka kmie ka ban lum ka ban lang, ka ban sneng ka ban 
kraw ia ki. U Mylliemngap ba u long u briew uba beit bad uba 
hok, imat ba u Blei ruh U la ai ia u ka sap kaba phylla ba ia kaei 
ba u pyrkhat na ka bynta ka jingbha, ki kam baroh ki iaid beit 
iaid ryntih bad baroh ki ieit ki burom bad ki shaniah ia u. 

Haba ka la poi ka sngi ba ki buh ia ka dorbar, u Mylliemngap 
u la ong. "Shuwa ba ngin thaw ka i'ingsyiem te, to ngin ia thung 
shuwa ia ki bakhraw ki basan ki ban pyniaid bad ban peit ia ki 
kam ha la ki jong ki jong ki jaka ha ka hima." Haba ki la ia 
mynjur baroh ia kane ka jingpyni jong u, ki la ia pyrkhat lang ha 
ka jingiabeit bad iasuk baroh, ki la ia thung kumne ia ki basan 

( 1 ) Basan Nongkrem (2) Basan Mylliem (3) Basan Nongkseh 
(4) Basan Nongumlong (5) Basan Swer (6) Basan Synrem. Ha 
kata hi ka sngi ki la thung Langskor ia u Mylliemngap uba 
long kum u kni'i ka Syiem, u long ruh u nongaibuit aibor ha ki 
kam baroh. Ha kata ka por ki kam baroh la leh bad pyndep hi 
da u Langskor. Ki paidbah ki la dap da ka jingsngew hun ba 




don shnong shuh. Dei ha kane ka shnong Bisi ba la leit rah ia ka 
Plahsyntiew da u Mylliemngap. Dei ha kane ka shnong Bisi ba la 
kyntang ia ka jaid Syiem Shillong bad ba la seng ia ka Hima Shillong 

ki la don ka Syiem bad ki bakhraw ki ban peit ki ban synshar 
ia ki. Hangta u Langskor u la aiti ha ki basan ba kin pynkhreh 
ban thaw noh ka Yingsyiem. Ki basan bad ki paidbah ki la trei 
da ka mynsiem, ki la pynpoi ki rishot ki rijied, ki dieng ki siej, 
u traw sop-iing bad kiwei-kiwei. Kumta ki la thaw ia ka i'ing 
syiem, da ka jingiabeit ia ryntih ki la dep kloi. 

Ynda ki la dep u Langskor, ki basan ryngkat ki khun ki 
hajar ki la leit ialam ia ka Pahsyntiew ha kata ka i'ing. Hangta 
u Langskor u la ong, ** Kumba u Blei U la phah ia phi ban long 
syiem ha kane ka pyrthei, mynta nga la pynkyntang bad pynkup 
ia phi ka Pahsyntiew ba naduh mynta ka sngi phi la long ka 
Syiem-sad ka Hima Shillong bad kane kaiingsyiem ba phin shong 
phin sah nga la pynkyntang ha ka nam jong phi bad ngin khot ia 
ka, ka Iingsad bad ngin sa pynkhamti ha phi ka niam ka rukom. " 

Hadien kata ki la seng ka niam ka rukom jong ka Hima 
Shillong bad la pynkhamti ha ka Pahsyntiew Syiem-sad. ki la 
buh ba kin wan ai u blang u bhet na man la ki shnong ki shnat 
kat kum ki jaka ba pyniaid ki basan, ba kin wan ai ha ka niam 
ka hima shisien shisncm. Ka la long ruh ka shad shynrang ka 
shad kynthei ban buh kum ka dak ba shad ka Pahsyntiew halor 
ki maw ha u Lum Marai bad dei na ka ba la ioh ka rukom shad 
kynthei ki Khasi. 

Ia ka Pahsyntiew la khot ka Syiem Blei ne Syiem Shillong 
namar ba ka wan mih na shaphang ka thaifi u Lum Shillong. Ki 
ngeit ruh ba ka dei ka syiem kaba nyngkong ha Ri Khasi. 

Ha kawei ka sngi haba u Langskor u don tang marwei ha 
kper, la wan mih uwei u briew uba la tymmen bha. uba i bakhraw, 
u kup da ki jaifi ba phymai kiba lieh sada baroh shirynieng, u 
deng ki mawkordor bad la u diengduh ksiar u bat ha la ka kti 



10 


kamon, bad u la ong ia u Mylliemngap, “la nga la phah da u 
Blei ban wan sha me kumba me la shimti ia ka Pahsyntiew na 
u Lum Marai, ba ia ka u Blei U la phah ba kan wan long syiem 
ha kane ka pyrthei". 

Hangta u Mylliemngap u la kylli. “Haba kumta phi pat phi 
dei u ei?" 

Uta u tymmcn u la jubab “Nga dei u Blei Shillong. Mynta 
nga aiti ha me ia ka Pahsyntiew ba men ri men sumar bha bad 
mem bit ban pynpoikha ia ka kat bym pat dap khadar snem 
naduh mynta ka sngi. Mynta nga la dei ban leit sawdong ka ri 
Khasi. ka ri dkhar ban leit sain hima ban pynlong tang kawei 
bad ngan wan phai pat ynda la dap khadar snem thik naduh 
kane ka sngi." Uda pynkular ia u Mylliemngap ba un bat bad 
kohnguh ia kane ka hukum. U tang shu lah kren ia kine ki kticn. 
u shujah noh hi nangta. U Mylliemngap u la dap da ka jingly ngngoh 
ha lade tang ba u la buh jingmut bha ia ki jingkren jong u. 

Katba nang iaid ka por ka Syiem Pahsyntiew ka la juh bha 
ba ka la sngewthuh ia ka jingim kum ki para briew bad ba ka la 
sngcwty nnad ruh la ka kam synshar ia la ka hima. Hynrei u 
Mylliemngap pat u shu iai sheptieng bad sngew shitom jingmut 
ha la marwei ban ap haduh khadar snem. u la sngewslcm eh 
ban ri ban ap ia ka bad u shu iai tieng ba ioh ka phet ynda la jan 
dap khadar snem. Da ka jingiai ap kumne u la sngcwbtai haduh 
ba u la klet noh ia la ka kular bad u Lei Shillong. U la phah 
kyrwoh ban long ka dorbar ia ki basan ia ki bakhraw bad ia ki 
khun ki hajar baroh. 

Haba ki la ia wan poi baroh ha kata ka dorbar, u 
Mylliemngap u la pynpaw ia la ka jingsngew bad u la ong ban 
ia pyrkhat lang ban ia buh briew noh ia ka Pahsyntiew. Haba 

ki la ioh sngew ia kane, ka dorbar pyllun da kawei ka jingmut ki 
la ia mynjur ia ka jingkren u Myllicmngap bad ki la ong ba ka la 
dei shisha ka por ban ia pynbuh briew ba ki la iohi ba ka la 
samla bha. 

Haba ki la shern u briew uba bha ki la ring kongor ia ka 
Sviem Pahsyntiew khlem pat dap khadar snem. Te naduh kata 
ka por ia u lok ka Syiern ki ai ia u ka nam Kongor. Te ka la jia 
haba la dap khadar snem thik, uta u tymmen u la wan paw 
biang ha u Mvlliemngap kumba mynshuwa. U la kylli. “Me 
dang bat ne-em ia ka ktien bad ka kular hok ba la ia buh ha 
kato ka sngi. khadar snem mynshuwa?'* U Myllicmngap u la 
iathuh ba u la bakla bad ba ula pynkhein ia la ka kular, ba u la 
pynbuh briew ia ka Pahsyrftiew. Uta u Lei Shillong u la bitar 
lep bad u la sngew sih ia u Mylliemngap ba u la pynkhein ia la 
ka jutang, ba u la thombor ia ka hukum bad ka kular bad u la 
ong. "Ka jingleh shitom jong nga baroh khadar snem ki la pulom 
bad bijai ei da ka jing-pynkhein jong me u Myllicmngap ia la ka 
juban hok." Ha ka jingbitar bad ka jingdom u Lei Shillong u la 
ong, “Kumba me la pynkhein ia ka jutang hok, naduh mynta ka 
jaid Mylliemngap ryngkat ka jaid Sviem kan jot kan pra. kan 
jynjar kan shitom". 

U Myllicmngap u la tieng bad u la kviuh ba u la sngewthuh 
ia la ka jingbakla ba u la pynkhein ia la ka kular. U la nguh la 
dem ia u Lei Shillong da kaba pan map ia la ki jingbakla baroh. 
u la sngewsih kthang haduh katla-katta ia la ka jingbieit 
jingbakla. Da ka jingiai pan map bad ka jingnguh jingdem kumta. 
u Lei Shillong haba u la iohi ba u bieit hok shisha u la ong. “To 
nga la suk bad la map" bad u la kyrkhu kyrdoh ba ka jaid 
Syicm Shillong Syiemblei bad ka jaid Mylliemngap kin neh kin 
sah bad kin iaroi iapar. 

Ka Syiem Pahsyntiew haba ka la iohsngew ia kine ki 
jingiakren, ka la sngewsih bad sngewdiaw ha lade. U Lei 
Shillong haba u la iohi ia ka jingsngewsih jong ka. u la phai sha 
ka bad u la ong. “Phi dei ban shongsuk shongsain haduh ba 
phin da buh la ka nam la ka kyrteng longsyicm ha kane ka 
pyrthei. ki ban mih ka long bteng man bteng na phi”. Ka Pah- 
syntiew ka la kohnguh ia ki ktien hok u Lei Shillong. 

Haba ka Pahsyntiew ka la ioh khun, ka la ioh nyngkong da 
ka kynthei, uba ar u shynrang. Kine ki khynnah ki long kiba 
bha briew ki ia syriern ia ka kmie nadong shadong; ki long ruh 
ki khynnah kiba heh kiba plung. Ka Pahsyntiew' naduh ba ka la 
ioh khun ka la sdang ban kren pariah ia ki briew'. ka rukom 
kren jong ka kaba i khia thew. Ki briew kirn ju ngiah ban peit ia 
ka, nadong hadong kaba la biang lut. Ia ki khun ki tang sdang 
sngewthuh ka la hikai ka akor ka burom, ki long ruh ki khynnah 
kiba tipsngi. ki kohnguh ia ka jingsneng ka kmie. Ka dap da ka 
jingsngewhun ban iohi ia la ki khun ba ki sian bad ki kohnguh 
hukum. Katba nangiaid ka por ka snem haba ki la nang iaheh 
iasan bha, ka kmie ka la hikai kumno ba kin burom ia ki bakhraw 
ki basan bad ia ki khun ki hajar. Baroh ki ieit ki burom bad kim 
ju ngiah ban peit ia ki bad ki long thik kum ka kmie bad ki ai 
nguh ia u Blei ba u la ai syiem ia ki kiba la pynhun bad pynsuk 
ia baroh. Ka Pahsyntiew ka la shu ap ia ki por ki snem ba ki 
khun kin nang ban pyniaid ia ka hima. Haba ka la iohi ia la ki 
khun ba ki la samla bha, ba ki la sngew-thuh bad ba ki la lah 
ban bat ia ki jinghikai ba bha jong ka. ka sa hikai pat ia ki 
kumno ba kin pyniaid ia ka hima. ba kin synshar hok da ka 
mynsiem kaba jemnud bad kaba jai-jai, bad ba kin leh ia kiei- 
kiei ha ryngkat u Langskor bad ki basan ki bakhraw. Ka iai 
batai ruh ia ki kumno ba kin leh ha ka niarn ka rukom bad ba 

kin synshar hok ia ka hinia, ban suk ki khun ki hajar. Ki khun 
namar ba ki la heh la san, sa ba ki long kiba sian kiba stad ki la 
lah ban bat bad buhjingmut ia ki jinghikai ka kmie. 

Ka Syiem Pahsyntiewka la i hun ia la ki khun ba ki kohnguh 
bad leh thik kat kum ka jingsneng ka jinghikai jong ka. Ki la nang 
kumno ban burom ia ki bakhraw ia ki basan ia ki riewtymmen 
riewsan bad ia u Langskor ki ieit ki burom kum la u jong u kn'ii. 
Haba ka la iohi bad ka la i biang nadong hadong ka la rai ban 
aid noh ia ka jinglong syiem ha ki khun, ba ia lade te kam mon 
shuh naduh ba ka tip ia ka jing-pynkhein kular u Mylliemngap 
ba u la klet ia ka jutang ba u la ia kular bad u Lei Shillong. 

Shuwa ba ka Syiem Pahsyntiew kan leit phai noh sha la ka 
jong ka jaka, sha la ki kmie ki kpa. ki hymmen ki para, ka la aiti 
ia la ki khun ha u Nil Mylliemngap bad ha u Kongor u kpa jong 
ki, ba kin ri kin sumar ia ki bad ba kin leh hok leh bha ia kiei-kiei 
baroh ba kidei ban leh. U Mylliemngap u la pan map na ka ia 
ka jingbakla ba u la kum pynkhein ia ka kular bad u Lei Shillong, 
hynrei ka la ong. ‘‘Nga la buh ia kine ki khun kiba la mih bujli na 
ka bynta jong nga, kin sah ruh ka nam ka kyrteng junom ha 
kane ka pyrthei, ki ban shimti ia ka jinglong syiem longbteng 
jong nga, te kumta kine baroh amgut ki khun baieit jong nga, 
kiba long ka mynsiem jong nga, nga aiti ia ki ba kin shong kin 
sah bad phi u kpa bad phi u Ni'i Mylliemngap ba phin ia sumar 
ia sukher bha ia ki. 

U kpa. ki khun bad u Ni’i Mylliemngap ki la ia nguh ia dem, 
ki la ia khroh ia kynpad da ka jingiam pangnud ba kan shong 
kan sah bad la ki khun bad u kpa. ba kan peit kan synshar ia ka 
hima, hynrei ka la ong ia ki ba kin nym ia sngewsih shuh “Ka 
por kam shah shuh ba ngan shong ha kane ka pyrthei, nga la 

dei ban pyndep ia la ka kular” Ka la doh la dait ka la buh 
khmut buh khmat ia la ki khun bad ka la khroh la kjor da ka ba 
ong. "Ko khun kynrad ksiar baieit jong nga, ba nga la kular ban 
buh ia phi ki khun ba phin shong phin sah ha kane ka pyrthei 
ryngkat bad i Pa jong phi bad i Ni'i Mylliemngap, to da kynmaw 
ia ka jingsneng ki jinghikai ba bha ka kmie jong phi." 

U kpa da ka jingsngewsih kthang u la iai kyrpad da ka 
jingiam pangnud ba kan nym ieh noh ia ki hynrei ka la ong. "To 
shongsuk shongsain bad la ki khun. to peit to sumar ia ki ban 
sah ka nam ka kyrteng jong nga bad jong phi junom ha kane ka 
pyrthei". Ka ruh ka la nguh la dem ia u ba un ri un sumar ba un 
ieit ia la ki khun. U kpa um banse shuh u la kohnguh bad kular 
ba un ri bad ban sumar hok ia la ki khun. 

Ka Pahsyntiev\ ka la ong. "Ko Ni'i Mylliemngap to ri to 
sumar ia ki khun jong nga kurnba phi la ri phi la icit ia nga. 
kumta ia kine ki khun jong nga ruh phin ri phin ieit kumjuh. Ia 
nga te wat Ieit sngewsih wat Ieit bynnud shuh ba ka la dei ka 
por bad ka kular jong nga ka la kut bad ngam lah shuh ban 
shong ryngkat bad phi te kumta nga iai ban kine ki ktien ia phi 
ba nga la aiti ha phi ia la ki khun ba phin ri phin da ia ki kum ki 
mawblei diengblei ban nch ban sah ka longsyicm longbtcng 
ban neh ka hirna ka sinia". 

U Langskor haba ka Pahsyntirew ka la ong ban Ieit phai 
noh sha la ka jaka. u la phah kynvoh sha ki basan ki bakhraw 
bad ki khun ki hajar ba kin iawan baroh. Ynda ki la wan poi 
baroh ka Syiem Pahsyntiew ka la ong. "Ko Bakhraw ko Basan. 
ko khun ko hajar. nga la buh ia la ki khun ba kin shong kin sah 
bad phi. To da ia sncng da ia hikai ia ki ba kin ia synshar hok ia 
ka hima bad ba kin ia kitkhia ia ka niam ka rukom ban bha ban 

suk ki khun ki hajar pyllun ka Hima Shillong”. 

Ki khun haba ki la iohi ba ka kmie ka la mut shisha ban 
iehnoh ia ki, ki la ia iam pangnud ki la khroh ia la ka kmie ba kan 
shong bad ki. ki la ong. “Ko mei baieit, ngi kynjah eh te mei 
iaphi. te balei kein phin shu iehnoh ia ngi baroh shipara bad i pa, 
ngim sngewjuh ban shong ha pyrthei khlem maphi mei baieit.” 

Haba ki la kren ia kine ki ktien ka kmie ka la sngewmyllung 
ia la ki khun. hynrei kam kwah ban pyni ha ki ia la ka jingsngew, 
ka la khroh la kjor bad ka la iai sneng iai pyni ia ki da ki ktien 
ieit jali jaum haduh ba kan da lah ban pynhun pyntngen ia ka 
mynsiem jong ki bad ka la ong, "Ko khun kynrad ksiar baieit 
thepmynsiem jong nga. ban sah ka tien hok kat kum ka hukum 
U Blei ba nga la kular tang haduh ba phin da ia heh ia sian 
maphi baroh amgut. te mynta ba phi la ia heh ia san kumne ba 
phi la ia sngcwthuh bad phi la lah ban bud ia ki jinghikai jong 
nga. te mynta ka la dei ka por kein ia nga ba ngan leit noh ba 
ngam lah shuh ban shong ban sah ryngkat bad phi ki khun 
baieit jong nga. Naduh mynta phi la dei ban shimti maphi ia ka 
jinglongsyiem longbteng ban sah ka nam ka kyrtcng jong nga 
junom ha kane ka pyrthei. Wat ia iam wat ia sngewsih shuh ia 
imei jong phi. to ia shongsuk bad i pa ha ryngkat i Ni'i 
Mylliemngap kumjuh kumba nga don hi manga. Ngan nang 
pyntngen ngan nang aibuit aibor iaphi.” 

Ki khun haba ki la sngew-thuh ia ka jingbatai ka kmie ba 
kam bit shisha ban pynkhcin ia la ka kular, la ka mynsiem jong 
ki ka pang hynrei ki kohnguh ban shong ban sah bad la u kpa 
bad u Ni'i Mylliemngap. Ka Syicm Pahsyntiew ka la kyrkhu. 
kvrdoh ia la ki khun ba kin roi kin par ban neh ka longsyiem 
mansyiem junom ban sah ka nam ka kyrtcng ha pyrthei. 

Ki khun ki hajar ki la i'am pait dohnud ban ia khlad bad la 
ka Syiem namar na ka ba ki la ioh ka jingsngcwthuh ia kiei-kiei 
baroh, kaba long ruh ka nongpyntngen. ka nongsneng ka 
nongkraw. bad ki la ong ba kim shym pyrkhat ba kan iehnoh ia 
ki. Hynrei ka Syiem ka la ong, “To wat ia sngcwsih shuh namar 
ba nga la buh ia la ki khun kiba long ka mynsiem jong nga, ki 
ban peit ki ban synshar iaphi, bad nga ai ka jingky rkhu kyrdoh 
iaphi baroh ba phin ia roi iapar ban bha ka rep ka riang bad ka 
khai'i ka pateng." 

Kumta ka Syiem Pahsyntiew ka la mih suk mynsiem na 
Iingsad bad ka la leit beit beit shaphang Lum Marai ne'Lum 
Shillong. Haba ka leit ka khlem kyrtiang dien shuh. Ha kata ka 
khyllipmat ba mih ka Pahsyntiew u Kongor bad u Nii 
Mylliemngap ki la i’am da ka jingsngcwsih kthang ki sngew 
kumba ka la kit lut ia ka pyrthei baroh kawei ka bneng ka 
khyndew ka la dum ngaifi ia ki, bad ki sngew kum bvm don 
jaka shuh ia ki ha ka pyrthei. 

Hangta u Langskor u la ai khublei ia ki para bakhraw bad 
ia ki khun ki hajar bad u la ong, “To ngin nym ia sngewsih shuh 
ba la don kine ki khun ki ban peit ki ban pyntngen, ki ban 
pynshngain ia ngi bad to khie leit phai da kaba suk sha la 
shnong." Baroh ki la khublei ia ki syiem bad ki sa ia leit phai 
noh sha la shnong la shnong. 



KA J1NGTHUNG SY1EM IA KA KHUN 
KA PAHSYNTIEW 


H aba ka Pahsyntiew kam don shuh u Ni'i Mylliemngap u la 
phah kyrwoh ia ki basan ki bakhraw lyngkat ki khun ki 
hajar ka Ilima pyllun ba kin iawan poi baroh ha ka dorbar. 

Ynda la poi kata ka sngi. ki bakhraw ki basan bad ki khun 
ki hajar ka hima ki la ia wan poi lut baroh ha kata ka dorbar. U 
Ni’i Mylliemngap u la ieng bad u la ong, "Ko Basan ko Bakhraw 
ryngkat maphi ki khun ki hajar, kumba baroh ngi la tip ba ka 
Syiem Pahsyntiew ka la leit noh sha la ka jong ka jaka, bad ba 
ka la buh bad aiti ia kine ki khun ha ngi ki bakhraw bad ha phi 
ki khun ki hajar, kumta kine kein ki ban shimti ia ka jinglongsyiem 
longbteng ka kmie jong ki ka Syiem Pahsyntiew, Syiem-blei, 
Syiem Shillong. Te mynta nga pynshai ha khmat jong phi ki 
Bakhraw ki Basan bad ha phi ki khun ki hajar pyllun ka Hima 
Shillong ban ia thung syiem nongsynshar noh ia ka khun ka 
Syiem Pahsyntiew. Te kumno phi ka dorbar phi ia mynjur bad 

phi iahun iasuk ne-em ia kata?'’ 

Ka dorbar baroh ka la mynjur da ka jinghun bad jingkmen 
ba ki dang don ka syiem ka kmie, ka ban pyntngen, ka ban 
pynshngaifi bad ka ban sneng ban pyni ia ka bieit ka bakla ki 
khun ki hajar bad ki la ong, “La ka Syiem ka kmie kam don 
shuh bad ngi hynrei ngi bun ba ka la buh bujli ia la ki khun ki 
ban long ki nongpeit ki nongsharai ia ngi.” 

U Mylliemngap u la ong. “Nga pynshai mynta ha kane ka 
dorbar ban pynkhaniti noh ia ka jinglongsyiem ha ka khun ka 
Syiem Pahsyntiew.” 

Kumta u la pynkyntang Syiemsad ia ka kumba dei ka rukom 
ka niam bad u la ong, “Naduh mynta ka sngi ka khun ka 
Pahsyntiew ka la long ka Syiem ka kmicjong ka Hima Shillong, 
ba kan neh ka hok ka riti, ba kan neh ka sad ka sunon, ka 
longsyiem ka longbteng, ka bishar ka khadar. ban neh ka niam 
ka rukom, ka khrong ka pynshok. ka Yew ka hat, ka dan ka sir 
te kat kiba mih na ka hima baroh dei ban aiti ha ka Syiem long 
Syiem kaba bat ia ka sad ka sunon bad ia ka niam ka rukom ka 
Hima." Kumta ki khun ki hajar ki paidbah ki paidlang. kiba 
khraw ki basan, ki la ia leh kmcn leh sngevvbha kyrhai. 

Kane ka Syiem ka long kaba sian bad kaba stad imat ba ka 
la ioh jinghihai na la ka kmie, ka hima ka hun ka suk ha ka jing 
synshar jong ka. Ki ri ki sumar kyndong ia ka. ki shu sheptieng 
ba ioh ka phet kum ka kmie. Barahor ki khun ki hajar ki iavvan 
nguh syiem, ba kan shngian, kan synshar suk ia ka hima ryngkat 
u Langokor u ba long u nortgai jingmut ha ki kam baroh. Une u 
Langskor uba hok, uba stad, uba tbit bha ha ka rukom synshar ia 
ka Hima, u ieit bad shakri ia ka Syiem kumba u leh ia ka kmie. 
hynrei ha lade pat u iai tieng syier mynsiem ba ioh ka phet. 

la u para bad ia u kpa ka Syiem, u Langskor u la hikai ia ki 
ba kin iarap ban ia pyniaid ia ki kam ha ka I lima. Haba ka la 
synshar bun snem, bad haba ka la sainla bha, u Langskor uba 
long u knii jong ka u la ibit ban pynbuh briew noh ia ka. Kumta u 
la wad briew, bad ynda u la shem u briew uba bha u sa khot ia ki 
para bakhraw baroh ban ia wan. 1 laba ki la iawan u Langskor u 
sa iathuh ia ki ba u la ibit ban buh briew noh ia ka Syiem. 

Te haba ki la ioh sngcw ia kata ka khubor ba bha, baroh ki 
la ia mynjur. 

I langta ki sa phah kyrwoh pyllun ka hima ba kin ia wan poi 
ban ring kongor noh ia ka Syiem. Ynda la poi kata ka sngi ring 
kongor ia ka Syiem ka la long ka jingkhawai kaba heh, baroh 
na ka hima ki la ia wan ban ialeh kmen leh sngcwbha. U 
Langskor. ki basan ki bakhraw ryngkat ki khun ki hajar ki la 
dap da ka jingkmen ba ki la lait 11a ka jingSN ier m\ nsiem ia la ka 
Syiem namar ba u la don u nongshimti ia ka. 

Te haba ki sngi ki snem ki la nangiaid ka Syiem ka la ioh 
khun kynthei bad shynrang, baroh ki la ia kmen ia sngewbha 
ba ki la sngewshngain ba la nang ia mih ki syiem. 

Ka Syiemsad ka long kaba kitkhia bha ia la ka kamram ban 
pyniaid ia ka hima, ryngkat bad u Langshor uba long u nongai 
buit aibor. U da hikai bha kumno ban leh ha ka niam ka rukom ba 
kan bud thik kumba la hikai la sneng ka Syiem Pahsyntiew. bad 
ban kynmaw kat kum ka hukum jong ka. U Langskor u la tymmen 
bha hyrtrei ba u long u briew uba stad bad uba khlain ka jingmut 
jingpyrkhat. u ieit bad u sumar kyndong ia ka Syiem bad ia u 
para jong ka, u la long u knt'i ba shisha ia ki kumba u la shim ia ka 
Ipnie jong ki na u Lum Marai. Haba u la iohi ba kine ki syiem ki 
long kiba bud bad kohnguh ia ki jinghikai ba bha jong u. u la hun 



20 


la suk ka mynsiem. Tc haba u la sngewthuh ia lade ba um 
sngewkhlain bad donbor shuh ha la ka jinglongtymmen ban trei 
ki kam kiba shitom bad ba khia, u la sngewshitom jingmut ha 
lade, ba u iohi ba ka Syiemsad ka la trei ki kam kiba khia, ba ia ki 
kam synshar ruh kadei ban ia pyrkhat lang bad ia ka niam ka 
rukom ruh ka dei ma ka ban pynbiang. Kumta u Langskor u la. 
khot ia ki para bakhraw baroh ba kin ia wan. Haba la poi kata ka 
sngi baroh ki Ia iapoi. U Langskor u Ia ong, “Nga pynshai haphi 
ki para bakhraw ba nga la iohi ia ka jingkhia ka kam ia ka 
Syiemsad, namar ba nga ruh ngam sngew don bor shuh ha ka 
jinglongtymmen, te nga kyrpad iaphi baroh ban ia pyrkhat bad 
ban ia ai jingmut lang namar ba nga hi te nga la peit bad bishar 
bha ia u para ka Syiem ba u long uba stad bad uba tbit ha ka 
jingiarap ban pyniaid ia ka hima. Te kumno ngin ia pyrkhat ban ia 
thung Syiem noh ia u ba un long u nongiarap ia ka Syiemsad?" 

Baroh ki la ia mynjur ia kane kajingai jingmut u Langskor. 
ki sa leit iathuh ia ka Syiem ba ki la iarai para bakhraw ban ia 
thung Syiem Synshar noh ia u para jong ka. Ka Syiemsad rul 
ka la sngewbha shibun eh ban tip ia kane ka jingpyrkhat jing ki 
sa ba ka la iohi ia la u para ba u long u briew uba bha, uba tbil 
bad ba sngewthuh ha ki kam baroh, u ju kynmaw dngong ia ki 
jingsneng ba bha ka kmie bad u ju bud ruh thik ia ki jinghikai u 
Langskor. 

IJ Langskor u sa phah kyrwoh pyllun ka hima ba kan long 
ka dorbar. Ynda la poi kata ka sngi baroh ki la ia wan bad is 
Langskor u la ong. “Nga iathuh haphi baroh ba manga bad ki 
para bakhraw ngi la iohi ba ka long kaba eh ia ka Syiemsad hi 
kan trei baroh ki kam ha ka hima, khamtam ba ka long ki 
kynthei, ka la leh shitom katba ka lah ban pyndcp ia Ia ka 
kamram. Namar kata ngi ki para bakhraw ngi la ia rai bar. 

jhung syiem noh ia u para ka Syiemsad, ba un long u nongmih 
Ichmat na ka bynta ka Syiem, u ban synshar halor jong ngi bad 
u ban peit ia ki kam kiba khia kiba shon baroh ha ka hima. Te 
kumta ka shong sa haphi ki khun ki hajar ban ia pyrkhat lang la 
phi sngewiahap jingmut ne-em ia kane." 

Kumta baroh ha ka dorbar ki la iahap bad sngewdei ia ka 
jingkren u Langskor bad ki la ong, “Baroh ngi ia mynjur ia ka 
jingai jingmut jong phi ki bakhrawban ia thung Syiem noh ia u 
para ka Syiemsad. Bad mynta ngi la dap da ka jingkmen ba ngi 
ia ioh sa u Syiem Rangbah u ban peit u ban synshar ia ngi, u 
ban long u nongsneng u nongkraw. u ban aibuit aibor bad u ban 
ai ka jingtngen ka jingshngain ia ngi ki khun ki hajar bad ia ka 
Syiemsad, ka kmie jong ngi ka ban long ka nonglum ka nanglang 
ia ngi ban ia shem shisien shisnem ha ka leh niam leh rukom ha 
iingsad ha Iingsunon”. Hangta ka Syiemsad bad u Langskor 
ryngkat ki bakhraw ki basan ki la thung Syiem ia u para jong 
ka u Saidni Longsyiem. Une u Syiem u long uba sian bad uba 
shalak, u bud thik ia ki jinghikai u Langskor, u long ruh uba stad 
bha ban pyniaid ia ka hima bad u ju kynmaw ruh dngong ia ki 
jingsneng ka kmie ban synshar hok bad ban kitkhia ia ka niam 
ka nukom. 

Naduh ba la long syiem u para, ka Syiemsad ka la suk, sa 
ba uba kitkhia ia la ka kam bad ki khun ki hajar ruh ki hun ki 
suk shibun ba u ju leit peit hima barabor. Katno ki dap da ka 
jingkmen bad jingshngain haba wan poi u Syiem. Ha ka por ba 
long ka niam shisien shisnem, u Langskor u la aiti ki kam baroh 
ha u Syiem ba un pyniaid bad ba un kitkhia ha ryngkat ka jing 
Jarap jong u bad ki bakhraw ki basan kiba la thung kat kum ka 
jingdonkam ka hima ha ka niam ka rukom. Naduh kata ka por 
4a kyntang amgut ki sohblei kiba dei ha ka niam, u Sohblei na 

ka jaid Rumnong uba dei ban leh lut ki kam kiba dei ha ka niam 
bad u Sohblei na ka jaid Mawroh pat ha ka niam u long u 
nongiarap ia u Sohblei Rumnong. Hynrei haba pynkyntang bad 
pvnsoh ia ka Syiemsad dei ban leh u Sohblei Mawroh lane u 
NYi Langskor. Ia ki syiem kiba hiar pateng na ka Pahsyntiew ki 
la pynkyntang ban nym bam ia u pathaw-khasi namar ba ki 
fiiew burom ba u Mylliemngap u pah ia ka Pahsyntiew da u 
tiew pathaw-khasi. la kijaid Mylliemngap. Rumnong, Mawroh 
bad Rynjah ruh ki pynkyntang ban nym bam pathaw-khasi 
namar kiba iadei bynta ha ka niam. 

Ka jaid Syiem bad ka jaid Mylliengap kim bit ban ia poikha 
p 'iman. ka long kaba sang-iap sang-im ba ki la long kum shikur. 
naduh ba u Mylliemngap u la kular bad u la smai. la kyntang 
naduli krem Marai ba un ri un sumar ia ka Pahsy ntiew kum ka 
para ka pyrsa bad ba un long knii ia ka. 

Ka jaid Syiem bad jaid Mylliemngap ki dang don ki dang 
sah haduh mvnta mynne kumba la map bad la kyrkhu u Lei 
Shillong. 



KA JIJNGJIA HA NONGKSEH 


K i la bun ki pateng ki Syiem Shillong kiba hiar pateng na 
ka Pahsyntiew. 

I la ka por ba dang don ka lingsad ha Nongkseh ka Syiem 
Pah ka long ka Syiemsad ka Hima Shillong. Ka Syiem Pah ka 
don khun amgut, kawei ka kynthei bad uwei u shynrang. Ka 
klum kynthei ka kyrtcng ka Wan Kiri bad u khun shynrang u 
ky rtcng u Shonrai. Katba ki snem ki la nangiaid ka Wan Kiri ka 
la khie samla bha, hynrei u Shonrai u dang khynnah. Ha kata 
ka por la jia ba u Syiem Rangbah u la iap noh. u pyrsa ba u dang 
khynnah. kumta u Langskor. ka Syiemsad ha ryngkat ki basan 
ki la ia pyniaid ia ka hima. I Ine u Langskor uba mih bteng ruh u 
ieit bad u pynbiang ba kan suk ka Sy iem kumba u la long shisha 
u kiii'i naduh ka por ka Pahsyntiew. Kumta ia u Langskor 
Mylliemngap ki ong u kh'ii ki Syiem. Ynda la poi ka por ban leh 
niam ka Hima Shillong shisien shisnem bad ainguh ia U Blei 

Trai Kynrad U Nongbuh U Nongthaw, ka Syiemsad. u Langskor 
bad ki hynriew basan ki la buh sngi. 

Hangta ka Syiemsad ka sa phah kyrwoh ia ki khun ki 
hajar. Ki basan ki sa ium u synniang na la ki raid ki shnat ban 
ia wan ai u blang u bhet ban long ka pomblang bad ka shad 
shisien shisnem. Ha ka sngi lew Pomtiah ba ki sdang ia ka 
niam, u Sohblei Rumnong u la suit u la shor ha u Blei Shillong, 
Blei Longsyiem bad ia u Saidni Longsyiem. Ynda u la dep, 
uwei na ki rangbah dhulia u la suit u la shor ia u Biskorom bad 
ia ka Blei Synshar. nangta ki dhulia ki sa tem ia ki skit singniam 
baroh. Ynda ki la dep ki sa ia bam khapiah bad ia dih iad-um. 
Hapdeng ba ki paidbah ki dang ia dih iad-um ka la mih ka 
jingud ba ka kthang. Ki la ia ong, “Balei ka kthang katta-katta 
ka iad-um ngim sngewnud shuh ban dih. 5 ' Hangta ki la ia 
sngewlyngngoh bad haba ki la ia mad baroh-baroh ki shem 
shisha ba ka kthang. Hangta ka la mih ka jingiabun-ktien bad 
ka jingiakynroi kaba la khih tik. Ka Syiemsad haba ka iohi ia 
kane ka la ieng da lade ban kyrpad ia la ki khun ki hajar ba kin 
da sngap ia ka jingkren jong ka bad kin sa ia bishar ia kane ka 
jingjia hadien ba la dep ka jingleh niam. Ki paidbah da ka 
jingkren ka Syiem ki la iasuk baroh. 

Ynda la dep ka shad tyngkoh bad ka jingleh niam ka la 
kut. ha kata hi ka miet ki paidbah ki la ia kylli biang balei kein 
ba ka kthang ka iad-um? Ki la ia kren da ki ktien dom ktien 
bitar bad ki la ia leit ha khmat ka Syiem, ki la ong, “Balei kein 
da phi ka Syiem ka kmie jong ngi phi phah ai ia ngi da ka iad- 
um kaba kthang? Imat kaba la khleh da ka um sohling. Kane 
te imat phi la mut ban pyniap ia ngi ki khun kiliajar.” 

Ka Syiemsad ka la dap da ka jingsngewsih ka bym lah 




Nongkseh 

Ka Jaka ba judon ka Iingsad bad ka Kharai 

>huh ban batai balei keifi ban wan jia kum kane hapdeng ka 
niam ka rukom, ka la lyngngoh bad shaiong shaphang kane ka 
jingjia. Te da ka jingkhuid mynsiem kumba kam shym don 
shisha ka jingtip ei-ei ia kane ka la ong, “Ko khun ko hajar, 
balei phi ia kynnoh ia nga ka Syiem, ngam don jingtip ei ei ia 
kane ka jingkthang ka iad-um. U ei keifi uba la nud ban leh 
dusmon haduh kat kane, uba la nud ban pynjot ban pynpra 
hapdeng ka niam? Haba ia phi ki khun ki hajar nga lum baroh 
pvllun ka Hima Shillong shisien shisnem ban ia pyndep ia ka 
niam ka rukom ha ka jingbeit jingryntih kumba ju long, bad nga da 
k>rkhu kyrdoh ba phin ia bha ia miat nadong hadong kat kaba phi 
ia trci ia ktah kan long ka jingseisoh, ba phin nang ia iar ia long ka 
long briew man briew, ba phin iadap ia biang ia pahuh ia pahai 
baroh pyllun ka Hima Shillong, bad ia une uba mut ban pynjot 
hapdeng jong ngi ngam tip namar nga ka Syiem nga long tang ka 
briew ngam lah ban tip ne ban iohi, kumta nga duwai bad aiti ia 
kane ha U Blei Trai Kynrad Uba don ka bor bad Un ai ka jot ka 
pra ia uta uba pan kwah ia kaba sniew. Hynrei ia ngi ki bym don 
jingtip Un nangkyrkhu kyndoh ba ngin ia suk ia bha baroh”. Ki 
khun ki hajar haba ki la iohsngew ia ki kyntien hok ka Syiem ka 
Kmie ki la iahun iasuk, tang ba ki la ong ka dei ban da wad keifi ia 
uta uba la leh haduh katne. 

Hangta u Langskor bad ki basan ki la khot ia ki nongkhem 
iad-um bad ki la kylli, “Balei ka kthang ka iad-um, iaphi ba ngi 
la buh ba phin peit bad khem iad-um. Mynta haba ngi shem ba 
ka iad-um ka kthang, te phi dei ban iathuh hok, namar ba haduh 
katne phi Ia iohi ba la ia khih win ki paitbah.” 

Ki nongkhem iad-um ki la jubab, “Ngi khem ia ka iad-um 
kumba ju leh hynrei ba ka kthang te ngim shym leh mangi bad 

mano kein ba leh haduh katne ngim tip, ngi jubab da ka hok ha 
khmat jong phi, ko Syiem kynrad bad ha phi ki bakhraw bad ki 
khun ki hajar, ngi iathuh ba ngi hok, ba ngim shym leh ia kane, 
tip mano uba la leh dusmon haduh kat kane ban pynbud nam 
bein iangi ki nongtrei bad ka long kaba sangiap sangirn ban leh 
kat kane ha ka niam, ngi smai ruh ha ka kyrteng U Blei ba ngi 
hok ngi khuid. ngim shym khlch ia kane ka iad-um kthang." 

Ki paidbah la ki ioh sngcw katne ruh hynrei kirn pat ia hun 
ki dang ia mih ka jingiakren dom bad ia kren kynroi. Hangta u 
Langskor u la kyrpad ia ki paidbah ba kin ia sngap ia ka jingkren 
bad jingpyni jong u bad u la ong. "Baroh phi la ioh sngew ba 
ngim tip u ei napdeng jong ngi uba leh ia kane bad dei tang l 
Blei Trai Kynrad Uba tip ia une u nongpynkhih win haduh katne. 
bad phi la ia iohsngew ruh ia ka jingkren jong ka Syiemsad. 
kumta phi dei ban da ia p\ rkhat ha ngi ki briew ngim lah ban tip 
ia kane. ngin ia shaniah tang ha l ■ Kynrad Uba don ka bor. 
Mvnta ngin ia phah wad baroh kawei ka Iingsad ba ioh don 
kiba shitom ne kiba iap. kiba la ia dih ia ka iad-um kaba kthang." 

Ki paidbah ki la ia mynjur bad ki la ia leit ryngkat bad ki 
briew syiem ban ia wad hynrei him shem ban don ba shitom 
lane ban iap bad ki sa ia leit ban iathuh ha ka Syiemsad. ha u 
Langskor bad ki basan ba kirn shem ban don ba shitom. 1' 
Langskor u la ong, "Phi la iohi mynta ba ka iad-um kam dei 
kaba khlch um sohling kumba phi la ia pyrkhal, bad ngim tip 
kein uei uba la leh ia kane ka kam sniew r uba kw'ah ban pynjot. 
ban pynkhih win, u ba khlem kheifl shuli ia ka sang ka ma, uba 
la nud ban leh kat kane hapdeng ka niam ka rukom. Irnat une u 
riew sniew uba kwah ban pynjot ban pynsniew ia ka jaid Syiem 
Shillong ka bym don jingtip ei-ei. Kumta baroh phi la ia ioh 

sngew ba kam dei ka urn sohling kaba pyniap shikynti, imat une 
ii riew sniew u la leh da ka um u sohngang uba kthang hynrei 
ka bym lei-lei. Kane te ka long tang ban pynjynjar ia ka Syiemsad 
bad iangi ki bakhraw kumjuh iaphi ki paidbah". Ha kanc ka 
jingpynsngewthuh u Langskor baroh ki la ia mynjur bad ki la ia 
suk. Kumta ki la ioh ban pyndep ia ka mam ka rukom da ka 
jingryntih kumba ju long. 

Hynrei ynda la dap kumba saw ne san bnai hadien ka jingleh 
niam. ki briew bad ki bakhraw kiba ieit syiem ki la wan ban 
iathuh ia ka Syiemsad ba u Basan Nongkrem bad u Basan 
Mylliem ki ia bymgem ban wan thangkut ia ka lingsad. bad ba 
ki la tip ruh ba dei ma ki kiba la khleh kthang ia ka iad-um. Ka 
Syiemsad ka la ong, “la ka iad-um te nga ngiet ba kin khleh ba 
ki kwah ban pynkhih ia ki khun ki hajar. hynrei ba kin nud kat 
haduh ban thang ia ka iingsad te ngam ngcit." 

Ka Syiem Pah ka long ka briew kaba bha. kaba jemnud 
bad kaba lui-lui, kaba dap da ka jingisynei ia ki briew, kaba 
kloi ban iarap iano-iano kiba don hapdeng ka shitom ka lanot. 
da ka ktien ba bha suda naduh ia uba khraw' haduh ia uba rit. 
ki sem shiliang ki kup shiliang ki long ki lok jong ka. Kam ju 
tharai sniew iano-iano bad kam ju ngeit ia ki ktien briew. ka 
iai neh ha la ka jinglong ba bha. Hynrei ki bakhraw bad ki 
briew ki iai wan ban iathuh ia ka Syiem ba kine ki nongshun ki 
la ia byrngem ba kin ia wan thang ha kano-kano ka sngi. Ka 
Syiem ka iai ong, “Phi la iohi ianga ba nga ieit nga burom ia ki 
bakhraw ki basan kumjuh ruh ia ki khun ki hajar. ba ngam ju 
don ka leh heh leh meng, ngam ju kren sniew ne lehsiew iano- 
iano ruh. kumba nga don ka mynsiem kaba hok bad kaba khuid 
ha ka jingim jong nga, te rnynta ruh nga iai ieng skhenr halor 

ka hok bad nga aiti beit ia lade met bad mynsiem ha U Blei 
Trai Kynrad ba ma U Uba buh ba thaw ia nga. Kumba ngam 
shym don pap ei-ei te balei kein ngan tieng ia ki para briew.” 
Da ka jingaiti ialade ha ka jingpyniaid U Kynrad ka mynsiem 
jong ka ka la eh triang khlem don jingtieng jingsmiej ia kine ki 
nongshun. Kita ki bakhraw bad kita ki ba wan iathuh namar 
ba ki ieit ki burom ia ka haduh katta-katta ba ka long kaba hok 
bad kaba lui-lui, ki tieng ba ioh jia kaba sniew ia ka. 

Ha kawei ka sngi kine kiba ieit syiem ki la wan ban pynbor 
ba kan phet noh bad ki khun na Nongkseh, ki la ong, “Ko Mei 
‘Iem kynrad, u Basan Nongkrem bad u Basan Mylliem ki la 
bymgem shisha ba kin wan thang kut iaphi ha Iingsad mynta ka 
miet bad to ngeit kein ia ka jingiathuhjong ngi kiba ieit hok iaphi 
ko Syiem ko kmie, to phet noh nangne tang ban lait im ka 
mynsiem”. 

Hynrei ka Syiemsad ka la ong, “Mano ba thaw ia ka Iingsad 
ba ngan shong bad mano ba la thung Syiemsad ia nga, mano ba 
la pynkhamti ia ka niam ka rukom ha nga, ym dei mo ki bakhraw 
ki basan ha ryngkat ki khun ki hajar? Bad kumba nga iai ong ba 
nga shaniah, nga burom bad nga ieit ia baroh, hato balei keifi 
kin wan thangkut ia nga ha Iingsad, nga la leh aiu ia ki? Balei 
kim pynshai bad hato shaei kein ngan phet bad shaei ngan rieh? 
Ah! shano mo ba ngan phet wir ba ngan ioh jaka rieh? Ngam 
lah te ban im ha khlaw kum ki mrad! Lada da u bakhraw u nud 
ban pyniap bein khlem pap te haei kein ngan rieh? Namar kata 
ngam tieng, ai ngan iap ha Iingsad ha kaba ki la pynkhamti ia 
nga. Nga iai ieng skhem halor ka hok namar nga la aiti ialade 
ha U Blei U Kynrad uba buh uba thaw ia nga. La katta ruh 
ngam ngeit ba kin nud kat haduh ban pyniap ban pynduh ia la 

ka Syiem bad ia ka ling Niam”. 

Haba ki ia iohi ba ka Syiem ka eh kam treh ban phet ki la 
ong. “Ngi kyrpad ba phin sngap ko Syiem kynrad, ia ngi ki 
bakhraw kiba ieit hok ia phi. ngi kiba kvvah ban sah ka jaid 
Syiem, ngi kyrpad ba phin phah noh tang ka khun kynthei jong 
phi ka Syiem Wan Kiri.” 

Kumta ka Syiem ka la sngewdei ia ka jingpyni ki bakhraw 
ka la ong, “Nga mynjur bad kohnguh ia phi kiba ieit ia nga, 
mynta nga la aiti ha phi ia la ka khun marwei ba kan phet noh 
bad phi ki bakhraw kiba ieit hok ia nga." Bad ka la pynkhreh ia 
ki shakri ki shakor ba kin ia bud ia synran ia la ka khun baieit ba 
kan tang lait im. ba ioh wan shisha ki nongshun. Ka la pvnrah 
ka bam ka dih ka tyngka ka pisa bad ka ksiar katba ki ia lah ban 
rah. Ilaba ki la khreh ban mih na Iingsad ki bakhraw ki la ong. 
“Ko Syiem kynrad mynta ngi la shimti na phi ia ka S\ iem Wan 
Kiri ba ngin ia phet noh nangne. te to wat khusiai wat sahnud. 
ngi la tip rnangi kumno ban iada ia I. U Blei II ban ai buil aibor 
ia ngi kiba ieit hok ia phi ka Syiem. I In pynkiar na ka kti ki 
nongshun. Ba tang na inc i wei i syiem i ban pynneh pynsah ia 
ka jaid S> iem Shillong. Wat dik shuh ba ngin kit ma ngi kiba ieit 
kiba la bull la thung syiem ia phi. kumba ngi la aiti ha u Blei 1 rai 
Kynrad. ma U kcin U ban ialam lynti ia ngi bad Un ri Un da ia 
ine i khun jong phi ba Un pyllait na ka kti ki nongthombor lehbor 
kiba la nud ban byrngem ban shim ia ka jingim ba buh U Blei". 

Ka Syiemsad da ka jingsngewsih kthang ban ia khlad na 
la ka khun ka la ong, “Ko khun baieit eh jong nga ngam shym 
poi pyrkhat ban jia haduh kat kane ka apot, mynta ngam banse 
shuh ban ia khlad bad phi ba phin tang lait im ka mynsiem. To 
khie ia phet noh nangne ryngkat bad kine kiba ieit hok ia nga. 

tang nga tc ngan shong ha lingsad bad u para jong phi, katba 
ka jia. la im ne iap ngan shong hangnc. Lada inon hi da u 
bakhraw uba la thung syiem buh syiem ban wan pyniap te 
shaei ngan phet, ngam sngcw don lad.” Ka la duwai ia U Blei 
ba ka la aiti ia lade ha ka mon jong U. “Tangba ko Kynrad to 
isynei ia nga bad ri kyndong ia ka khun jong nga ka Wan Kiri 
bad to ri to ker Maphi na ki nongshun bad na kiei kiei kiba 
sniew. to don ryngkat bad ka baroh shilynter ka lynti ba ka 
iaid ba ka phet rieh na ki nongshun kiba la thew ban shim ia 
ka mynsiem. to ri pynim ia ka ba kan sah ka jaid Syiem Shillong 
kaba la buh kaba la ai Maphi, ba na ka marwei kan roi kyrhai. 
to pyntngen to pynshngain Maphi shi lynter ka jingim jong ka. 
nga aiti ha ka mon bad ka jingpyniaid jong Phi tang ba kan 
im." Ka la kyrkhu kyrdoh, ka la doh ia la ka khun bad ka la 
ong "Ko khun kynrad jong nga. lada phi iohi ba la meh ding ka 
lingsad te to phet kat shaba poi. Un kdew lynti hi U Blei Trai 
Kynrad. shaniah ha U. bad ha kine kiba ieit ia phi, kin long ki 
nongiada jong phi kin synran kyndong kumba ki la shimti ia 
phi na nga ka kmie”. 

Ki bakhraw ki la khublei ia ka Syiemsad bad ki la ong. 
"Kumba phi la shaniah bad aiti ia la ka khun marwei ha ngi. ngi 
kloi ban jah ka mynsiem shuvva ban jia kaei kaei ia ka Syiem 
bad ngi ngcit ba U Blei haba U dang i bit ban sah ka jaid Syiem 
Shillong Un ialam lynti ia ngi sha ka jingbha l Jn da Un ker na ki 
nongshun kiba nud ban bymgem ia ka jingim kaba U la buh la 
thaw hi ma U.“ 

Ki la dap da ka jingisynei bad ka jingsngewsih kthang haba 
Ki peit ia la ka Syiem katno ka jingktah ban ia khlad na la ka 
khun. Ka War Kiri ka la doh ka la kdup ia la ka kmie baieit bad 

ia la u para. Da ka jingsngewsih ka la ong, “Ka pap aiu kaba 
wan jia haduh katne ba ngan da hap phet noh na la ting ban ia 
khlad bad phi, ko Mei baieit." Ka la Yarn pait dohnud da ka 
jingsngewsih klhang haba ka peit ia ka kmie bad ia u para, ka 
bneng ka khyndaw ka la dum ngain ia ka, haduh ba ki bakhraw 
ki la ong, “Ka por kam shah shuh ngi la aei ban ia mih noh." 

Hangta da ka jingbym-banse shuh ka Wan Kiri ryngkat ki 
bakhraw, ki shakri kynthei bad shynrang ki la ia mih noh na 
iingsad. Ki la ia phet da ka jingsyier mynsiem ba ioh ia kvnduh 
bad ki nongshun. Ynda ki la poi ha uwei u lum na shaphang 
Shiliangum. na kata ka jaka lah ban iohi shynna ia ka Iingsad ha 
Nongkseh, hangta ki la iashong ban ia ap aiu ba kan jia. Ka 
Wan Kiri ka Yam paitdohnud haba ka shong ban peit sha la Ying 
ba don ka kmie baieit bad u para ba aiu kein kan jia ia ki ha kata 
ka iniet. Ki la shu ia ap dngong bad shu iapeit ban iohi la ka jia 
shisha ne-cm kumba bymgem ki nongshun. Ynda la dap shiteng 
synnia ki la iohi shisha ba ka Iingsad ka la meh ding lain, ka 
lingishyrkhei ka bym lah shuh ban batai. Ka Wan Kiri ka la 
sngewthuh ba ka kmie bad u para ki la iap ingkhong ha ka ding 
hapoh iingsad, ka la Yam da ka jingsngevv sangsot bad 
sngewmyllung ia lade ba la duh ei ki mynsiem bad ka la ong. 
"Wow! ko mei, ko hep, phi shu iap ei mo ha ka kti ki nongshun 
kiba shu thorn bein da ka bor khlem jingisynci shuh? Hynrci 
nga mut ban phet tang ban pynhun ia phi mei baieit bad ia kine 
ki bakhraw kiba ieit ia phi, ngam poi pyrkhat ba ki nongshun kir 
lch haduh kat kane, mynta sa tang manga mo marwei ngan in 
bad ba ngan iaid wir iaid sakrna. ba ngan kylla pukir ha kane ki 
p\ rthei, shaei mo mei ngan poi ha la ka jingshem jingjar sohsa 
haduh katne"? Hangta ka la kymnaw ban duwai ka la ong. 
"Ko Rlei Trai Kynrad, sa Maphi ban ialam lynti ia nga sha 

kano ka jaka ba ngan rieh tngen. la ia i mei bad ia i hep phi la aiti 
ia ki ha ki nongshun kiba la pynduh ia ka mynsiem jong ki, te 
lada phi dang ibit ia nga ba ngan im ban sah ka jaid Syiem 
Shillong to ialam lynti mynta ia nga, nga aiti ia lade ha ki kti ba 
donbor jong phi ko Blei”. 

Kita kiba ia don lang hangta ki la ia sngewsynei bad 
sngewmyllung ia ka jingsniewbok kane ka syiem samla ka bapli, 
baroh ki la ia i'am da ka jingsngcwsih kthang ia ka jingiap ka 
Syiemsad bad u khun jong ka, haba ki peit lei-lei ia kane ka 
Syiem ki la ia pangnud haduh katta-katta. Hadien ki la ia kyndit 
bynriew, da ka jingtieng ki la khroh ki la pyntngen ia ka Syiem 
bad ki la ong. "‘Ko Syiem kynrad. to pyneh ba ioh tlot namar ba 
ngi dei ban iaid mynta baroh shimiet. ngi ticng ba ioh wan buddien 
u Basan Nongkrem bad u Basan Mylliem, te phi dei kein Syiem 
ban pynkhlain ia lade, ba ngi la dei ban mih noh nangne". 

Kumta ka la pyneh ia lade bad ki ia ia phet noh nangta. ki 
shu iaid na khlaw na khlaw bad kirn tip shano ba kin poi. Ki ia 
iaid sakma kumne khlem ia ithuh lynti. ki shu ia tliew' shaphang 
sepngi, ki iaid na khlaw na khlaw ba ki tieng ba ioh wan buddien 
ki nongshun, ki shong thait tang haba kam lab iaid shuh ka 
Syiem. 




Um Khri ka jaka ba ju pynsum hati ki Syiem Shillong 



KA WAN KIRI HA KA HIMA 
KHADSAWPHRA 


K i iaid kumne bun sngi haduh ba kin da ia poi ha Nongkhlaw 
( Khadsawphra) hynrei kim tip ba ki poi ha ci namar ba ki 
poi hangta mynmiet. Ki la ia leit wad ring basa na kawei ka ring 
kaba don harud shnong. Hangta don ka tymmen bad ki la ong, 
"Ko me i rad, phin ia khot ring basa ia ngi?" 

Ka la ong, “Nga long kaba tang marwei ngam don khun, te 
lada phi ai ianga ban ia bam lang katba phi ioh te kata ngan 
shah ring basa iaphi." 

Kumta ki bakhraw ki la ong, “Hooid ngi kular ba ngin ia 
bam lang bad phi Meirad tang ba phin shah shongbasa ia ngi.” 

Kata ka tymmen ka la mynjur bad ka la shah ia ki ban 
iasah. Baroh ki la ia sngewsuk ka mynsiem bad ia sngewjahthait 
haba ka la shah kane ka tymmen, ki la ia sngewim bad ia 
sngewheh pat ka mynsiem ba ki la ioh jaka rieh bad ba ki la lait 

na ki nongshun. Hangta ki la ai pisa ai tyngka ha kata ka tymmen 
ba kan thied bam kat kiba ka sngcw donkam. Wat la ki ia shong 
ia sah hangne kiinju iamih haei-haei ruh, kim ju kwali iohi shnong 
iohi thaw ba ki tieng ba ioh tip ki nongshun. Ki ia rnih shabar 
tang mynmiet bad dang step bym pat don ba iaid ba ieng, lada 
ka phah kam ka tymmen ruh ki trei tang ha kitei ki por. Ki da ia 
sngew suk shisha ba ki ioh jaka shong ha rudnong. la ka Syicm 
kim ju shah ba kan mih. ka shu hap shong khop hapoh ‘ring, ka 
mih shabar tang mynmiet. ka iaid kai ha phyllaw ka tymmen, 
namar kata ym ju don ba iohi ne ba tip ia ki ba ki don hangta, ka 
bam ka dih bad baroh ki jingdonkam ka tip ka tymmen, ki sei 
tang ka pisa. 

Ka Syiem Wan Kiri ka la shong ha Khadsawphra bun snem 
hynrei ym ju don ba tip ba ka don hangta namar ba ka long sha 
rudnong, sa ba kata ka tymmen kaba sah riew kynlhei kam don 
ba ha i'ing ym ju don ba wan ba leit. lada jia ba wan briew ka 
mihnoh ia lade shabar kam kwah ba kin rung hapoh 'ring, namar 
ba ka tieng ba ioh ki tip ba don ki riewphylla, ba ki la pynsmai 
ba kan nym iathuh iano-iano ruh ba ki sah hangta. 

Ynda la dap khadar snem ba ki sah hangta ka Syiem ka la 
lut kdar baroh ka pisa ka tyngka, ki ksiar ruh ka la phah die lut 
haduh bym don shuh ban thied bam, ka la iathuh ha ki bakhraw 
ba kam don pisa shuh. ka la ong, ‘To ngin ia pyrkhat lang ba 
ngin ia leh noh kumno?" Kita baroh ki la ia sngewdik bad 
sngewdiaw haba ki tip ia kane ki la ong, “Ko Syiem ngin leh 
kumno haba ngi shu ia bam baroh khadar snem, ka pisa kan 
shan shuh shano, haba ngin ia trei ruh ngim nud ban ia mih, ka 
spah jong phi kcih kaba la dap pynban, ngin leh kumno ngim 
sngewnang pyrkhat shuh. La katta ruh to ngin ia ai jingmut lang 



ba ngin ialeh noh da kano ka lad’'. 

Haba ki la ia shong pyrkhat kumne, ka Syiem ka la ong, 
‘•Nga don sa tang kine ki khadu heh, te ngan phah die noh da 
kinc ba ngin tang ia ioh thied bam". Ka la loit ia kita ki khadu 
ksiar na la ki kti bad ka la ong, ‘‘Ko meirad to khie keih Icit die 
■noh sha Yew ia kine ki khadu, ynda phi la die te sa thied khaw 
bad ki jingbam kumba phi ju thied". 

Kata ka tymmen ka la shim ia kita ki khadu bad ka la leit 
t\ rwa die ha ki nongkhaii ha Yew, hynrei kat ha kiba ka leit 
tvrwa ym don ba lah ban thied ba ki la bun tula eh bad ki la ong, 
"Ia kine te sa tang u Syiem kein u ba lah ban thied". 

llaba ym don ba thied kumne, namar bym don bam shuh. 
kam banse shuh da ka jingsngeweh ka la leit sha ling syiem, ka 
la ong ia ki shakri syiem, "Nga kwah ban ia kynduh ia u Syiem 
ba nga don kam eh". Ki shakri Syiem ki la leit ialam ia ka sha 
n Syiem. Ha ba ka la poi ha khmat u Syiem ka la ong. "Ko 
Syiem kynrad nga wan sha phi ban tyrwa die ia kine ki khadu 
ksiar” 

U Syiem u la shim ia kita ki khadu haba u la peit bha u la 
kylli, “Ki dei ki khadu jongno tymmen, namar kine ki dei ki mar 
bakordor, ba dei tang ki kynja bakhraw ki ban deng kum kine ki 
jingdeng." 

Kata ka tymmen kam nud thok ia u Syiem ka la hap ban 
■iathuh hok. ka la ong “Ko Syiem kynrad, ka don ka briew kaba 
shong basa ha Ying jong nga mynta la bun snem bad ka la phah 
die ha nga ia kine ki khadu ha Yew, hynrei ki nongkhaYi kirn ia 
donbor shuh ban thied. Kumta ngam banse shuh nga la hap ban 
ijkan tyrwa noh ha phi” 

U Syiem u la ong, "To khie leit khot ia ka trai kine ki khadu 
ksiar ngatn thied na phi namar ba phim tip ia ka dor kane ka 
mar" 

Kumta kata ka tymmen ka la leit ban iathuh ia ka Syiem ba 
u phah khot u Syiem ia ka bad ba um thied ia ki khadu khlem da 
ia kynduh ia ka trai. Ka Syiem Wan Kiri haba ka la ioh sngew 
ia kane ka la sngewsih bad sngewjahburom haduh katta katta 
ia la ka jinglong rangli ba haduh ban da hap leit ha khmal u 
Syiem. Da ka jingsngewleh-raih bad sngewpukir ialade, ka la 
sngewsynei bad sngewrem ia la ka jong ka burom, kam lah kun 
shuh, ka la Vam ia la ka jong ka jingim ba shem pap ba tang na 
ka bynta ki khadu haduh ban da leit pyni ia la ka khmat ha u 
Syiem. Kita ki bakhraw ki la khroh bad ki la ong, “Ko Syiem 
wat leit pyn sngewsih shuh ia lade, ba ngi dei kein ban leit haba 
phah khot u Syiem.” 

Kumta da ka jing bym banse shuh ka Syiem ryngkat ki 
bakhraw bad ki shakri ki la ia leit sha ling Syiem. Ynda ki Ia jan 
poi, kata ka tymmen ka la nang leit ban iathuh ia u Syiem ba ki 
la iawan. Kumta u Syiem u la phah ki briew jong u ban leit 
shaw ia ki bad ki la leit ialam ha khmat u Syiem, u la phah ba 
kin ia shong. Hangta u Syiem u la kylli ia kata ka Syiem "Kine 
ki dei ki khadu ksiar jong phi?” 

Ka la jubab, “Hooid ki dei ki jong nga*’. 

U la kylli biang, “Phi dei iei bad iba nangno, namar ba kane 
ka tymmen ka la wan tyrwa ia kine ki khadu kiba shongdor te 
ngam lah. ban thied khlem da tip thikna ba ki dei ki jongno?" 

Ha ka jaka ba un buh dor ia ki khadu, u la shu pcit lyngngoh 
ia kata ka khynnah namar ba ka long kaba bhabriew bad kaba 

i khiathew. U tang shu peit u ithuh ba ka dei ka kynja ba khraw. 
Kata ka Syiem ruh kam nang shuh ban jubab ka shu peit 
lvngngoh. kan batai kumno kam sngewnang. Hadien u la kylli 
biang “Phi dei iei keiil thei bad ka shnong jongphi nangno?” 

Kata ka Syiem ka la saw kyrang da ka jingsngewleh-rain 
had sngewmyllung ialade kam nang iathuh shuh ka la shu peit 
sha ki bakhraw kumba kan ong ba kin iathuh lem na ka bynta 
jong ka. Kumta u wei na ki u la iathuh, “Kane ka briew ba phi 
kylli ka dei ka Syiem Shillong. Ngi la ia wan phet wir sha kanc 
ka jaka jong phi mynta la dap khadar snem bad ngi la ia 
shongsuk imsuk ha kane ka jaka jong phi khlem don jinglieng 
jingsmiej shuh ia ki nongshun.” 

U Syiem u la lyngngoh bad u la ong, “Kumno kein ba haduh 
khadar snem baphi la iashong hangne ha shnong jong nga hynrei 
ngam don jingtip ei-ci shaphang jong phi? Nga tharai lada kam 
wan die khadu kane ka tymmen te ngam tip ei-ei ruh ia phi.” 
Gad u la kylli biang, “Balei kein bad dei na ka daw aiu ba haduh 
ba phin da iawan phet shaduli shane”. 

Uta hi u bakhraw u la iathuh, “Ngi ia wan phet shane namar 
ba u Basan Nongkrem bad u Basan Myllicm ki la ia thang kut 
ia ka Iingsad ha Nongkseh, ka Syiemsad, ka kmie kane ka syiem 
bad u para jong ka ki la ia ing kut hangta, bad ka jaid Syiem 
Shillong kan sah sa tang na ine iwei i syiem jong ngi, ba dei na 
kata ka daw ba ngi la wan phet wir shaduh sha kane ka hima 
jpng phi. ban pynrieh ia la ka Syiem ba kan sah bad kan neh ka 
jfiid Syiem. Dei na kata ka daw ba ngim ju mih shano-shano 
(fih, ngi shu ia shong khop ha iing ba ngi tieng ia kine ki nongshun 
|iba la nud kat ia ka Syiem ka kynrad la jong ban thang ing 
|hong khlem don jingsang shuh ba kat ia ka mynsiem ban 

pynduh. Te mynta la khadar snem ba ka la duh ka niam ka 
rukom ha ka Hima Shillong. Hynrei ngi ki para bakhraw baroh 
ngi ieit ngi pynbiang bad ngi sumar ia la ka Syiem ka kmie kaba 
long ka nonglum ka nonglang ia ngi ki bakhraw bad ia ki khun ki 
hajar pyllun ka hima shisien shisnem, ngi ia kynduh baroh ha 
i'ingsad Iingsunon ha ka jinglehniam leh rukom. Te mynta sa 
ine marwei ban sah ka jaid Syiem, ngi ia ri ia synran kyndong 
ha kti ha kjat bad ngi la sien syntiew ia i ba in sa long i nong lum 
nonglang pat ia ngi kiba ieit syiem, namar ba ngim lah ban im 
khlem syiem. Wat da ki mrad ki mreng ki don la u syiem, hato 
mangi lei-lei ki briew ngin lah bam im khlem syiem, khlem don 
nongpeit nongsharai bad don nongsneng nongkraw ha ka thma 
ka ktien ha pdeng para mangi?" 

U Syiem u la kylli biang, “Na ka daw aiu kein ba ki Bakhraw 
Nongkrem bad Mylliem ki thang ia ka Syiemsad ia ukhun bad 
ka Iingsad?” 

U ta u bakhraw u la iathuh, “Ka la jia naduh ka miet ba 
sdang ka niam, ba dei na ka daw ba ka kthang ka iad-um, ngi la 
ia wad mano ba leh hynrei ngim lap. Ngi la ioh sngew pynban 
ba u Basan Nongkrem bad u Basan Mylliem ki byrngem thang 
ia ka Syiem bad ia ka iingsad, ki da ia kop ia sarong artad ba 
dei ma ki kiba la khleh kthang ia ka iad-um bad ki la ia ong ruh 
ba lada ki ioh ban pyniap kumba ki la thmu, kin iasam ia ka 
hima hapdeng jong ki bad ba kin sa ia long syiem ialade. Ngim 
tip shuh mynta ka la jia aiu ha ka Hima Shillong”. 

U Syiem haba u la ioh sngew ia kita kiei-kiei baroh na uta u 
bakhraw, u la sngewsynei bad sngewmyllung sat ia kata ka 
Syiem kaba la shem jynjar haduh katta. Haba u peit ia ka urn 
nang pyrkhat shuh, ka mynsiem jong u ka la um hin-ly-hin, u 



dap da ka jingisvnei bad ka jingi ieil. u la iap mat pvnban. Hangta 
hi u khlem ap shuh u la ong ia ki bakhraw. "lmat U Blei U la 
ialam lynii ia phi ba phin ia poi kunmc ha shnong jong nga bad 
m\ nta nga kylli naphi kiba ri kiba sumar ia ka Syiem. phi kiba 
long mil ki knr jong ka. phin ia kohnguh ne-em ban pvnlong 
mahadei noli ha nga ia ka Syiem jong phi? Kata ruh ka shong 
ha ka Syiem lada ka treli da kaba suk mynsicm ia ka jingtyrwa 
jong nga. nga smai. nga kular naduli mynsiem ba ngan ri ngan 
sumar hok ia ka bad ngan long u nongiada da ka wait ka stieh ia 
ki nongshun ia ki dusmon kiba thcw ban p\ niap ia ka. bad shuwa 
ban jia kaei-kaei ia ka. nga kloi ban dkm shuwa u r\ ndang jong 
nga. Nga kular ha phi ki bakhraw haduh katta bad ba ka jaid 
Syiem Shillong kan sah pateng la patcng. ba kan iai sah ruh ka 
nam ka k\ rteng long syiem ha ka pyrlhei 

Ki bakhraw liaba ki la ioh sngew ia kine ki ktien u Syiem ki 
la ong. "Ko S\ iem kynrad ngi la sngewhun ia ki kyntien jong 
phi. ba phi la bah khala haduh katta na ka h\ nta ka Syiem jong 
ngi. kumta ngi ki bakhraw ngi la ia mynjui bad ngi la suk ba phin 
long u kpa ki Syiem Shillong, ngi ngeil ka Syiem ruh kan suk 
r\ ngkat kumba ngi la iahun iasuk ma ngi ki bakhraw. Kane te 
ka la dei shisha ka jingleh l J Blei ba ngi ia wan poi shane mh ba 
ialam lynii ma l ). ba U la pyniathoh longkha ia phi baroh amgut, 
te inynta ngin ap sa ka jubab na ka Syiem"’. 

Ka S> iem Wan Kiri kam banse shuh ba ki bakhraw ki la ia 
raynjur ia ka jingkren u Syiem, ka la ong, “Kumba ki bakhraw 
kiba ieit kiba ri ia nga ki la ia mynjur bad la iasuk te nga ruh nga 
la mynjur bad kohnguh ia kata'". 

Haba ki la ia hun la ia suk baroh arliang ki la ia buh sa ka 
sngi ka ia ban ia poi ha ka burom. Ynda ki la leit phai sha i'ing ka 

tymmen, ka la nguh ka la dem ia ka Syiem ka la ong, “Ko 
Syiem kynrad nga la i pher ia phi naduh ba phi dang poi hangne 
hynrei ngam nud ban kylli. Nga la sngew hun eh ba phi la poi 
sha ka jingshembha bad dei ki khadu kiba la ialam ka longkha ia 
phi bad u Syiem jong ngi.” 

Haba la poi kata ka sngi ba la ia buh, ki bakhraw ka Hima 
Khadsawphra ryngkat ki khun ki hajar ki la leit shaw ia ka 
Syiem Wan Kiri na ling ka tymmen bad ki la leit ialam sha 
ringsyiem, hangta ki la ia bam ia dih bad ki la ia leh kmen leh 
sngewbha ki paitbah kyrhai. 

Haba ka Syiem Wan Kiri ka la long mahadei ha u Khangdioh 
Syiemlieh, nia ka bad ki bakhraw ki la ia shongsuk shongsain 
hangta bad ki la lait na ka tieng ka smicj na ki nongshun. la kata 
tymmen kaba ki shong ring basa ruh ki la khot ba kan shong kan 
sah ha ring syiem bad ka Syiem. 

Ha Hima Shillong naduh ba iap ka Syiem Pah bad ba la 
pluh ka Iingsad. ka niam ka rukom ka la duh, ki bakhraw bad ki 
khun ki hajar kiba ieit Syiem ka la long ka jinglam briew ba 
pangnud jong ki ia la ka Syiem, kaba long ka kmie bad ka 
nongsynshar jong ki, kaba ju lum ju lang ia ki ban ia kynduh 
shisien shisnem ha Iingsad ha ka por ba leh niam. 

Ia u Basan Nongkrem bad u Basan Mylliem baroh ki ia 
kiar ba ki isih bad i saitmet ba ki dci ki briew kiba sniewnamar 
ba ki long ki nongpynjah mynsiem, ki ia tim ki ia fiiew ia ki, ki 
ong, “Kat ia ka mynsiem ksiar ka mynsiem rupa ka Syiem ka 
kynrad me ia nud ban ia pynduh, hato iano pat keifi men ia 
khein, kum mame une u jaid briew keiri ki ong ba dei u ksuid 
hapdeng ki briew, hynrei katta me dang ia nud bad ia thmu ban 
ia long syiem halor jong ngi. te lano-lano men nym ioh. Ngi 

duwai ia U Blei Trai Kynrad ba Ua da Un ker na ka kti kine ki 
nongthombor nonglehbor." Kurnta ka jingthmu kitei ki runar 
baroh ka la pulom. 



KA JINGWAD IA KA WAN KIRI 


Y nda la dap khadar snem ba la duh ka niam ka rukom ha 
Hima Shillong, ka la jia ba wan ka nem sniew kaba jur. Ka 
la mih ka jingiap thngan, ka jingpang ka jingshitom ha ki bun 
rukom, ka thung ka tep bad baroh ki kynja symbai ki duh ki iap 
tram lut. Ka la long ka jing jynjar kaba haduli katta-katta tang ba 
kin bam ruh kim ioh shuh, ka la long ka jingiap kaba jur bad ka la 
mih ka jingud bad ka jingsngewsih baroh kawei ka hima. Hangta 
ki bakhraw bad ki khun ki hajar ka Hima Shillong ki la ia kynmaw 
ia ki sngi basuk kiba dap tang da ka jingkmen jingsngewbha suda 
ba ki ioh ruh ka jingsuk kyrhai ha ka hima haba don la ka syiem 
ka kmie ki la ong, “Lada ngi duk ne ngi trci shitom hynrei ngi dap 
ngi biang, ngi suk ka mynsiein, la ka im palei shong palei, bad ban 
ia kynduh shisien shisnem baroh ha Iingsad ha ka por ba leh 
niam leh rukom, ki dhulia la ka tern ka put bad la ka shad ka 
kmen kynthei bad shynrang ha duwan Iingsad kyrhai bad la ka 

Syiem ka Kmie ba ka bujai sampai ia ngi ki khun ki hajar da ka 
jingsuk kynjai ha ki por ba ai nguh ia u Blei Trai Kvnrad U 
Nongbuh U Nongthaw Uba la buh ia ka long syiem man syiem. 
Uba la bthah la hikai ban seng ban long ka niam ka rukom ha ka 
hima. Hynrei mynta pat shano ka Syiem ka ban lum ban lang pat 
ia ngi ba ngin ioh biang ka jungsuk ka jingbha?" 

Kumta ki bakhraw kiba ieit syiem ryngkat ki tymmen ki 
san, ki la ia shong ban ia pyrkhat pyrdain ban wad ia ka daw. 
Ki la ong, *imat la dei pynban ba duh ka niam ka rukom mo 
ba la wan hap ka jynjar ka lanot ia ngi haduh katne.” Haba ki 
la ia kylli ha ka shat ka khein, ka la pyni ka dak ka shin ba dei 
na ka bynta ba la duh ka niam ka rukom ba la mih ka jingjynjar 
haduh katne. Ki la ia pyrkhat khuslai ba nangno pat kein ba 
kin ioh syiem biang? Te ki sa ia kynmaw ba don ki bakhraw 
kiba la jah khlem don jingtip shano ba ki don bad ki la ia ong, 
“Ngi ngeit ba ka khun ka Syiem-sad ruh kan don ryngkat bad 
ki. Baroh shi katta tang ban ialap ruh ngim ia nud ba ngi tieng 
ia ki nongshun. To mvnta ngin ia kylli ia ka khun ka Syiem-sad 
ka dang im nc-em?" 

Hangta ki la ia shat ia khein. Ka shat ka khein ka la pyni ba 
ka khun ka Syiem-sad ka dang im. Hangta ki la ia ong. “Haba 
kumta ngin ialeh noh kumno, la ngi tip ba ka dang im hynrei 
shaei kein ngin ia leit wad? Ka long ka ba eh keih haba khlem 
ioh jingtip. Ka Syiem ka bapli tharai ka la ia phet sakma kat 
shaba poi tang ban lait im na ka kti ki nongshun." Kumta haba 
ki la ia shong pyrkhat ban ialeh noh kumno, la don napdeng jong 
ki u ba ong, “To ngin ia phah kylli jingtip noh ha kiba leit i'ew leit 
hat, sa tang da kata ka lad tharai ngin ia ioh jingtip.” 

Hangta baroh ki la iahap jingmut ia ka jingkren uta u 

riewtymmen bad ki la iarai ban ia phah briewbad kiba leit Yew 
leit hat ban ia kylli ia pyrthew na ki briew ba ioh ki ia bna ne ia 
tip ba don ka khynnah samla bad ki rangbah kiba wan poi, te 
lada kino-kino kiba ioh jinglip ki dei ban wan iathuh mar-mar 
ban ioh ban ia pyrkhat ban ia leit wad. 

Kumta haba ki la ia beit ki la ia kylli bad ia wad jingtip la 
bun ki sngi ki bnai hynrei kim ioh jingtip. Hadien la don kiba leit 
poi sha Khadsawphra, ki la ia kylli ki la ia pyrthew na ki briew ha 
Yew lada don mo ki riewphylla, kawei ka khynnah samla bad ki 
rangbah, kiba la poi sha kata ka jaka, “Kine ki lajah la bun snem 
naka hima jongngi, kumta ngi la ia poi ban ia wan wad shane." 

Nangta la don napdeng jong ki briew hangta ha lew kiba la 
iathuh ba la don ki riewphylla kiba la leit poi shata, bad kata ka 
khynnah samla te ka la long mahadei ha u Syiem kata ka hima. 

Kita ki briew ki tang shu ioh jingtip kumta ki la ia mih noh 
nangta ban leit iathuh sha la shnong da ka jingsngewkmen, ba 
ki la sngewthuh ba ka la dei ka Syiem jong ki. Ynda ki la poi ha 
shnong ki la leit iathuh ha ki bakhraw bad ha ki tymmen ki san 
kumba ki la ioh jingtip. Haba ki la ia tip ia kata ka khubor ki 
Bakhraw bad ki tymmen ki san ki la ia duwai ainguh ia U Blei 
ba U la ri la pynim ia ka Syiem jong ki. “Ngi dang don ka hok 
kumba la buh la hukum hi Maphi, Trai Kynrad ia ka longsyiem 
mansyiem. Bad mynta ngin ia leit wad shaphang sepngi sha 
Khadsawphra ba ngin shem pat ia la ka syiem ka kmie." 

Te kumta ki bakhraw bad ki khun ki hajar kiba la kwah la 
thrang syiem eh ki la khreh ban leit wad bad ki la ia pynbeit 
ban ia leit tang kiba dei eh ban leit. Ki la rah ruh ki jingai 
sngewbha ba kin long kum ki sakhi ia ka Syiem ba kan ngeit 



45 


bad ba kan sngewthuh ba ki dei na Hima Shillong. Kumta ki 
la ia mih na la shnong bad ki la ia poi ha Khadsawphra ha ka 
sngi lew. Ki la ia kylli, “Don ne-em ka riewphylla kaba wan 
poi hangne ha shnong jong phi ba ka la jah mynta la bun snem, 
lada don te sngenbha seh ban iathuh.” 

Hangta kawei ka tymmen ka la iathuh, ba ka la don shisha 
ka riewphylla kaba wan poi hangta ryngkat bad ki nongbud 
bad mynta ka la long ka mahadei ha u Syiem jong ki. Kumta 
ki la ong ia kata ka tymmen, “To sngewbha kein meirad ban 
leit ialam ia ngi sha ling syiem ba ngi kwah ban ia kynduh bad 
kata ka Mahadei”. 

Kata ka tymmen kala leit ialam ia ki sha ling syiem. Ynda 
ki la poi ha khmat u Syiem ki la ong, “Ko Syiem kynrad, ngi 
wan shane sha phi ban ia kylli ba ioh don ka riewphylla kaba 
wan poi hangne ha shnong jong phi”. 

U Syiem u la kylli, “Phi dei ki ei?” 

Ki la jubab “Ngi dei ki bakhraw bad ki khun ki hajar ka Hima 
Shillong, ngi ia wan wad ia la ka syiem ka kmie, ka la jah la bun 
snem mynta, ngi ia tharai ba ka la iap bad ka Syiem-sad ka kmie 
bad u para jong ka ha ka Iingsad ha Nongkseh. ba la thang ia ka 
da u Basan Mylliem bad u Basan Nongkrem. Namar ba ngim 
sngewnud ban ia wad mar-mar ba ngi tieng ia ki nongshun bad 
haba ngi la lap ba ki bakhrawruh ki jah, kumta ngi la don jingkyimen 
ba ka Syiem Wan Kiri ka khun ka Syiem-sad ka dang im. Te 
mynta ngi sa ia wan poi ban wad shane sha shnong jong phi, ngi 
la ia poi shuwa ha tew bad ngi la kylli na ki briew bad ki la iathuh 
ba la don ka briew kaba wan poi hangne bad ba ka la long mahadei. 
Te ngi sa ia wan ban kylli noh na phi kein Syiem. Shuwa ba ngin 
kren ruh ngi smai ha ka kyrteng jong U Blei, ba ngi long kiba ieit 

hok ia la ka Syiem. Bad naduh bym don syiem shuh, ka la don ka 
jingjynjar ka jinglanot, ka jingdik kajing khuslai bad mynta lei-lei 
ka la long ka nem sniew, kajing iapthngan baroh sawdong ha ka 
Hima Shillong, ba kat kaba ngi thung ngi tep ki kynja symbai 
baroh ki shu iaptram lut, ka khai'i ka pateng bad ki few ki hat 
baroh la shu khang khyrdcp. Te haba ngi la ia kylli ia bishar ha ka 
shat ka khein ba dci na ka daw aiu ba la wan jia haduh katne, ka 
la pyni ba ka dei namar ba la duh syiem bad ba la duh ka niam ka 
rukom. Nangta ngi la ia kylli da u syiar la ka syiem ka khun ka 
Syiem-sad ka dang im? Ka dak ka shin ka pyni ba ka dang im. 
Kumta ngi ia wad jingtip kumne kylleng-kyllcng hynrei ngim ioh 
khubor ei-ei. Te ngi la ia kylli biang ha ka shat ka khein ban tip ba 
ka don shano hynrei haba ngi ia kylli ngi la ia pan shano shano 
ruh ka pyni ba kam don. Hadien ngi la ia kylli kata ka don pynban 
sha sepngi mo, ha kata ka jingiapan jong ngi ka pyni ba ka don 
sha sepngi. Bad haba ngi la ia kylli ia pyrthew kumne na ki para 
briew ngi la ioh jingtip ba don ka riew phylla kaba wan poi sha 
Khadsawphra. Te mynta ngi la ia wan hangne ha phi, ko Syiem 
kynrad, ban ia kylli ia pyrthew ia ka Syiem ka kmie, la ka don 
shisha ne-em ha ling jong phi?" 

Une u Syiem u long uba stad, uba hok bad uba tar ka jingmut 
jingpyrkhat. Haba u la ioh sngew ia ka jingiathuh jong ki u la 
ong, “Lada phi dei ki briew kiba hok bad kiba ieit syiem shisha 
te phi ia nud ban smai ha ka kynleng I J Blei bad phi ia nud ne- 
em bad leh ia kine laitylli ki jingkwah jong nga, ( 1 ) Ban bam ia 
ka mluh shishir ha ka sla kti jong phi (2) ban bam smai da ka 
ding (3) bad ban jliah ia ka waitlam arliang syrti jong nga? Te 
kumno phi ia pyrkhat ia kata? Don napdeng jong phi kiba nud 
ban leh ia kine ki jingphah jong nga? Lada phi nud te ngan ngeit 
ba phi dei ki bakhraw bad ki khun ki hajar kiba ieit bad kiba da 

kwah syiera hok shisha’'. 

Kita ki bakhrawki la ia jubab, “Ko Syiem kynrad ngi nud 
ban leh ia kita baroh ki jingphah jong phi. Kumba ngi la wan 
da ka jingieit hok bad da ka jingieit khuid mynsiem ia la ka 
jong ka Syiem". 

Hangta uta u Syiem u la pynsmai ia ki ha ka kyrteng U Blei 
bad u la ai shishir ka mluh ha u wei na pdeng jong ki. Uta u 
briew u la duwai bad u sa bam ia kata ka mluh hynrei um lei-lei, 
u la pynsmai da ka ding ruh um lei-lei, u Syiem u sei sa ka 
waitlam arliang syrti u la pynjliah laisien laiwat ia uta u briew 
hynrei u thyllieid jong u ym shym lei-lei. 

U Syiem u la lyngngoh haba u la iohi ba u la jop ia kitei ki 
jingphah jong u bad u la ngeit ba u dei u briew uba hok shisha. 
Kuinta u Syiem u la khot ia ka Wan Kiri ka mahadei jong u bad 
ia ki bakhraw kiba bud ia ka, ban ia kynduh bad la ki jong ki 
briew na ka hima Shillong. 

Haba ka Syiem ka la wan ban ia kynduh ia ki, katno ki la dap 
da kajingkmen bad jingsngewbha ban ia kynduh biang bad la ka 
jong ka Syiem, ki la ong, “Ngi ainguh ia phi, Ko Blei Trai Kynrad 
ba phi la ri pynim ia ka Syiem ka kmie jong ngi.” Ki sa pynithuh 
ia lade ba ki dei ki bakhraw bad ki khun ki hajar jong ka. ki la 
nguh la dem ia ka bad ki la ong, “Ko Syiem kynrad, to pdiang 
kine ki jingai sngewbha jong ngi iaphi.” U Lyngdoh Nongjri (na 
ka jait Nongkynrih) u la ai ki sla knia ha ka Syiem u la ong, “Kine 
kislakilongkumki saklii iaphibangajuleitaihakajinglehniam 
leh rukom ki syiem Shillong ha Nongkseh.” Nangta ki ia ai sa u 
kwai u tympew, ka kait, u soh u pai bad ter-ter sa kiwei -kiwei ki 
jingai sngewbha. I Iangta ka Syiem Wan Kiri ka la ithuh ba dei 
shisha ki bakhraw bad ki khun ki hajar ka Hima Shillong. Haba 

ka la ia kynduh biang kumnc bad la ki jong ki briewkiba ieit ia ka, 
ba shaduh kat sha kata ka ri ki ia wan wad ia ka, ka la dap da ka 
jingkmen bad jingsngewbha. Ka la ong ruh ba dei da ka jingieit U 
Blei Trai Kynrad Uba la ri la da ia ka bad ba U la ialam lynti ia ka 
sha kata ka ri lyngkat ki bakhraw kiba la synran ia ka. Ki para 
bakhraw ki la ia khublei bad ki la dap da ka jingkmen ba ki la ia 
shem biang, bad ki la ia kyrpad ia ka Syiem ba kan leit phai noh 
sha la ka jong ka hima bad ba kan shimti ia ka jinglong syiem bad 
ba kan leh biang ia ka niam ka rukum kumbaju long. Ki la iathuh 
ruh ia kiei-kiei baroh kiba la jia ha ka hiina Shillong. Ki la ia 
kyrpad ruh ia u Syiem ba un phah noh ia ka Syiem ba kan leit 
shimti noh ia la ka hima bad ki la ong. “To sngewsynei kcih ia ngi, 
Ko Syiem kynrad bad phah ia ka Syiem jong ngi ba kan leit 
synshar ia la ka hima sima ba kan lum ia ngi ki bakhraw bad ia ki 
khun ki hajar.” Ki la ia smai la kular ha u Syiem ba kin long ki 
nongiada na ki nongthombor ki nonglehbor kiba nud ban thew 
pyrshah ia ka Syiem, namar baroh kawei ka hima ki la thrang 
bad kwah syiem eh bad ki la ong, “Ngi tip mynta ba dei tang u 
Nongkrem bad u Mylliem kiba shun syiem kiba la long ruh ki 
nongpynjah mynsiem, ki la ioh ban pyniap ia ka Syiem namar ba 
ma ngi kiba bun ngim don jingtip ei-ei. Mynta te ngi la nang kein 
ban ri ban sumar bad ban iada ia la ka jong ka Syiem." 

Ka syiem Wan Kiri ha kata ka por ka la don khun amgut u 
synrang bad ka kynthei. Kumta u Syiem u la ong, “Shuwa ba 
ngan phah ia la ka lok bad ki khun ba kin leit sha la ka hima te 
ngan da ia pan shuv a ha ka bor U Blei ba Un pynim ban sah 
jaid kine ki khun jong nga, ki Syiem Shillong, namar ba nga 
tieng ba ioh jia kar i-kaei ia ki, ba ngi ki briew ngim lah ban iohi 
ne ban tip lupa. Kumta peit kein ngan ia pan mynta ba ngan 
pom ia kane ka iakait, lada kan sei liar kan sei sla kata kan sah 



kajaid Syiem Shillong." 

llangta u Syiem Khadsawphra u la duwai bad ia pan na U 
Ulei Trai Kynrad U Nongbnh U Nongthaw. u la pom shi wait ia 
ka lakait, mar kumta hi shiphang ka la sei liar sei sla shisha 
kumba u Syiem u la ia pan. 

U Syiem bad ki bakhraw ryngkat kiba ia don hangta haba 
ki la iolii ia kane, ki la ngeit ba na kine ki khun syiem kan sah 
kan neh kajaid Syiem Shillong, ynda ki ia leit phai sha la ka 
jong ka hima. llangta u Syiem u la ia kren ia pynbeit bad ki 
bakhraw ka I lima Shillong ba kin ia leit ban ia pynbeit shuwa 
ka jaka ba kan shong kan sah ka Syiem ba kan bit kan biang 
ha ka rukom im ka nikom sah ba kan lait na ki nongshun ki 
dusmon jong ka bad u 1:. ong. “ T'c ynda phi la ia pynkhreh ba 
la ibit bad la biang baroh nadong shadong sa ia wan sliaw ia 
ka Syiem, ryngkat bad ki nongiada da ka wait ka stieh.” 

Kita ki bakhraw ki la ia kmen ia sngewbha ba kin leit 
iathuh sha la ka hima ba ki la ia sheni bad la ka Syiem ka 
kmie. Kumta ki briew ka hima Shillong ki la khreh ban leit 
phai noh. ki la nguh Ia deni ia la ka Syiem bad ia u Syiem bad 
ki la ia mih noli nangta. 

Ynda ki la poi ha la shnong ki la luni ka dorbar ki bakhraw 
ia ngkat ki khun ki liajar kiba icit s\ icni. bad ki la iathuh ba ki la 
ia kynduh ia la ka Syiem bad ba ka la long mahadei ha u Syiem 
Khadsawphra. Ka la don khun ruh anigut u shynrang bad ka 
kynthei. Haba ki la ioh sngew ia kane ka kliubor ba bha ba ki la 
shem ia la ka Syiem, naduh ki tynimen ki k^o, ki kynthei ki 
khynnah ki la dap da ka jingkmen jingsngewbha bad ka mynsiem 
jong ki ka la shad kmen ba ka khun ka Syiem-sad, ka Wan Kiri, 
ka la lait im na ka thy lliej ding bad na ka kti ki nongshun. Ki la 

ai nguh ia U Blci ba U la ri la da ia ka bad ki la dap ruh da ka 
jingsngevvnguli ia u Syicm Khadsawphra uba long u kpa ki Syicm 
Shillong, ba u la ri la suinar bad ba ka la ioh ka jingimsuk ini sain 
ha ka shnong jong u. Ki la nangsngewhun bad sngewnguh shuh- 
shuh ia u Syicm ba un phah ba kan sa wan phai sha la ka jong 
ka hima, ba kan wan synshar ia ki bad ba kan wan lch biang ia 
la ka niam ka rukom kumba ju don nautili u longshuwa 
manshuwa. Haba ki ia pyrkhat ia kine kiei-kiei ba kin sa ioh 
vnda la wan phai ka Syiem katno ka mynsiem jong ki ka shad 
kmen da ka jingsngewbha ba kin sa ioh biang ia kaci kaba ki la 
kwah bad la thrang. Ki bakhraw bad ki khun ki hajar kiba ia 
don hangta ki la ia pyrkhat ha kano ka jaka kaba ishngaih ba kin 
pynshong pynsali ia la ka Syicm ka kynrad ynda ka la wan phai 
sha la ka jong ka hima, namar ba ki kwah ba kan shong shuwa 
sha ba kham kyndong ba ki tieng ia u Nongkrem bad u Mylliem 
kiba long ki nongshun jong ka. Haba ki la ia shong pyrkhat kumne 
ki la ia ong ba dci sa tang ha shnong I y ngshing namar ba don ka 
krem kaba heh ha kata ka jaka. Kumta baroh ki ia hap jingmut 
bad ki la rai ba ka Syiem kan shong kan sah shuwa ha 1 .yngshing. 
Ki la ia pynbeit ban ia thaw ting noh ia ka Syicm ha kata ka krem. 
katba kim pat lah ban ia pyrkhat hangno ban ia thaw ka Iingsad 
ka Iingniam. namar ia kane ki dei ban da ia shong pyrkhat bha 
baroh sawdong pyllun ka hima. Ha kata ka por ki lch shuwa tang 
ba kan wan phai noh ka Syicm sha la ka jong ka hima. 

Kumta ki bakhrawbud ki khun ki hajar ka hima Shillong ba 
ki la kwah Syiem eh. ki la ia trei baroh da ka mynsiem khlem 
jingthaitjingshitom ki la pynkhrch ia kajaka ban shong ka Syicm. 
Katta ka jingpynkhreh hynrei tang u Nongkrem bad u Mylliem 
kim tip ia ka jingleh kiba bun namar ba ki la ia leh jar-jar tang 
para ba ieit syiem. 

Ynda ki la dep baroli ki jingpynkhreh, ki bakhraw bad ki 
khun ki hajar ki la ia khreh ban leit shaw noh ia ka Syiem. Ki la 
rah la ka wait ka stieh, la u khnani ka ryntieh bad ka bam ka 
Jih. Kumta ki la ia mih na la shnong ban ialeit sha hima 
Khadsawphra. Ynda ki la ia poi ha iingsyicm ki la nguli la dem 
ia n Syiem bad ia la ka Syiem bad ki la iathuh ba ki la dep 
pynkhreh ka ling ba kan shong ka Syiem. 

U Syiem da ka jing bym banse u la pynkhreh ban leit buh ia 
la ka lok bad ia la ki khun ba u ieit eh ba kin ia leit phai noh sha 
la ka jong ka hima. Haba u pyrkhat ban iakhlad na kiba u ieit 
eh. u la dap da ka jingsngewsih bad sngcwdiaw halade, namar 
ba ka lok jong u ka poi sha ka hima jong u ruh dei ba ka phet iap 
na ki nongshun. Haba u pyrkhat ia kane ka jingeh ba ka la 
shem. urn sngewkwah shuh ban phah ia ka, hynrei tang ba urn 
banse ba ki bakhraw ki Ia jop ia ka jingiapan bad ka jingiatang 
jong u na u Blei, bad dei tang kane kftba la kham pynsuk ia ka 
m> nsicm jong u namar ba u la iohi bad ilhuh ba kidei ki briew 
kiba hok bad kiba da kwah syiem shisha, u la sngew shaniah 
bad burom ia ki. 

Ka Syiem Wan Kiri haba ka la dei ka por ba kan pynkhreh 
ban mih noh ban leit phai sha la ka 1 lima kam sngewkwah shuh 
ban mih na kata ka jaka u Inga jong ka, namar ba ka la juh bad ba 
liangta ka la ioh ka jingim kaba laitluid bad ba ka mynsicm ka suk 
ka palei khlem don jingpyrkhat khuslai ei-ei. Ka la klet ia kito ki 
jingjynjar ki jingsngewsih bad ki jing-khuslai bad ka jingtieng tliat- 
tliat baroh kiba la jia ha Nongkseh. I laba ka pyrkhat ia kita kiei- 
kici ka la kynmawbiang ia la ka kmic bad ia la u para, kiba la dull 
ei ka myn ;iem ha ka kti ki nongshun kiba la lch bor la thombor. 
Had mynta pat ka la dei ka por ban leit phai biang sha la ka jong 
k i hima tang bad la ki khun ba ym don shuh mano-mano. Ia kine 

ki jingpyrkhat ka shu kun tang ha lade ba kam kwah ban tip u 
toga jong ka ba ioh u sngcw-sih bad haba ka iohi dc ia la ki 
bakhraw bad ki khun ki hajar jong ka ba ki la kwah syiem shisha 
kam kwah ban pynsngewsih iano-iano ruh. 

Haba ki la dep pynkhreh baroh ka Syiem Wan Kiri ka la 
sngewbynnud ban khlad na kata ka jaka kaba ka la imsuk ba 
ka ioh tang da ki jingsngewbha suda. Naduh ba ka la don ki 
khun lei-lei ka la nangsngew shngaih bad sngcwheh ka 
mynsiem, khamtam haba don ryngkat bad la u lok, kam ju 
tieng ne syier mynsiem shuh. Ma u uba long u nongpyntngcn 
jong ka, te ban khlad na ka jaka jong u ka la sngcwrit 
mynsiem. 



KA JINGLEIT PHAI SHA 
HIMA SHILLONG 


K umta haba ki la dep ka khreh ka khrum, ka Wan Kiri 
ryngkal ki khun bad ki bakhraw ki la ia mih ban leit sha 
Hima Shillong. U Syiem ruh u la leit ryngkat bad la ka lok, ki 
khun bad la ki nongbud ki nongsynran, ki rangbah kiengwait 
kicngstich jong u. U Syiem u la shong halor u hati ia ka Syiem 
bad ki khun ki la pynshong ha ka jingrah ba ki la thaw. Ki ia iaid 
na khlaw na khlaw ba ki kiar ba ioh bna ki nongshun namar ba 
kim kwah ba kin tip ba dang sah ka jaid Syiem Shillong. Ka la 
shimpor iaki ba kin poi, ba ki la shu ia iaid na khlaw. Ynda ki la 
poi ha shnong Lyngshing ha ka jaka ban shong ka Syiem. ki la 
aiti ia ka Syiem ha ki rangbah shnong bad ki khun ki hajar ba 
kin ap kin pynbiang ia ka. Ki shnong Lyngshing ki la pdiang ia 
ka Syiem da ka jingkmen jingsngewbha ki la ia nguh ia dem ia 
ka, ki la sngew hun ba ki Ia ioh syiem. U wei na ki rangbah u la 
ong, “Nga ai nguh ia Phi ko Blei Trai Kynrad ba Phi la ri la 



54 


pynim ia ka Syiem jong ngi, bad to ri to da Maphi ba ka Syiein 
ka la wan phai mynta sha la ka jong ka hima ba kan synshar 
bad ba kan lum biang pat ia ngi, to nangaibuit aibor Maphi ba 
ngin iada, ba ngin ialeh ia ki nongshun baroh kiba thewpyrshah 
ia ka Syiem.” Nangta ki sa ia nguh ia dem sa ia u Syiemlieh bad 
ki la ong, “Ngi dap da ka jingsngewnguh ia phi ko kpa ki Syiem 
ba phi la shah ia ka Syiem ka kmie jong ngi ba kan wan ban 
shynshar ia la ka hima bad ban lum ia ngi kiba ieit bad kiba 
kwah syiem, bad katno ka mynsiem jong ngi ka shad kmen da 
ka jingsngewhun ba U Blei U dang ieit ia ngi haba ngi la ioh 
syiem biang kumne.” 

Hangta ki la ialam ia ka Syiem Wan Kiri, ia ki khun bad ia 
u Syiemlieh sha ka krem maw kaba heh, ki la thaw i'ing hangta 
hapoh ban buhrieh ia la ka Syiem na ki nongshun bad ki la thav 
ring harud ka krem ia ki nongap pahara ia ka Syiem. 

La bun ki sngi ki buai ba ki la ia shong hangta. U Syiemliel 
u la i bit u la ishngaiii ia kane ka jaka ba shong ba sah ka lok bac 
ki khun. U la nangsngewsuk ka mynsiem haba u iohi ba ki 
bakhrawbad ki khun ki hajar ki ieit hok ia la ka Syiem. ki la ia 
leh tang kumno ba kan bit kan biang bad ba kan suk kan sain. 
Ki nongiada na ki nongshun ruh ki la pynkhreh kaba paka, ki la 
ap na ki lynti bad ha shnong, ki tiar ki la biang ban ialeh ia ki 
nongthombor bad ki nonglehbor ia ka Syiem. Haba u la iohi ia 
kine ki jingpynkhreh u la nangsngewhun. U la nang hikai bad 
nang aibuit ia kita ki briew ha ki bun ki rukom ban iada bad ba 
kin long kiba sian bad shalak ba kin nvm bieit ba ioh don u 
nongpah u nongphon ia ki. Kita ki briew ruh ki la nang sian 
nang stad haba u la aibuit kumne namar uta u Syiem u long u ba 
shlur bad u ba stad. 



Ka por ka la nangiaid ba ki shong hangta, ki khun ki hajar ki 
la nang iatip ia bna ba ka Syiem Wan Kiri ka la don ha shnong 
Lyngshing, kumta ki la ia wan baroh da ka jingsngewkmen ban 
ia kynduh bad la ka Syiem ka kmie. Katno ka jingsngewbha 
jong ki ban ia shem pat kumne, ki la nguh la dem ia ka Syiem 
bad ki la ai sngewbha katba ki ioh namar ba ki la shem jynjar 
nadong hadong naduh ba ki la duh syiem, bad ki la ong, “Ko 
Syiem kynrad mynta ngi la sngewim bad sngewkhlain pat ka 
jingmut jingpyrkhat ba la don maphi”. 

Ka Syiem ka la jubab, “Nga ruh nga la dap da ka jing 
sngewhun ban ia shem pat kumne bad phi baroh kiba ieit ia 
nga, ba U Blei Trai Kynrad U la ri pynim bad U la pyllait ia nga 
na ki nongshun, bad haduh ba ngan da ioh ruh ban wan phai 
biang pat sha la ka hima ban ia kynduh ia phi ki bakhraw bad ia 
phi ki khun ki hajar kiba kwah ia nga ba ngan wan shimti ia la 
ka hima. Kumta nga pdiang da ka mynsiem ia kine baroh ki 
jingai sngewbha jong phi bad kiei-kiei kiba phi ai nga suk nga 
bun”. 

Ha kata ka por baroh ki dap da ka jingsngewbha bad ka 
jingsngcw shngain haba don ka syiem, ki la ialeh katba ki lah 
ban pynbiang tang ban suk ma ka. 

U Langskor bad ki bakhraw ki basan ki ia shong ia sah 
ryngkat bad ka Syiem. Baroh ki ia ieit bad ki sngewtynnad eh 
ia u kpa Syiemlieh ki syiem ba u long u briew uba bha, uba beit 
bad uba ki lah ban sngcwthuh jingmut, u long ruh u nongaibor 
aibuit ia ki. U Syiemlieh ruh u la sngewjuh ha ka jaka jong ki, ba 
ki long ki briew kiba bha bad kiba da ieit hok ia la ka Syiem bad 
ba ia u ruh ki ieit bad ki burom kumjuh. Tangba u sngewsahnud 
ia la ka hima bad ia ki kur ki jaid, u shu sngewhun ba u la aiti ha 

ka jingpyniaid ki bakhrawbad ki para ki pyrsa bakin iapeit bha 
katba urn pat wan phai. Ban iehnoh ia la ka lok bad ki khun um 
pat sngewnud katba kim pat lah ban iarai ia ka jaka ban thaw 
iingsad, u kwah ban da iohi shuwa haduh ban da bit da biang ka 
lok bad ki khun, bad haduh ba kin da ia seng biang ka niam ka 
rukom kuniba la buh la seng u longshuwa u manshuwa. Ba u la 
sngew synei ia la ka lok ba ka la shem jynjar bad shem pap eh. 
u ialeh katba lah tang kumno ba kan hun bad kan suk, um ju 
shah ba kan leh sngewsih ne leh diaw, bad um ju shah ba kan 
shong marwei, u la buh da ki ricwtymmen ba kin iathuhkhana 
ba kan myllen ryngkat bad la ki shakri ki shakor kyrhai. Ka 
Syiem Wan Kiri ruh wat la ka shong ha krem ka sngewsuk ka 
sngewjuh ba don ryngkat u lok uba da ieit thepmynsiem ia ka 
bad ia ki khun. Ka sngew shngaiii bad kam ju don jingpyrkhat 
sngewsih ne khuslai shuli lane ban tieng ban smiej ia ki nongshun. 
kumta ki la ia shongsuk ha shnong Lyngshing bad ki khun ki 
hajar kiba iawan na man la ka shnong man la ka raid ban wan 
ia shem bad la ka Syiem. Ki wanrah bad la ki jingai sngewbha 
kum u khaw, ka shricw, u soh u pai, u kwai u tympew bad kiwei 
kiwei, ki kwah tang kumno ban pynbiang ia la ka Syiem. Ki ia 
ap ki ia sumar kyndong ia ka, ki nong ap pahara ki dci ki khla ka 
wait ka raid Lyngshing bad na kiwei kiwei ki raid ki ia jied da ki 
riew radbah kiba shlur. 

Ka Syiem namar ba ka la shu shong tang hajuh ba kam ioh 
iaid mon shuh kum ha shnong Khadsawphra ka la kham raikhoh. 
Ki bakhraw haba ki la iohi ia kane ki la ia kylli, *‘Ko Syiem phi 
sngewsuk ka jaka shong? Ngi la ia sngewsynei ia phi, ba phi 
shong ha krcm ba dum, phi ioh jingshai ruh ba la shu thang da u 
kseh bad u prew. Ngi sngewthuh ba phi la shitom keih Syiem 
tang ba ngin leh kumno ba ngim pat lah ban leh ei-ei katba ngim 

Ki thain ha kaba don ka krem ba pynrieh ia ka 
Wan Kiri Syiem Shillong 

pat ia lah rai lang baroh ia ka jaka ban thaw jfingsad.” 

Ka Syicm ka la ong, “Nga juh nga suk hangne wat Iada nga 
shong ha krem, ka mynsiem jong nga ka hun ka suk kumba nga 
shong ha i'ingpaki Yingdulan haba nga iohi ba phi ia ieit hok ia 
nga, namar kata wat ia khuslai na ka bynta jong nga, nga 
sngewbit sngewbiang ka jaka shong ka jaka sah.” 

Ynda ki la shong hangta da ka snem u Langskor bad ki 
bakhraw ki la khot ka dorbar ban ia pyrkhat ban pynkynriah 
noh ka jaka shong ka Syicm. Ynda la dei kata ka sngi baroh ki 
la ia wan poi ha ka dorbar, u Langskor ki bakhraw ryngkat ki 
khun ki hajar. Ki la ia shong pyrkhat shaphang ka jaka ban 
shong ka Syiem. Te la don kiba ai jingmut ba ka jaka ha 
Nongkhlieng lehsc kan kham bit ban shong syiem. Haba ki la ia 
pyrkhat ia kata, ki la sngewiahap jingmut bad ki la ia mynjur da 
ka jingiabeit lang baroh bad ki la ia rai ba ka Syiem kan leit 
shong noh sha Nongkhlieng ba kan suk kan biang ba ka lew ka 
hat rah ka kham jan. 

Te da ka jingiabeit bad ka jingiasuk lang ki la ia thaw Ting ha 
Nongkhlieng ban shong ka Syiem. Ynda ki la dep ka ling bad 
ba ki la ia pynbiang nadong hadong, ki sa ia leit shaw ia ka 
Syiem. Nangta ka Syiem ka la mih noh na Lyngshing ban leit 
sha Nongkhlieng. Ki bricw ha Lyngshing ki la ia sngewbynnud 
ban mih noh ka Syicm, ba ki la sngew shngaifi ba ka la sah slem 
bad ki, bad ki la ong, “ l ang ba ngi la ioh syiem ngi hun ngi suk 
lada phi shong ha kano-kano ka jaka ha ka hima, ba ngi kwah 
tang ba phin imsuk imsain ko Syiem kynrad." Ki la ia kyrkhu 
kyrdoh ia ka ba kan bha kan miat bad ba kan roi kan Yar ka jaid 
Syiem Shillong. 

Kumta ka Syiem, ki khun bad u kpa ki la ia mih noh na 

Lyngshing ryngkat ki shakri ki shakor bad ki nongbud kiba 
kiengwait kiangstieh bad ki bakhraw ki basan. 

Haba ka Syiera ka la poi suk ha Nongkhlieng, ki khun ki 
hajar ki la ia ap kyrhai ban pdiang ia la ka Syiem, ki la tem ka 
bom ka ksing la khynwin hi jrain. Ki la ia khublei la ianguh 
iadem ia ka Syiem da ka jingkmen, jingsngewbha, baroh ki la ia 
hun ba ki ioh Syiem ioh kmie biang. 

Ka Syiem Wan Kiri ka la shong suk hangta bad ki khun ki 
hajar ki la ia wan na man la ki shnong na man la ki raid ban wan 
ia nguh syiem. Ha kata ka jaka ruh ki la ia shong slem, ki la 
kham bit kham biang nadong-hadong, hynrei haba ki ia pyrkhal 
ban ia thaw iingsad pat kim ibit ia ka jaka. Bad ki la ia lum 
dorbar ban ia pyrkhat biang ha kano ka jaka kaba kin ia ibit ban 
thaw iingsad bad ban ia seng biang ia ka niam ka rukom kumba 
ju don naduh mynshuwa. Te haba ki la ia shong pyrkhat kumnc 
la don u ba ong, “Nga te nga bit eh ban thaw Iingsad ha raid 
Mawlieh." Hangta baroh ki la sngew iahap, sa ba ka long halor 
lum. Kumta ki la iarai lang ban leit thaw Iingsad ha Mawlieh. 
Haba ki la ia hun bad ia suk lang baroh, ki la leit ia thaw shuwa 
ka ling ban shong ka Syiem. Ynda ki la ia dep thaw bad ki la 
pynbiang ia ki jingdon-kam baroh ki sa ia leit shaw ia ka Syiem. 
Kumta ka Syiem ka la mill noh na Nongkhlieng ryngkat ki 
bakhraw. ki khun ki hajar bad ki nongsumar. ki nongap-pahara 
baroh ki la ia leit noh sha Mawlieh. ki la tem ka bom ka ksing 
bad ka ia risakynhoi da ka jingsngewbha. 

Ka Syiem hangne ka la ibit shibun ka jaka shong ka jaka 
sah, ka bam ka dih ka la biang ba jan ka icw ka hat, baroh ki la 
isynei ia ka ba kat haba ki pynshong pynsah ka juh ka suk. Bad 
haba ki ia kylli, “Phi Ia shitom keih Syiem ba ngi la pynshang 

iaphi shaneng sharum namar ba ngim ibit ngim ikop ba phin 
shong?” Hynrei ka la ong “Wat ia khuslai na ka bynta jong nga, 
nga hun nga suk ha kano-kano ka jaka kaba phi ia ibit maphi 
kiba ieit bad burom ia nga”. Baroh ki la iahun ia ki ktien ka 
Syiem katba ka kren ki long kum ki jingaibor ai mynsiem ia ki. 
K.i khun ki hajar na kylleng kylleng ki la wan ia nguh Syiem, bad 
ki la ia dap da ka jingkmen haba ki tip ba ynda ki la dep pynieng 
ka lingsad ba kin sa ioh biang ban leh ia ka niam ka rukom 
kumba ju don. Ki la sngewhun ruh ba ka Syiem ka la thikna ka 
jaka shong, namar baroh ki la ia sngewsynei ia la ka Syiem ba 
ka la shem than ha ki jingeh, ki ia kwah tang ba kan hun kan 
suk bad ki ialeh katba lah ba kan sngewbha. 

U Langskor, ki bakhraw bad ki khun ki hajar ki la pynlong 
ka dorbar ban ia pyrkhat ban thaw noh ka lingsad. Haba ki la 
iapoi lut na man la ki shnong na man la ki raid ki la ia rai ban ia 
pynieng noh ia ka lingsad, bad ban ia wan pynpoi ki rishot ki 
dieng ki siej ha Mawlieh. Haba ki la ia rai kumne ha ka dorbar, 
baroh ki khun ki hajar ryngkat ki bakhraw ki la ia trei da ka 
jingsngewbha khlem don jingshitom bad da ka jingiasuk lang 
khlem don jingiapeit khmat. Ynda la poi lut baroh ki rishot, ki 
dieng ki siej, u maw u traw bad kiwei-kiwei, ki la ia pynieng ia 
ka Ifingsad da ka jingiabeit bad ia ryntih lang, baroh ki la ia trei 
shitom khlem don jingthait. Haba ki la iohi lei-lei ba ka lingsad 
ka fingniam ka la dep, ki la sngewhun ba ki la lah ban pyndep ia 
kaei ba ka mynsiem jong ki ka thrang baroh shi katta. Baroh ki 
la dap da ka jingkmen jingsngewbha bad ki la jah lut ka jingthait 
kajingsakhrai. 



KA JINGKYNTANG SYIEMSAI 
IA KA WAN KIRI 


N angta u Langskor u la phah kyrwoh ba kin ia wan poi 
boroh ba kin pynkyntang Syiemsad ia ka Wan Kiri.Ynda 
la poi kata ka sngi haba ki khun ki hajar ki la ia poi baroh ha 
Mawlieh, u Langskor, ki bakhraw bad ki tymmen ki san ki la 
leit ialam ia ka Wan Kiri ba kan shong kan sah ha Iingsad. U 
Langskor u la ong, “Mynta ka sngi ngin pynkyntang Syiemsad 
ia phi ka Wan Kiri, ka khun ka Pah Syiemsad. Kumta naduh 
mynta kane ka sngi phi ka Wan Kiri phi la long ka Syiemsad, 
phin shong phin sah ha kane ka Iingsad lingsunon bad ngi la 
pynkhamti ha phi ia ki kam baroh kiba dei ban leh ha ka niam 
ka rukom ka Hima Shillong.” 

Ynda ki la dep, ki khun ki hajar ki la ia shad ki la ialeh kmen 
leh sngewbha bad ka bam ka dih kyrhai. Hadien kata ki bakhraw 
ki basan bad ki khun ki hajar ki ia thaw ka kut ha Mawlieh kaba 

bad ha riat Mawshai ba ka long ka it ha kane ka jaka la ap 
pahara ki Mawshai ba ioh wan rung tuh ki nongshun. Haba ki 
la ia dep pynkhreh ia kine ki jaka, ki la sngew shngaifi. 

Nangta ka Syiem sad, u Langskor bad ki bakhraw ki basan 
ryngkat ki khun ki hajar ki la ia pyrkhat ban ia pynlong biang ka 
niam ka rukom kaba la buh la seng ki longshuwa manshuwa 
naduh ka Pah Syntiew bad u Saidni, u syiem uba nyngkong ka 
Hima Shillong. Kumta ki la ia buh sngi ban long ka Pomblang, 
ka niam ka Hima Shillong, kaba la duh ha Nongkseh, namar ba 
dang don u Langskor bad ki riewtymmen ki la bud thik ia kaba 
judon. Haba ki la buh sngi ki la phah kyrwoh man la ki raid ki 
shnong. Te baroh ki la wan rah la u synniang u bynhei bad ki la 
aiti ha ka Syiemsad, bad ma ka pat ka la ai ha u Langskor bad 
ha ki bakhraw ki basan ba kin ia pynbiang ia ki jingdonkam 
baroh. Ynda la poi ka sngi ban sdang ia ka niam, baroh pyllun 
ka hima ki khun ki hajar ki la ia wan goi. Ki leh ka niam ka 
rukom kumba ki leh ha Nongkseh. Ki pom ia u Lang Iewduh 
ha Lyngkyrdem bad ia kata ka jaka haduh mynta mynne ki khot 
ka Iewduh. Ha ka por ba ki leh niam ki la pynap pahara na 
khyrdop Mawlieh bad na riat Mawshai da ki riew radbah ki 
khlawait kiba ki la wad na ka hima, namar ba ki tieng ia ki 
nongshun ba ioh ki wan leh klep. Da kaba ki leh kumne ki 
nongshun kim nud tur, ka jingiatylli ka la pynshyikhei ia ki riew 
sniew. Ha kata ka snem ki khun ki hajar ki la iabha iamiat bad 
ki la ia im pahuh pahai, ki la ioh ka jingkoit ka jingkhiahkrat bad 
haba ki bet ki thung ia ki laiphew symbai ha ka meiramew 
baroh ki bha ki seisoh, ka iew ka hat ka khai'i ka pateng ka pie 
lad ka plie lynti. Ki la ia ai nguh ia U Blei Trai Kynrad ba U la 
kyrkhu ia ki ba ki la ioh ban pyndep ia ka niam ka rukom. 

U Syiemlieh u kpa ki syiem haba u la iohi ba ka Syiemsad 

bad ki khun ki la ia suk ia saifi ha ka shong ka sah, u la sngewhun 
eh ba ki la ioh ban pyndep ia ka niam ka nukom, u la sngewsuk 
ruh ba ki biang ki nongri ki nongsumar bad ki nongap pahara 
kiba janai, u la ibit ibiang baroh nadong shadong. U Syiemlieh u 
la ong ia ka Syiemsad ka lok jong u bad ia ki bakhraw, “Ka 
ladei ia nga ba ngan leit phai noh sha la ka hima ba nga la ieh 
slem eh tang ha ka jingpeit ki bakhraw bad ki para ki pyrsa, nga 
la sah nud namar ba kadei ka kamram jong nga u Syiem ba 
ngan synshar hok ia la ka hima bad ba nga dei ban peit ia la ki 
kur ki jaid. Namar baroh shi katta nga poi ha ka jingeh ba ngam 
nud ieh ia la ka lok bad ia la ki khun, katba kim pat iabit iabiang 
ka shong ka sah bad ba nga kwah ruh ban iohi haduh ba kin da 
ioh ban pyndep ia ka niam. Te mynta nga la ibit ibiang nadong 
hadong ka jingim jong ki bad ba ki nongshun ruh kim nud tur 
shuh ba ki la tieng la shyrkhei ia phi kiba ieit kiba ri ba sumar ia 
ka Syiem. Te kumta ngan leit noh bad ngan ieh ha phi ki bakhraw 
bad ha phi ki khun ki hajar ia la ka lok bad ki khun jong nga ba 
phin ia ri ia sumar bad ban pynsuk ia ki kumba phi la wan ban 
shimti ia ki na ka Hima jong nga. Te mynta ruh nga la aiti ia ki 
ha phi baroh ba phin nang ia kit khia ban iada ia ki, buit bad bor 
bad ba phin nym ia bieit ruh ba ioh don ki nong wan pah wan 
phon ia phi, te to da ia husiar bha. Phi la ia tip ba ka Hima jong 
nga kabajngai, ka lynti ruh kaba shitom, kumta ka long kaba eh 
kein ia nga ba ngan wan barabor, wat la katta ruh ngan ialeh 
katba lah ban wan poi. Namar mynta nga sngewsahnud tip kin 
ialeh kumno ia ki kam ha ka Hima. Shisha nga la buh ki nongap 
pahara kiba janai hynrei ngam sngewsuk ba ioh don ki 
nongthombor leh bor.” 

Hangta ki bakhraw ki la ong, “Ko Syiem, phi u kongor u 
kpa ki syiem jong ngi, ngi sngewthuh ba phi u Syiem ka jingkit 

: |ca long kaba khia shisha, ngi la sngew synei ia phi ba phi la ieh 
slem ia ka hima. Ngi dap ruh ia phi da kajingsngewnguh ba phi 
la ri la sumar ia ka Syiem jong ngi bad ba ngi la ioh syiem biang 
kumne. Ko Syiem, phi u thawlang hok ba u Blei U la ialam lynti 
ia ka Syiem jong ngi sha ka Hima jong phi bad ba phi la buh 
kine ki mat kylliang ba kin ia for ia long kyrhai ki jaid Syiem 
Shillong ba kan sah ka nam jong phi, u Pa Syiemlieh pateng la 
pateng. To khie leit suk sha la ka Hima. Ia ka Syiemsad bad ia 
ki khun jong phi, nginri ngin sumar nginpynbiangiakibadngin 
iada na ki nongshun bad na ki nongthombor baroh, ngi kular 
kumba ngi la wan shimti hok na phi, ngin long ki nongkit, bor 
bad buit ngin ieng ban iada ia la ka Syiem ka kmie, phi ruh wat 
sngew sahnud shuh bad to khie leit suk kein sha la ka jong ka 
Hima”. 

Ka Syiemsad haba u lok jong ka, u la khreh ban leit noh sha 
la ka jong ka hima, ka la pynkhreh ka bam ka dih ba un bam ha 
lynti. Ha lade te ka la dap da ka jingsngewsih kumba kyrsiew 
biang ia la ki jingshem jynjar baroh kiba la jia ha Nongkseh. 
Haba don u kpa Syiemlieh ka shngain kam ju don jingpyrkhat 
ci-ei shuh hynrei ha kata ka por pat ka shu wan biang ka 
jingkynmaw ia la ki jingshem baroh bad ka la ong ia u lok, “Haba 
phi khreh ban leit noh te ka shu wan ka jingsngewkynjah bad 
ka jingsngew rangli biang ia lade ba ngam don shuh mano- 
mano, nga shu kham sngewtngen ba la don kine ki khun, hynrei 
haci kein ia nga, ngam sngewnang shuh ban batai namar ha phi 
nga la aid bad shaniah ialade bad ngam ju don shuh ka jingdeng.” 
Katba ka dang kren kumne ka la wan biang ka jingkynmaw ia 
la ka kmie bad ia la u para. Baroh shi katta ka la klet ia ki, 
namar ba ka la shem ka jingtngen bad ka jingsuk na u lok, 
kumta kam lah kan shuh ka la wan ka jingktah ia ka bad ka la 

Yam paitdohnud. Ki khun namar ba ki la sian, haba ki iohi ba ka 
Yam ka sngewsih ka kmie ki ruh ki ia Yam lang. U kpa haba u la 
iohi ia kajingsngewsihkalok badki khun, u la dap da kajingisynei 
bad ka mynsiem jong u ka la um hin-lyhin haba u pyrkhat ia ka 
jinglong marwei jong ka, khlem kur khlem jait sa tang bad la ki 
khun, um lah shuh khlem ia Yam lang haba u peit ia la ka lok bad 
ki khun kiba la mih na la ka doh ka snam. Ka la ktah ia u haduh 
katta katta namar ba dei shisha.sa tang ia u ba ka shngaifi, u 
shu sngewhun noh ba u la iohi ia ki bakhraw bad ia ki khun ki 
hajar ba ki long kiba da ieit shisha ia ka Syiem. Kumba ki la 
bahkhala ba ki la tip hi ma ki ia la ka Syiem, ki da long ruh katta, 
ki kitkhia bad ki ialeh katba lah ba kan biang kan bit ka Syiem. 

Hangta u Syiemlieh u Ia ong, “Ngam kwah ban khlad bad 
ban ieh iaphi bad ia la ki khun, hynrei ba kadei ka kamram jong 
nga ban leit peit ia la ka hima. Kumba la hukum da U Blei ia ka 
jinglong Syiem bad ba la suk ryngkat ki briewkiba lapynkhamti 
ha nga ia ka hima ba ngan long u Syiem, namar kata nga dei 
ban kitkhia ban synshar hok kumba nga la shimti, bad phi ruh 
phi la iohi kumno ba nga pyniaid ia ka bima, ba nga long ruh u 
longaibuit aibor ia la ki briew ba ki riew sniew baroh ki tieng ki 
smiej ba shi kyntien na nga ki kam ki beit ki ryntih bad ki khun 
ki hajar ki iahun ia suk. Mynta ba nga la jah slem eh ngam tip 
shuh kumno kin ia pyniaid, namar kata nga kyipad ia phi, kmie 
kynrad, wat Yam sngewsih shuh, ba ki khun ki la sian haba ki 
Iohi ba phi Yam phi sngewsih ki ruh ki ia Yam ia sngewsih. To 
pyikhat keifi na ka bynta jong ki bad na ka bynta jong nga, phim 
tip katno ka mynsiem jong nga ka pang ban iohi ba phi dik ba 
phi sngewsih. Shisha la bun snem ba phi don bad nga phi dap 
da ka jingsngewbha, phi tharai ngan hun ban iehnoh ia phi bad 
ia la ki khun lada ngam iohi da lade ba ki bakhraw bad ki khun 




Ka jaka ba ju don ka Iingsad ki Syiem Shillong ha 
Lnngkyrdem (Mawlieh) 

■d hajar jong phi ba ki long kiba da ieit hok iaphi ka SyiemV Bad 
ki long ruh ki briew kiba beit kiba bat hok ia la ka kular bad ia la 
ka juban lak kaba ki la khlei. Lada kim long haduh katta ngan 
shunud ban aiti ia phi bad ia la ki khun ha ka kti jong ki, bakin 
ri kin sumar bad ba kin long ki nongiada ia phi na ki nongshun 
bad ki nongthombor? Ba dei da ka hukum bad kajingpyniaid U 
Kynrad Uba donbor ba phi la ioh ban wan shimti biang ia la ka 
hima bad ba phi la ioh ruh ban pyndep ia ka niam ka rukom. U 
Blei Trai Kynrad Un pyntngen Un pynshngaifl bad Un pynhun 
Un pynsuk ia phi kumba phi don tyngkat bad nga. Nga kular 
ruh ba nga tang shu lah pyndep pynbiang ia ki kam hima sima 
ngan sa wan peit ia phi bad ia ki khun” 

Ka Syiemsad ka la sngewhun ia ki ktien u Syiem, ka la 
sngewthuh ruh ba ka shimti ia lea jinglong rangbah, te ka la 
sngewtngen bad ka la eh ka mynsiem triang. Hangta ka la ong, 
"Ko kpa, ki ktien jong phi kiba dei bad kiba shongnia shisha 
namar ba dei da kajingpyniaid U Kynrad Uba donbor ba nga ia 
kynduh bad phi, bad ba nga la ioh ruh ban wan shimti biang ia la 
ka hima. Phi ruh kumba phi long u Syiem ka kamram jong phi 
ka dei ba phin synshar hok ia la ka hima kumba ki la pynkhamti 
ha phi. To khie leit da kaba suk, U Blei Un don ryngkat bad phi 
Un da Un ker ia phi baroh shilynter lynti haduh ba phin da poi 
ha la ka jong ka hima. Kumjuh ma nga bad ki khun ngin ia 
shong suk ha la ka jong ka hima ryngkat ki bakhraw bad ki 
khun ki hajar kiba ieit hok ia nga ka syiem, wat leit sahnud shuh 
ia nga bad ia ki khun, namar haba phi khreh ban leit noh te ka 
shu wan keifl ka jingsngew ha ngi ki briew, ba haba phi don nga 
klet lut ia kiei kiei baroh kiba la jia. Kine ki khun ba phi la buh, 
kin long ki nongpynshngain ia nga bad kan sahkanamkakyrteng 
jong phi pateng la pateng ha ka jaid Syiem Shillong”. 

U Kongor Syiemlieh haba u la iohi ba ka lok kam sngewsih 
shuh u la sagewsuk ka mynsiem, u la doh la dait ia la ki khun, u 
la khublei ia la ka lok ba kin ia shong suk, u la khublei ia u 
Langskor, ia ki bakhraw bad ia baroh. Ki la ia sngewbynnud ba 
u leit noh namar ba u long u briew uba bha. Kumta u la mih na 
Mawlieh ryngkat bad la ki rangbah kiengwait kiengstieh jong u 
ban leit pbai noh sha la ka jong ka hima. Haduh mynta mynne 
kibanakajaid Syiem Shillong ki dei kiba hiar pateng na ki khun 
u Syiemlieh. 

Ka Syiem Whn Kiri bad ki khun ki la iashong suk ha 
Mawlieh, ki nongshun kimju nud ban wan pynthud ia ki ba ki la 
tieng la shyikhei ia ki nongri nongda ia ka Syiem. 

Ka hima Shillong naduh ba ka Wan Kiri Syiemsad ka la 
shhnti ka la suk bad iaid beit iaid lyntih bad ym ju don jingpynwit 
shuh. Ki syiem ki la iashong suk ha Mawlieh bad ki khun ki 
■kaiew ka Syiemsad Wan Kiri ki la iaroi kyrhai kynthei bad 
shynrang. 



HAKA POR KA J1NGSYNSHAR 
U SYIEM SANSAP 


U ne u Syiem u long u briew uba bha, uba kynjai bad u ba 
nang ban kren ia laki ki khunki hajar. Barohki ieitiau. U 
ju sneewtvnnad rub ban leit beh mrad. 

Ha kawei ka sngi u la leit beh mrad bad ki bakhraw ryngkat 
ki shakri ki shakor. Ynda ki la poi ha khlaw ki la ia pra ban ia ap 
ha la ka jaka-jaka. U Syiem u leit bad la ki shakri. 

Katba ki dang ia iaid peit jaka ban ia ap, kynsan-kynsan la 
shu dum lyoh ngaifi, ban peit tang ia ka lynti ruh um iohi shuh. U 
la shu iaid sakma khlem tip shano ban poi. U la khot u la pyrta 
ia la ki shakri hynrei ym dom ba ioh sngew, hangta u la 
sngewthuh ba u don tang marwei. U shu iaid la ka iaid kat sha 
ba lam ka kjat. Hadien u la iohi ia ka jingshai bad u la iaid beit 
beit shata shaba don jingshai. Ynda u la poi ha kata ka jaka u la 
shem pynban ia u pukir uba la tymmen, u spong da u shniuh 



68 


khlieh. Utrtrpukir u la ong, “K o Syiem, shano phi wan?*’ 

U Syiem u la lyngngoh kumno keifi u tip ba u dei u syiem 
bad u la jubab, “Nga wan beh mrad phi pukir hynrei la lq> 
kynsankajingdumlyoh bad ngam ithuhlynti shuh,iakishakri 
ruh ngam ia kynduh shuh, nga la shu iaid la ka iaid kat shabi 
poi, hadiennga sa iohi iaka jingshai bad nga iaid beit-beit haduh 
ba ngan da wan poi ha kane ka iaka jong phi” 

U pukir u la ong, “Ko Syiem phi long u briew u ba donbok 
ba phi ia kynduh bad nga. To pan keifi kaeiba phi kwah bad phi 
dei ruh ban pan tang kawei. Nga kular ban ai kat ka jingkwah 
jong phi.” 

U Syiem baun pan da kaei-kaei ruh umsngewnang shuh, u 
la shupeit lyngoh ia u pukir bau kylli kynsankumne. Hadien u la 
kum poi iohi ia kaei te kaba don ha lyngkdong u pukir kaba u sieh 
ha u shfiiuh bad u la i kwah ia kata. U la ong, “Ko Pukir, nga te 
nga i kwah eh tang ia kato kaba don ha lyngdong jong phi” 

U pukir u la ong, “Ia kaei kaba nga la kular ngan ai bad to 
shim keifi ia kata kaba phi kwah” 

U Syiem u la sei ia kata na khlieh u pukir, u la iohi ba dei ka 
waitsum kaba phymai khrek-khrek bad kaba itynnad. Katba u 
dang peit ia kata ka waitsum kaba iphylla, u pukir u la ong 
“Kato ka dei ka mynsiem jong nga bad naduh mynta ka sngi 
ngan iap noh.” 

U Syiem haba u la ioh sngew ia ka jingiathuh u pukir bad 
tip ba ka dei ka mynsiem jong u la kyndit um nangkren shuh. U 
la ong, “Ba ngan da la tip ngam nud pan ia kane. Balei keifi 
ngam pan da kiwei kiwei hynrei ba nga da kwah ia ka mynsiem 
jong phi, nga kyrpad ba phin map ia ka jingbymtip jong nga 

had to sngewbha ban shim noh ia kane ka waitsum jong phi."’ 

Hynrei u pukir u la ong, “la kaei kaba nga la ai ngam lah 
jjnih ban shim. Kato ka wait ka la dei ka jong phi Syiem bad 
ha ka ka don ka bor ba lada phi kwah ia kino-kino kiba her ha 
suifi bneng bat pyrshah da kaba nep shalor, ha kata hi ka 
khyllipmat kin hap. Bad phim dei ban shut ia ka ba lada phi 
shut te ka bor kaba don ha ka kan duh noh. Bad sa kane de 
ngan batai ia phi ba phi dei ban da kynmaw bha ba phin leh 
ruh thik kum ka hukum jong nga. Lashai ka sngi phin wan rah 
ka mluh shimon bad ka jaifisala shi than. Phin tap shuwa da 
ka sala ia nga na khlieh haduh kjat, nangta sa theh sa ka mluh 
nalor baroh shimon. Ynda la dap lai sngi sa wan peit ia nga, 
wat leit bakla kein ia kane ka jingbatai jong nga, bad phi dei 
ruh ban wan tang marwei ban leh ia kane.” 

U pukir haba u la dep batai u la thiah beit jwoit ha kata ka 
juka bad u la iap. 

U Syiem u la sngewsih ialade haduh katta-katta haba u iohi 
ia u pukir ba u la iap, ba da ka jingkwah jong u kala pynlong 
haduh katne. U la sngew ialade kumba phohsniew ia kane ka 
jingshem ba phylla, bad haba u ong ban leit phai noh sha la ling 
u la iohi ba kata ka jaka ka la shai kdar khlem dum shuh. U la 
mih noh nangta, haba u la iaid tang shiphang u la ia kynduh ia la 
ki jong ki nongbud, bad ki la ong, “Ko Syiem, ngi la ia khuslai ba 
ngim ia shem shuh ia phi, ngi la shu ia wad ia k^a khlaw ka btap” 
u Syiem u la ong “To phi wat ia sngew ei-ei ba nga bakla lynti. *’ 
Ba urn sngewkwah shuh ban ia kren bun ktien. u la ong, “To 
ngin ia leit phai noh sha i'ing,” 

Ki shakri ki la iphylla ia u Syiem ba um kren um khana 
shuh kumba u ju long, namar ba u ju sngewtynnad ban ia biria, 



70 


hynrei ha kata pat u shu sngap haduh ban da ia poi ha lingsyiem. 
U Syiem ban kren ne ban leh ei-ei ruh urn sngew kwah shuh 
u shu shong pyrkhat marwei ia la ka jingshem ba phylla, u shu 
peit ia kata ka waitsum kaba thaba, u la kynmaw ia ka jingiap 
u pukir ba u long u briew uba hok wat ia la ka mynsiem ruh u 
ai haba u la kular, u la shu pyrkhat ha lade, “Balei keifi ba nga 
kwah ia kane, ba ngam pan da kiwei-kiwei ki jingkwah.” 

Ha kata ka miet um ioh thiah shuh. U la pynkhreh lupa ka 
sala bad ka mluh, dang step phymgap haba baroh ki dang iohthiah. 
u Syiem ba um kwah ban tip mano-mano, u la mih na lingsyiem 
bad u leit tang marwei, u shong halor u hati u rah ia ka mluh bad 
ka jainsala. Ynda u la poi ha kata ka jaka, u shem ia u pukir ba u 
don hajuh. U la tap ia u da kata ka jainsala naduh khlieh haduh 
kjat baroh shi than bad u la theh sa ka mluh halor ka sala baroh 
shimon. U la leh thik kumba la hukum u pukir. Ynda u la dep u sa 
kiew halor u hati bad u sa leit phai noh sha lingsyiem. Te ynda la 
dap lai sngi, u Syiem u la leit biang sha kata ka jaka hynrei u 
shem ba u pukir um don shuh hangta. U Syiem u la sngew shaiong 
ha lade ia kane ka jingshem ba phylla, u la ap shiphang hangta 
hynrei bym don ba wan mih shuh, u sa leit phai noh sha ling. 

Ha kawei ka sngi ba u don ha kper tang marwei u la iohi ia 
ki pukni ba ki her ha suih bneng. U la leit shim ia ka waitsum u 
pukir bad u la bat pynphai ia ka syrti banep sha bneng bad ha 
kata hi ka khyllipmat ki pukni ki la hap ha khyndew. U Syiem u 
la sngew phylla ha lade haba u iohi ia kita ki pukni ba ki hap ha 
kjat jong u. Kumta u la sngewkwah ba baroh kin iohi ia kane ka 
jingphylla. U la khot ia la ki para ki pyrsa, ia ki bakhraw bad ia 
ki shakri ki shakor. Ynda ki la ia wan baroh u Syiem u la iathuh 
lut kumno ba u ia kynduh ia u pukir bad ba u la ioh ia kata ka 
waitsum. “To ia peit kein ia kine ki pukni kiba hap na suifi 

bneng ba nga pynshah da kane ka waitsum, ngam kwah ban 
iathuh iano-iano ruh namar ba nga kwah ban iohi shuwa da 
lade ia ka bor kane ka wait." Baroh ki la ia sngewlyngngoh ia 
ka jingiathuh u Syiem bad ki la ia peit ia kata ka waitsum kaba 
thaba khlek-khlek kaba lah haduh ban pynhap ia kita ki pukni. 

U Syiem u la ong, “Nga la iohi ba phi baroh phi la ia khuslai 
ha nga shu sngap ha kito ki sngi, khamtam lei lei me uba ia bud 
ia nga, ba me nangiatharai ba nga shitom, shisha nga la sngew 
ialade kum uba pang namar ba nga sngewsih nga khuslai katba 
ngam pat lah ban pyndep ia ki hukum u pukir. Mynta te nga la 
sngew suk bad sngewhun, kumta nga kwah ba phin ia iohi bad 
ban iatip ia ka jingshem jong nga". 

Naduh kata ka por u Syiem um ju siat sim shuh bad u shu 
pynshah da kata ka waitsum. llaba ki la ia bna ia kata ka wait 
baroh na kylleng kila ia wan peit kai ia kata ka wait ba phylla u 
Syiem. 

Ki khun ki hajar ki ieit bad burom ia u Syiem haduh katta- 
katta. Unc u Syiem u ieit u burom naduh kiba rit ki kup shiliang 
ki sem shiliang haduh ia kiba heh, u long ruh uba kloi ban iarap 
ha ka khia ka shon, ha ka jynjar ka lanot. Wat lada don ka 
jingiakajia ynda kila poi ha khmat u Syiem u la bishar ia ki da ki 
ktien ba jai jai, u la pyni u la sneng u la kraw ban ia klet noh ia 
ka lait ka bakla jongno-jongno, ban nym ia bat shuh ban ia sah 
ka jingbha. Haba ki ioh sngew ia ka jingsneng u Syiem baroh 
arliangmamlaki ia klet noh iakajingiadomiabitarki iapoihaka 
jingiasuk iabha. Ka jinglong ba bha jong u ka da sah pyrto. Ha 
ka por ba leh niam ka Hima Shillong baroh ki khun ki hajar 
kynthei bad shynrang ki Ieit ban ia shad ia kmen ha ka jingleh 
niam leh rukom shisien shisnem. Namar ba ka hima ka long 

kaba heh bad ba Tar kim lah ban ia leit barabor sha Iingsad ba la 
jngai eh. Ha kane ka por katno ki kmen ki sngewbha ban ia 
kynduh ia la u Syiem bad ia ka Syiemsad. Ki nongap pahara 
ruh ki dang ia ap/kumjuh ha ki jaka ba la bnh. 

Haba u Syiem u la tymmen, ha kawei ka sngi u la khot ia la 
ki para ki pyrsa baroh, u la sneng la kraw ba kin ia ieit bad ban 
iarap iwei ia iwei ha ka khia ka shon ne ha ka sngewbha 
sngewmiat bad ban pynduh ia ka jing bishni. “Namar” u la ong, 
“haba phi ia tylli ym ju don ba lah ban pynpra, bad khamtam ia phi 
ki pyrsa shynrang ba phin ia ngeit ia kohnguh ia uba rangbah ba 
phin ia ai buit aibor ryngkat ha ka bishar ka khadar ba kan iaid 
bcit iaid ryntih ka hima sima. Phin ia kynmaw de ba phin nym ia 
shut ia ka waiksum u pukir, lada phi ia shut te ka bor ka wait kan 
duhnoh.” 

U Syiem haba u la ioh sneng ia ki para ki pyrsa u la sngewsuk 
bad ym slem shuh hadien kata u la iap noh. 

Ha ki pateng kiba hadien ki la ia shut ia ka waitsum u pukir 
bad naduh kata ka la duh noh ka bor bad ka jingphymai bad ka 
la long noh kum ki wait baroh. 




U Maw Bishar ha Langkyrdem (Mawlieh) 




U KSAN SING SYIEM 


K i jing synshar ha ka I lima Shillong, ka iaid beit iaidryntih. 

Ka niara ka rukum ruh ka long shisien shi snem. ki khun ki 
hajar ki dap da ka jingkmen jingsngewbha ban ia kyndnh ha 
lingsad. I lynrei tang kawei ka jingwit ba ki dang iai ap pahara 
ia ki Nongkrem bad Mylliem. Shisha la kim ju nud ban wan 
pvnthut hynrei kim ju shaniah ia kita kiba mih bteng na kita kiba 
la pynduh ia ka mynsiem ka Syiem. 

Ua ka jingsynshar u Ksan Sing Syiem bad ka Syiemsad 
Khen Kiri ka jingsynshar ka beit ka ryntih bad ka hima ka suk 
ka sain. U Ksan Sing Syiem, u long uba kynjai ha ka jinglong 
brievv, uba stad bad u ba beit, ia u ki ong u khraw pyrkhat. 

Ha kawei ka sngi ki jaid bakhraw na Nongkrem bad na 
Mylliem ki la ia wan sha Mawlieh. Ynda ki la poi ha khyrdop 
ba ap pahara ki Mawlieh, ki la kyrpad ia ki nongap ba kin pyllait 

iaid ba ki kwah ch ban ia kynduh ia u Syiem bad ia ka Syiemsad 
bad ia ki bakhraw ki basan. Ki ong. “Ngi wan mynta da kaba 
bcit da kaba bha bad da ka jingkhuid mynsiem ba ngi la kwah 
syiem. Wat ia tharai ba ngi long ki nongshun bad to sngap ia ki 
ktien hok jong ngi bad ngi smai ha ka kyrteng U Blei ba ngi wan 
da ka jingthmu kaba bha bad to sngewsynci kein ialam ia ngi 
sha u Syiem.” 

Kita ki nongap pahara haba ki la iohi ba ki kren hok shisha. 
uwei na kiba ap pahara u la leit ban iathuh ia u Syiem. Ynda u 
la poi ha Iingsad u la shcm ba u Syiem u don ryngkat bad ki 
bakhraw ki basan bad ki tymmen ki san, u la ong, “Ko Syiem ki 
la wan ki jaid Bakhraw na Nongkrem bad na Mylliem ba ki 
kwah ban ia kynduh bad phi. Ki la ong ba ki la kwah syiem 
eh." Bad u la iathuh lut ia ka jingkren jong ki. 

Ki briew ha shnong haba ki la tip ia kane ka khubor baroh 
ki la ia leit sha Iingsad, bad ki la ia ap kumno ba u Syiem un 
kren. Hangta u Syiem u la ong, “Na ka bynta kane nga pan 
jingmut na phi u Langskor, ki bakhraw bad na phi baroh kiba ia 
don hangnc ban ia pyrkhat ia kane ka jingwan kyrpad kine ki 
bakhraw ki bym don jing iadci ei-ci shuh bad ngi da ka spah 
sncm, namar ba kadei da ki kam sniew jong ki hi ba ki la leh ha 
Nongkseh bad baroh phi la tip ia kane kajingjia, ba lada ym dei 
da ka jingieit U Blei Trai Kynrad ngim sah jaid shuh, bad ka dei 
ruh da ka jingieit jong phi baroh kiba la ri la da ia ngi na kine ki 
nongshun. Te mynta ka shong ha phi ba phin da ia pyrkhat bha 
bad ban ia ai jingmut lang, haba phi la ioh sngcw na une u 
nongwan iathuh ba ki da smai ba ki wan da ka jingkhuid 
mynsiem". 

Haba ki la ia pyrkhat ia kane u Langskor u la ong, “Ko 

Syiem, ka bha ba ngin shah ia ki ba kin wan ba ngin tip ia ka 
jingmut ai'u ba ki don, bad ba ngi dci ban long kiba la pynkhreh 
lupa ia ki jingiada.” Te kumta ki la ia rai bad ia mynjur lang 
baroh ban wan ialam ia kita ki briew sha iingsad ryngkat ki 
paid kiengwait kiengstieh bad la ka ryntieh u khnam kiba la 
pynkhreh ban iada ia ki Syiem. 

Haba ki la wan ialam ia ki ha khmat u Syiem, ki la nguh la 
dem ia u Syiem bad ia ka Syiemsad, ki la ong “Ko Syiem kynrad 
ngi wan mynta ha khmat jong phi kumjuh ha phi ki bakhraw 
bad ha phi baroh kiba ia don hangne, ngi wan mynta da kaba 
beit babha, bad da ka jingkhuid mynsiem, ngi smai ha ka kyrteng 
U Blci Trai Kynrad ba ngi kren ia ka hok ha khmat jong phi, ba 
ngi la kwah syiem eh. Ngi pan map ruh na phi ia ka pap ba la 
leh u mi u kong, u long pdeng jong ngi, ki long kiba bicit kiba 
dakait kiba khlem kheih kiba la shu thorn da ka bor ia ka hok 
bad kim ia pyrkhat shuh ia ka sang ka ma, ki la leh ia ka pap 
haduh ba ma ngi ki longdien ki longbteng ngi la sngewlehrain 
bad sngewjahburom ba ngi la shah nicvv beiii bad shah kdew 
kti ha kapyrlhei ba na ka bynta kita ki bym man kiba la nud ban 
pyndnh kat ia ka mynsiem ka Syiem ka kmie bad ban thang ia 
ka Iingsad ka lingniam. Hato kim dei kimi ki mrad ba kat ia ka 
bor U Blei ban leh pyrsah ba ki la pynduli ia ka mynsiem ksiar 
ka mynsiem rupa ka Syiem tang namar ba ki la kwah long 
syiem eh, bad ki la leh ia ka bym dei hok? Te ki la ioh la ka 
bainong bad ki la shem ka jynjar ka Ianot ha ka p\ rthei. Te ngi 
pat ki longdien mandien ngi tur mynta ia ki jingch baroh ba ngi 
kwah syiem. Mynta ngi wan nguh wan dem ban pan map bad 
ban iai kyrpad na phi ki Syiem ki Kynrad bad na phi ki Bakhraw 
ki Basan bad na phi kiba ia don hangne ban map ia ka pap ka 
sang, ka runar ka dakaid kine kiba la leh dusmon bad leh 

ihombor. Namar kata wat kyntait keifi ia ngi na ka bynta ka 
jingleh kitci. Bad ngi iai ban bad iai kyrpad ba phin ia pdiang 
biang ia ngi ki Bakhraw Nongkrem bad Mylliem, ngi kiba kwah 
ban ioh ka jingiasuk iabha bad phi ki Syiem ki Kynrad kumjuh 
bad phi baroh. Kumba ngi la iohi bad ngi la tip ba tang ka hok 
keifi kaba tam ha kane ka pyrthei ba dei da kajingieit U Blei ba 
tang shitir u shfiiuh u la ri u la pynsah ia ka jaid Syiem bad u la 
pynneh ka hok ka Hima Shillong. Ngi nud ban wan ha khmat 
jong phi bad ban pan smai ha ka kyrteng U Blei ba ngi bat ia ka 
hok u fii'i u kong longshuwa manshuwa jong ngi kiba bha kiba la 
buh la seng ia ka longsyicm mansyiem bad ia ka niam ka rukom. 
Bad ngi kyrpad mynta ban ia klet noh ia u nil u kong longpdeng 
uba bieit uba dakaid, uba la thaw ka jot ka pra. ki ia kit hi la ka 
pap ha khmat U Blei. Tc ka shong sa ha phi mynta ban ia 
bishar ia ka jingkwah jong ngi ki longdien ba ngi ia kwah ia ka 
jing ia tylli bad ka jingiasuk ia bha." 

U Syiem u la ong, "Nga te nga pan jingmut na phi u 
Langskor, ki bakhraw ki basan bad na phi baroh kiba iadon 
hangnc ba phin ia pyrkhat" 

Ynda ki la iashong pyrkhat para ma ki u Langskor u la ong, 
"K.o Syiem ngi ki bakhraw bad baroh, ngi sngewthuh shai ba 
kine ki la kwah syiem shisha bad ban iasuk iabha bad ka jaid 
Syiem. kumjuh bad ngi ki bakhraw bad ki khun ki hajar ha ka 
hima. ka pynlong ia ngi ban shaniah ia ki ba ki bat ia katai ka 
hok kaba la don lupa na kjat na tynrai ka hukum Blei ba la buh 
la seng u fill u kong longshuwa. Haba pyrkhat ia kata te kuinno 
keifi ngin ia kyntait ia kine ki bym don pap, kiba wan wad ia la 
ka jong ka hok, ba ki la ia wan nguh wan kyrpad ban ia map ia 
ka pap ba la Ich u nil u kong longshuwa jong ki? Ngi sngewdei 
eh ia ki ‘tien hok ba ki kyrpad ha ngi te ngi la sngew dei keifi 

ban map bad ban pdiang ia kine ki bakhraw. kata ruh ka shong 
sa ha phi keifi Syiem bad ka Mci, ‘lem Syiemsad kumno phin ir 
pyrkhat ia kane ka jingpyni jong ngi’* 

U Syiem ba u long uba bha uba jynsur mynsiem u bym ju 
don ka jingbuhnud lane ban pynhiar kput iano-iano, haba u la ia 
kren pynbeit baroh shipara u la ong, “Nga mynjur ia kane 
rvngkat ka jaid Syiem ba ngi la kloi ban map ia phi ki longdien 
kiba la wan wad ia ka jingiasuk iabha ba ngin nym ia bat shuh ia 
katai ka jingleh kam pap u n'li u kong longpdeng jong phi. Te 
kumta rnynta ma nga u Syiem ha rvngkat u Langskor, ki basan 
ki bakhraw bad ki tymmen ki san ngi la map ia phi ki Bakhraw 
Nongkrem bad ki Bakhraw Myllicm. Mynta sa kane kawci 
nga kwah ban ong, shisha mynta phi la ioh ka jingmap na ngi ki 
bricw hynrei phi dci ban nguli ban pan map na U Blei ia ka pap 
ban ia khuid ia bha ba kan nym don shuh ka jingwan ud hadien 
liabud ia ka kam sniew ba la lch u mi u kong longpdeng jong phi. 
phi dci ban nguh ia U Blei ban Iait noh na u siar u bymai (ka 
jingleh siar ka lyrut ka smer) ban duh ka pap ka sang ban sah 
ka jingbha ia ki longbteng ka jaid Syiem bad ia ki Bakhraw 
Nongkrem bad ki Bakhraw Myllicm' 1 . 

Kine ki bakhraw ruh ki la ia mynjur bad ia kular ban ia nguh 
ia dcm ia 1 1 Blei ban lait na u siar u bymai ban ia sah ka jingiabha 
pat ia ki longdien mandien. bad ki la ong, “Ngi kular bad srnai 
haphi ki bakhraw ba ngi tang shu poi ha shnong ngin ia nguh ia 
dcm noh ia kane." 

1 langta u Langskor u la ong, “Ngi ki para bakhraw ngf la ia 
sngewhun bad sngewbha haba ngi la iapoi biang ha ka jingiasuk 
ka jingiabha kumne bad ngi ia shaniah da ka jingkhuid mynsiem 
ia phi kumba phi la ia kular mynta ba phin nguh ia U Blei ban ia 

lait na u siar u bymai. bad lada phim leh ia kane te kata kan sah 
ka pap ka sang haphi hi’'. 

U Syiem bad ki bakhraw da ka jingiashaniah la kim pat 
ianguh iadem ia u siar u bymai ruh ki la pdiang biang ia kine ki 
bakhraw bad naduh kata ka por la don biang u Basan Nongkrem 
bad u Basan Mylliem ha ka Flima Shillong. 

Naduh kata ka por ka Hima Shillong ka la suk bad ka la 
beit la ryntih ha ka jingsynshar. Ha ka por ba leh niam shisien 
shisnem, ka hima kani shah ia ki Bakhraw Nongkrem bad ia ki 
Bakhraw Mylliem ban iadei kti ei-ei ha ka niam namar ba kim 
pat nguh ia u siar u bymai. 



U P1AR SING SYIEM BAD 
KA KHEIN SYIEMSAD 


H a ka por ka jingsynshar u Piar Singh Syiem bad ka Khein 
Syicmsad ki la wan ki nonglam ktienna u Syiem Synteng. 
I laba ki la poi ha khmat u Syiem ki la nguh ki la khublei ia u 
Syiem bad uwei na ki u la ong “Ko Syiem ngi wan mynta sha 
phi ba phah u Syiem j ong ngi ban iathuh ia phi ba u kwah ban ia 
pynbeit ia u pud u sam hapdeng ka Hima Shillong bad ka Hima 
Synteng, bad ba u kwah ruh ba phin wan hi ma phi kein Syiem 
namar ba u Syiem Synteng ruh un wan hi da lade ban ia peit 
ban ia pynbeit ban sah ka jingiabha para syiem para hima. Bad 
u kwah de ba phin nym ialam paitbah, phin ialam tang mar 
sanphew ngut baroh arliang bad ban nym iarah tiar thma namar 
haba ngi ia kwah ia ka jingiabeit iabha’\ 

U Syiem Shillong u la ong, “Nga mynjur ia kata ka jingkwah 
u Syiem Synteng ban ia pynbeit noh ia u pud u sam ka hima. 
Shisha haba ia kwah ia ka jingbha te nga da sngewdei kum ka 

jingkwah u Syicm ba ngin nym iarah tiar ialeh thma, kumta ng. 
ngeit bad nga shaniah ia ki ktien jong phi u nonglani-ktien. 
ban ia hun lang baroh ar hima, kata ka long ba ngin nym i, 
shukor ba ngin ia bat ia la ka ktien ba la ia krcn hok ba ngin nyn 
ia rah tiar ia siat baroh ar hima ha kata ka jing ia kynduli. Kunit, 
ban ia hun da ka jing ia shaniah ia ka juban hok ba la ia krcn, ii 
phi dei ban da smai bad soskular ha ka kyrteng U Blci ba phii 
nym ia kylla jutang shuh kumba la ia kren’\ 

Uta u briew u Syiem Synteng u la ieng bad u la ong, “Ngai 
smai kein Syiem ba ngin .a hun lang baroh arliang."’ I J Syiem i 
la pynsmai bad soskular laisien laiwat ha ka kyrteng U Blci bai 
nym ia kylla shuh ia la ka jutang ba la ia kren hok. 

Hangta ki la ia bull ka sngi ban ia kynduh ha ka jak; 
khappud hima. Ynda la poi kata ka sngi ba la ia buh ban ia lei 
pynbeit ia u pud hima. u Syiem Shillong ha ryngkat ki pyrsa, k 
bakhraw ki basan, ki la lamih na Mawlieh, ki la bat ruh ia la k; 
kular, ki khlem ia rah tiar ialeh thma bad ki la ia leit ruh tanj 
sanphew ngut. Haba ki la iapoi ha kata ka jaka khappud ba la i< 
buh ban ia kynduh, ki briew u Syiem Synteng ki la ia ap hangt; 
hynrci u Syiem u khlem wan kumba u la iakul, u la phah tang d; 
ki daloi bad ki briew jong u. Hangta uwei na ki daloi u la ong 
‘"U Syiem um lah ban wan bad u la phah tang ia ngi ban nant 
ia pynbeit”. 

U Syiem Shillong u la ong, “Hynrci nga khmih lynti bar 
wan hi da u Syiem kein kumba u la ong ba u kwah ba ngan war 
da lade, haba u phah tang ia phi ban ia pynbeit te ka bha ba ngir 
ia sdang noh, ba ngin ioh ban ia leit phai noh sha shnong.” 

Katba ki dang ia kren bad ia pynbeit ia u pud, la shu war 
mih kynsan ki briew kiba tur kiba rah la ka wait, ka stieh, u sum 




U Maw Sangot Langkyrdem (Mawlieh) 

bad la ka ryntieh u khnam ki la beh ia u Syiem Shillong bad ia ki 
briew jong u bad ki la shu ia phet iap namar ba kim don tiar ban 
iada ia lade. Khlem jingisynei ki briew u Syiem Synteng ki la 
pvniap bad khrai khlieh naphang.Katba ki dang pyniap kumne 
uwei na ki bakhraw haba u la iohi ba ki la pyniap ia u Syiem, 
baba u la iohi ia kane ka jingpyniap bein kaba la ishyrkhei. u la 
ticng bad kiuh urn nangleh ei-ci shuh, u la long kumba bieit, 
katba ia u pat ym don ba kynmaw peit. Hadien ka la wan ka 
jingkyndit bynriew haba u iohi bym don ba kynmaw peit ia u, da 
ka jingtieng u phet rieh shapoh khlaw. U la shu shong dngong 
bad u shu pynshad la ki khmat ba ioh don ba wad ia u. Haba u 
la iohi bym don ba wad u la phet iap nangta bad u la shong thait 
tang haba um lah iaid shuh. U la leh kumne haduli ban da poi ha 
Mawlich bad u la leit beit-beit sha lingsad. U la tlot ba khlem 
bam khlem dih. Haba u la poi ha khmat ka Syiemsad u la kyllon 
um lah kren shuh bad ki la ia sumar haduh ba un da khlain. 
Ynda u la lah ban kren u sa iathuh Iut kumba la jia, kumno ba ki 
la lah ban pyniap bein ia u Syiem bad ia baroh, “Ka la jia haduh 
katne ruh namar ba ngim don tiar ban iada ialade” u la ong. “Ki 
la mih kynsan kine ki riew thma te ngi la dei ban shu ia phet iap, 
hangta ki la ioh ban pom pyniap naphang. Haba nga iohi lei-lei 
ba la iap u Syiem ngam sngewthuh shuh ia lade, da ka jingtieng 
bad ka jingsngewsih kthang nga la kiuh baroh shi rynieng ban 
iohi kum kane ka jingjia kaba ishyrkhei ba ki la shu duh ei ki 
mynsicm. Lada ngi iap ha ka jingialeh te kaba ju long hynrei 
kum kane eh ka jingpyniap kput ngam lah shuh ban klet ia ka 
jingduh ei ki mynsiem kiba lui-lui . 1 laba u Syiem u bat hok ia la 
ka kular hynrei ka jia pynban haduh katne, imat ia nga la ri 
pynim U Blei tang ba ngan ioh ban wan iathuh ha phi ia ka 
jingjia hynrei te phi la shu sah ha ka lyngngoh”. 

Ka Syiemsad haba ka la iohsngew kyndit ia kane ka khubor 
kaba sngewshyrkhei bad ka jingjia ba sngewsih kthang ba ka la 
duh ia la u jong u para bad ia la ki jong ki khun bad ia ki bakhraw. 
kam nang kren shuh. Ka la Yam paitdohnud ba ki la duh ei ki 
mynsiem da ka jingshaniah para bniew, kiba la shet haduh katne. 
Ha ling Syiem ka la long ka jingiam briew. Ki la ia pyntngen ia 
ka Syiemsad bad ki la ong, “U Blei hi keiii U ban pynsuk U ban 
pyntngen ia phi, ko Syiem kynrad, Un hikai, ba Un nangaibuit 
aibor, hynrei ngi ki briew te ngim nang shuh ban pyrkhat.” 

Ka Syiemsad ka la ong, “Nga te ngam sngewnang shuh 
ban batai ia la ka jingshem jynjar kaba la wan jia haduh kat 
katne. Kumno pat ngan lah ban tngcn kat kane ka jingshem. 
mynta nga la aiti ha phi ki bakhraw bad ha ki khun ki hajar ba 
phin ia pyrkhat bad ban ia ai jingmut kumno ban ialeh." 

Kumta u Langskor bad ki bakhraw ki la phah kyrwoh baroh 
kawei ka hima ban ia poi lut ki khmat rangbah baroh ha kane 
ka Dorbar Bah pyllun ka Hima Shillong, ban ia pyrkhat ia ka 
jingshah pyniap bein u Syiem, ki pyrsa bad ki bakhraw ki basan. 
Bad ki la ia buh ka sngi ka ia ba kin ia wan poi ki khun ki hajar 
haba ki la ioh ia kane ka jingpynbna. Ka khubor ba sngewsih ka 
la long ka jingiam briew ha ka hima baroh kawei ba ki la duh ia 
la u Syiem u kpa ka hima bad ia ki bakhraw ba ki la shah pyniap 
kput ha ki nongshet kylla ba da ka jingshaniah khuid mynsiem 
ki la duh ei ki mynsiem ba lui lui. 

Ynda la poi kata ka sngi ki khun ki hajar ki la wan poi baroh 
ha kata ka Dorbar Bali pyllun ka Hima Shillong. Ki la leit ban ia 
kynduh ia ka Syiemsad ki la nguh la khublei ia ka bad ki la dap 
da ka jingsngewsih kthang ban peit ia la ka Syiem ka kmie ba 
ka khuslai ka sngewsih ba ka la duh noh ia la u para bad ia la ki 



83 


khun ha ka juh ka por. 

Hangta u wei na ki rangbah u la ong, “Ko Syiem kynrad, 
katno ngi dap da ka jingkyndit bad ka jingsngewsih kthang kaba 
la pynpait ia ka dohnud jong ngi haba ngi tip ia kane ka jingjia ba 
la iap u Syiem, ki khun jong phi bad ki bakhraw, ba ki la duh ei 
ka mynsiem da ka jingleh ki nongshet kylla, kiba la shet ia u 
Syiem jong ngi uba beit bad uba lui-lui, uba la shaniah kfiuid 
para syiem, bad uba bat ia la ka kular ba la ia kren hok, hynrei 
ki la nud ban pyniap beifi ia u Syiem jong ngi! Haba pyrkhat ha 
ka jinglong briew ngi sngew ba ngi la kut lad, hynrei mynta ngin 
ieng ha la ka hok ba ngin nym duh jing-kyrmen ba ngi don U 
Blci uba iohi lut ia kine kiei-kiei baroh. Namar kata, ko Syiem 
kynrad, ngin ia shaniah ha ka jingpyniaid Uta Uba donbor ba 
I in nang pyntngen Un nang pynsuk hi ma U iaphi, bad ba Un ai 
ka buit ka bor bad Un ai ka lad ka lynti ia ngi ki khun ki hajar ba 
ngin leit wad ka kput na ka bynta u Syiem bad ia kito baroh kiba 
la duh ka mynsiem, ba ngin jop ia kine ki nongshet kylla”. 

Ka Syiemsad ka la ong “Nga dap da ka jingsngew nguh ia 
phi baroh ba phi ia pyntngen ba phi ia pynshngian ia nga hynrei 
kat kanc mo ka jingshem jong nga ba halade pat ngam sngewlah 
shuh ban pyntngen? Kumta nga kwah b # an pynshai mynta ha 
phi u Langskor, ki bakhraw bad ki khun ki hajar ba nga la rai 
mynta ba ngam kwah shuh ban long Syiemsad ba nga la duh ia 
la u para bad ia la ki khun baieit kiba nga la khmih lynti ba kin 
mih bteng ia u kni'i hynrei ka la jia pynban da kumne. Te ngam 
mon shuh ban bat ia ka Sad ka Sunon, la nga don kine ki khun 
kynthei hynrei ngam kwah shuh na ka i'ing jong nga ban long 
syiem. Kumta nga kynpad ia phi ki bakhraw bad ia phi ki khun 
ki hajar ba phin nym ia pynbor shuh ia nga ban bat ia ka Sad ka 

Sunon bad naduh kane ka sngi nga la iehnoh ia ka jinglong 
Syiemsad ka Hima Shillong. Nga kyrpad biang iaphi ki bakhraw 
bad ia phi ki khun ki hajar ba phin ia pdiang ia kane jingtyrwa 
jong nga. Te kumba ma nga ka hynmen nga ieh noh mynta ia 
ka jing long Syiemsad namar kata ngan aiti ha ka para jong nga 
ba kan long ka Syiemsad bad ba ngan nym dawa shuh. Kumba 
nga la aiti hok da la ka jong ka mon bad ki khun kynthei jong 
nga ruh ki la suk bad ki la mynjur ryngkat ia kane ka jingaiti 
jong nga ka kmie”. 

Ka Syiem ka la khot ia ka para bad ka la ong, “Nga kyrpad 
ia phi ka para jong nga ba phin shimti suk mynsiem ban long ka 
Syiemsad kumba ma nga ka hynmen jong phi nga la aiti ha phi 
da ka jingkhuid mynsiem ba naduh mynta ka sngi phin shimti 
noh maphi ban long ka Syiemsad." 

Ka para ka bapli ka la kyndit ban ioh sngew ia ka jingkren 
ka hynmen bad ka la ong, “Ko kong kynrad, wat kren bieit 
kumne, mano-mano ruh haba shem kum kane ka jingjia ngim 
sngewthuh shuh kumno ban pyrkhat, phi dei ban bat ia la ka 
hok ba ka hima ka la pynkhamti ha phi. Haba ki khun jong nga 
ki don. ha ryngkat ki bakhraw bad ki khun ki hajar ba kin leit 
wad kput ia kine ki nongshun kiba la pynduh ia ka mynsiem u 
hynmen jong nga bad ki khun, namar ba ki khun jong phi ki dei 
hi ki khun jong nga, mynta ym dei ba shem tang maphi hynrei 
phim tip katno ba nga khuslai da ka jingsngewsih kthang haba 
shem kat kane ka jingjia ba la shu pyniap beifi bad pynduh ia ki 
mynsiem ba lui lui. Mynta ngi dei ban ia pyrkhat bha kumno ba 
ngin leh. Ngi dei ban ia nguh ia dem noh ia u Blei Trai Kynrad 
bad ngin aiti lut ia kine kiei kiei baroh ha U, ba Un ai ka buit ka 
bor ka lad ka lynti ba ngin leit wad ka kput ia kine kiba Ia pynduh 
ia ki mynsiem’'. 

Hynrei ka Syiemsad ka la jubab, “Ko hep, nga sngewthuh 
ia kiei ba phi pyni hynrei ba ngam mon shuh te, sngewbha ban 
pdiang da kaba suk ba nga la aiti suk mynsiem ha phi kumjuh 
phi ki bakhraw ruh bad ki khun ki hajar to sngewbha wat ia 
pynbor shuh ia nga. Kuinta to ia pdiang da kaba suk ia kane ka 
jingaiti jong nga ha ka para bad nga kwah ruh ba phin ia 
pynkyntang bad ban pynkup pynsoh ka long Syiemsad mynla 
ka sngi namar ba ngi la ia don lut baroh ha kane ka dorbar 
khamtam ban iasuk ka lcit ka wan.’' 

Ka para kam banse shuh ka la kohnguh ia ka jingkwah ka 
hyiunen. Ki bakhraw bad ki khun ki hajar ruh ki la ia mynjur 
bad ia kohnguh da kaba ia suk lang baroh kumba kwah ka 
Syiem. 

Hangta u Langskor u la ong, “Ko Syiem kynrad, ma nga 
bad ki bakhraw ngi m banse shuh, te kumta mynta ngi la pdiang 
bad mynjur ia ka jingkwah jong phi ba phim mon shuh ban long 
ka Syiemsad, bad mynta haba nga pyrkhat pat ia ka lawei nga 
tieng namar ba ngim lah ban tip lehse lashai la shisngi ioh don 
na ki khun ki ksiew jong phi ki ban wan dawa pat ia ka jinglong 
syiem te kan poi ia ka Syiem kaba bat ia ka Sad ka Sunon bad 
ia ngi ki bakhnaw ha ka jingeh, namar kata kan khambha ba 
ngin da ia pyrkhat bha na ka bynta ka jingsuk ka jingbha ia ki 
longdien mandien." 

Ka Syiem ka la jubab, “Nga kular bad nga smai ha ka 
kyrteng U Blei haphi ki bakhraw bad haphi ki khun ki hajar, 
kumba nga la aiti hok ha ka para jong nga ba kan shimti ia ka 
jinglong Syiem, ki khun ki ksiew jong nga ruh kim lah shuh ban 
dawa ia ka jinglong syiem, kumba ma nga ka kmie nga la aiti 
hok ha la ka para naduh mynta ka sngi." 

U Langskor u la ong, "Katta ngi la hun iaki juban hok jong 
phi ka Syiem, kumba phi la aiti suk mynsiem ha la ka jong ka 
para, kumta mynta hi ka sngi kumba phi ka hynmen phi la kwah 
ngin ia pynkyntang Syiemsad noh ia ka para jong phi.” 

Ha kata hi ka sngi ki la kyntang Syiemsad ia ka Kontu Kiri 
bad ka la shimti ia ka Sad ka Sunon. Kumta naduh kata ka sngi 
ka Kontu Kiri ka la long ka Syiemsad ka Hima Shillong. 

Ka Syiem Khein Kiri ka la ong, “Mynta nga la hun bad nga 
la suk ka mynsiem ba la dep ka kam. Hynrei nga kwah biang 
ban ong ia phi ki bakhraw ba phin ia kyntiew khet noh ia u 
Ksan Shillong u khun phrangsngi ka Kontu Kiri, ba un mih bteng 
ia la u knil, bad ba phin ia thung noh ki ban mih bteng ia kito ki 
basan ki bakhraw kiba la duh ka mynsiem namar ba ngi dei ban 
leh noh na ka bynta ka jingbha, bad ba ngin ioh ban ia pyrkhal 
kloi ia ki kam ba ngi dei ban leh." 

U Langskor, ki bakhnaw bad ki khun ki hajar ki la ia mynjur 
ia ka jingkren ka Syiem, khamtam ba ki la kwah Syiem u ban 
aibuit aibor u ban sneng ban kraw ia ki. 

Kumta ki la jied bad ki la pynskhem shuwa ia ki Basan. 
Haba ki la pyndcp ia ki kam baroh ki la pynkhreh sa ban kyntiew 
khet ia u Syiem. Ki la kyntiew khet ia u Ksan Shillong bad ka 
kmie san ka la kyrkhu kyrdoh ia u bad ka la ong, “Ko Ksan 
Shillong, mynta phi la long u Syiem kumba U Blei U la sei long 
rangbah ia phi na ka jaid Syiem ba phin long u nongsaid u 
nongkorbar, u nongaibuit aibor ia la ki khun ki hajar. Kumta to 
lum keih ia la ki basan ki bakhraw bad ia ki khun ki hajar ba 
phin ia pyrkhat kumno ban ia leit wad kput ia kito kiba la pynduh 
ia ka mynsiem u kfii'i jong phi, ki hynmen bad ki bakhraw. Ngi 

duwai ia U Blei ba Un don ryngkat bad phi ba Un ri Un da, Un 
ai ka buit ka bor ia phi bad ka lad ka lynti ba phin jop ia kine kiba 
la nud, bad leh pyrshah ia ka bor jong U Nongbuh U Nongthaw 
ia ka long briew man briew” 

U Syiem Ksan Shillong u la ong, “Ko meisan, mynta kumba 
nga la shimti ia ka jinglong rangbah, ba nga la long u Syiem nga 
kular ia phi ba ngan wad ka kput ia kine kiba la pynduh ia ki 
mynsiem bad ngan ieng ha ka hok, kumba u knii jong nga u la 
bat ia la ka kular, hynrei ki nongshet kylia ki la thorn da ka bor 
ban pyniap khlem ticng shuh ia U Nongbuh U Nongthaw ia ka 
longbriew man briew. Nga duwai nga kyrpad ia U Blei ba Un 
iarap bad Un ai ka buit ka bor ia nga ha ryngkat ki bakhraw bad 
ki khun ki hajar ba ngin wad kput ia ki nong wan pah wan phon 
kiba la pynkhein ia la ka juban lak kaba ki la ia soskular ban 
nym ia kylla shuh ha ka kyrteng U Blei Trai Kynrad, kumta to 
ialam lynti Maphi ko Kynrad ba ngin ioh ka jing jop.” 



U SYIEM KSAN SHILLONG 


U Syiem Ksan Shillong, u Syiem ka Hima Shillong u Iona 
uba kynjai bad u ba i'ar ka jingmut jingpyrkhat, uba stad 
bad uba tbit ban pyniaid ia ka hima. Ki kup shiliang ki scm 
shiliang baroh ki ieit bad iaroh ia ka nam ba bha jong u. 

Haba ka hima ka la iaid beit iaid ryntih, u Syiem u la phal: 
kyrwoh baroh kawei ka hima ban long ka Dorbar Bah ka Hima 
Shillong bad ban iapoi baroh ki khmat rangbah. 

Ynda la poi kata ka sngi ki bakhraw bad baroh ki khun ki 
hajar ki la ia wan poi ha ka donbar bad ki la ia shong pyllun ha 
ka duwan Iingsad. U Syiem u la ong, ‘‘Nga dap da ka jingkmen 
bad ka jing sngewshngain haba ia shcm lang kumne ia phi ki 
bakhraw bad ia phi ki khun ki hajar. Nga khot ia phi baroh ba 
ngin ia pyrkhat noh ba ngin ia leit wad kput ia kiba la pyniap ia 
u kni'i jong nga, ia ki hynmen bad ia baroh kiba la duh ka 

mynsiem. Nga pang ka mynsiem haba nga pyrkhat ia ka jingleh 
sat kine ki nong shet kylla. Te mynta ka la poi ka por ba ngin da 
ia pyrkliat sani bha ia kane ka kam iap kam im. Bad ngin aiti ia 
kine kiei-kiei baroh ha U Blei U Nongbuh U Nongthaw ba Un 
ai ka buit Un ai ka bor bad Un kdew ka lad ka lynti bad ngin 
icng ha la ka hok kumba u kni'i jong nga u bat hok ia la ka kular, 
bad ngin jop halor kine ki nongpynkhein kular kiba la shu thorn 
da ka bor. Te mynta nga kyrpad ia phi baroh ban ia ai jingmut." 

Haba ki la ia pyrkhat kumne la don u riew rangbah uba la 
ong, “Ngi dei ban da ia pyrkhat bha shuwa ba ngin leit namar 
ka kut u Syiem Synteng kaba la pynap da ki tup ki man, ban shu 
ia tur pyrshah khlem don ki tiar kiba biang te ngin shem jingeh. 
Kumta ngi dei ban da ia wad bha ka buit shuwa ba ngin tur". 

La don sa u bakhraw u ba la ong, “Ka dei shisha ba ngin 
da ia pyrkhat bha shuwa ba ngin leh, kane ka dei ka kam iap ka 
kam im. Kaba kongsan tarn eh nga sngew dei ba ngin da ia leit 
pcit shuwa ia ka jaka ba ngin buh ka kut ba ngin ap bad haba 
ngi la ioh ka lad kaba biang ngin sa ia tur pyrshah". 

Nangta pat la don sa u riew tymmen u ba la ong, “Nga 
sngew dei eh ia ka jingpyni u bakhraw, ba ynda ngi la ioh ka 
jaka ba ngin ia thaw ka kut, ha kata ka jaka ngin buh ia ki khla 
kawait ba kin ap, nangta pat ngin wad sa ka jaka ban shong u 
Syiem ryngkat bad ki nongiada, ba un ap tang ia ki nongai khubor 
bad ba un nang aibuit aibor ia ngi kumno ba ngin ia leh, namar 
ba ngim kwah ba un don ha ka jingma, hynrei ma ngi ki ban tur 
ki ban iada ia u Syiem na ki nongshun”. 

Baroh ki la ia mynjur ia kine kijingai jingmut kine ki riew 
rangbah bad ki la ong, “Ka shong sa ha phi, ko Syiem, kumno 
phin ai jingmut bad ba phin buh sngi ba ngin ia leit peit ia ka jaka. 

Hangta u Syiem u la ong. “Nga la sngewhun ia ka jingai 
jingmut jong phi baroh, bad nga ainguh ai U Blei ba U la plie 
kane ka lad ia ngi mynta ha kane ka jingiashong pyrkhat bad 
nga iai duwai ba Un ai ka lad ka lynti ba ngin ioh ka jingjop, ka 
nam bad ka burom.’' 

Kumta u Syiem u la buh sngi ia ki bakhraw bad ia ki new 
rangbah ba kin leit ia peit ia ka jaka. Ynda ki la ia wan phai ki la 
leit ban iathuh ha u Syiem ba ki la ioh ka jaka ba kin thaw ka kut 
bad ki la jied ruh ka jaka kaba ibit bha ban shong u Syiem. 

U Syiem u la ong, “Nga sngew hun ba phi la ioh ka jaka te 
mynta ngin ia ai jingtip noh ia ka hima ba kin ia pynkhreh.'’ 

U Syiem u la phah kyrwoh pyllun ka Hima Shillong ba kin 
ia wan poi baroh ha ka sngi ka ia ba la ia buh bad ba kin ia 
pynkhreh, kin ia pynbiang ki tiar ialeh-thma bad ba kin ia lum 
ruh ka bam ka dih ban iarah. 

Haba ka la poi kata ka sngi ba la ia buh. baroh ki la ia wan 
poi, bad la dap ka shnong ka thaw da ki riew ialeh-thma, ki 
kieng la ka wait ka stieh, la u sum, la ki ryntieh bad ki khnam 
ryngkat bad ki nongkit bam, ki la leit sha iingsad. Ki la ia khublei 
ia u Syiem bad ia ka Syiemsad, bad ki la ong, “Ko Syiem, 
baroh ngi la ia wan poi. ” 

Hangta u Syiem u la ieng na tyngkong iingsad bad u la ong, 
“Nga dap da ka jingsngewkmen bad ka jingishngain haba nga 
iohi kumne kyrhai ia phi ki khun ki hajar bad nga la sngewhun 
eh ba phi la ia biang baroh ki tiar ialeh thma, te ka la dei sa ka 
sngi ba ngin ia leit. Mynta to khie iabam iadih bad to ialeh 
sngewbha katba phi ia sngew bit.'’ Hangta ki paitbah ki la ia 
tern bom tern ksing bad la ka phawar ka kynhoi kyrhai ki la 

ialeh-sngewbha katba ki mon. 

Ha ka sngi shuwa ba kin mih u Syiem u la ieng ka nguh ka 
dem ia U Blei U Trai Kynrad, u la ai ha u new tymmen ka um 
ha u luta bad u la duwai kumne, “Ah Blei Trai Kynrad, ko ba ha 
khlieh tam, nga ieng ka nguh ka dem mynta ha ka nam ba 
khraw ka jong Phi, ba u Syiem Ksan Shillong ha ryngkat ki 
bakhraw bad ki khun ki hajar ki la ieng mynta da ka thma ia u 
Syiem Synteng. Kumba u Piar Sing Syiem da ka jing shaniah 
khuid mynsiem para Syiem, u bat kein ia ki tien hok ba la ia 
smai ha ka kyrteng ba khraw jong Phi bad u la leit ha ryngkat ki 
pyrsa bad ki bakhraw hynrei kine ki nong-shet-kylla ki la 
pynkheih ia la ka juban hok bad ki la thorn da ka bor bad ki la 
pyniap ia baroh. Ko Kynrad, nga nguh nga kyrpad ba Phin 
bishar ma Phi ia kine kiba la nud ban leh pyrshah ia ka bor jong 
Phi, ba ia ka mynsiem ba buh Maphi ki la nud ban pyrduh, to 
sngewsynei kein ban iarap da ka bor ba khraw jong Phi ia u 
Syiem, ia ki bakhraw bad ia ki khun ki hajar, ba kin leit wad 
kput mynta. To ai Maphi ka buit ka bor ka lad ka lypti ba kin leit 
ialeh da ka wait, da u sum, da ka ryntieh da u khnam, to 
nangkyrkhu to nangkyrdoh Maphi ba kin ioh ka jingjop ia ki 
nongshun, ba kin wan rah ka nam ka burom, kumba ngi ieng ha 
ka hok. Katta kein, ko Kynrad, nga nguh ha ka nam ba khraw 
jong Phi.’' Nangta u sa theh ia kata ka um na u luta nonglieh. 

Ka Syiemsad ka la kyrkhu kyrdoh ia la u khun ka la duwai, 
“Ko Blei Trai Kynrad, ko ba buh bathaw ia ka long briew, nga 
nguh nga kyrpad ha ka nam ba khraw jong Phi ba Phin don 
ryngkat bad u khun jong nga u Ksan Shillong uba mih bteng ia 
u knii ia uba Ia pyniap da ki briew u Syiem Synteng. Phi la iohi 
lut ia kine kiei-kiei baroh, ko Kynrad, kumta nga nguh nga kyrpad 
ha ka nam ba khraw jong Phi ba Phin da Phin ker ia u Syiem, ia 

ki bakhraw bad ia ki khun ki hajar, ba mynta kin leit wad kput 
kin hiar da ka thma, to ai kein Maphi ka buit ka bor ka lad ka 
lynti, kumba ki ieng halor ka hok ba kin jop ia ki nongshun." 
Hangta ka sa theh ka um halor ki kjat u Syiem na u luta nonglieh. 

Ka kmie-san ka Khein Kiri ka la bat ia ki kti u Syiem ka la 
duwai la kyrpad ia U Blei ba Un da Un ker, ba Un ai buit aibor 
ka lad ka lynti kumba u ieng halor ka hok, ba un leit ialeh ia ki 
nongpynduh ia ki mynsiem, “To nangkyrkhu kyndoh Maphi bad 
to ieng kein da ka bor ba khraw jong Phi, ko Kynrad, ban ialam 
lynti ba kin ioh ka jingjop ia ki nongshun.'’ 

Hangta u Syiem Ksan Shillong bad u para jong u ki la shong 
halor ki hati ha ryngkat ki bakhraw bad ki khun ki hajar ki la ia 
mih na Mawlieh, ki la ia tern bom tern ksing bad la ka risa 
kynhoi. Ynda ki la ia poi ha Puring ki la buh nongap bad ha 
markhap jong ka ki la thaw ka kut, hangta ki la buh ki riew ba 
kynsai ki khla ka wait ba kin ap, ha man la ki jaka ki buh nongap. 
U Syiem pat u leit sah ha Nongjrong bad la ki nongiada, u sah 
hangta namar ba u ap ia ki nongwan rah khubor. 1 langne ki la 
tern bom tern ksing bad sngi bad miet, ba na kata ka jaka ka 
Iyer ka rah ia ka jingsawa shaduh ki jaka u Syiem Synteng. 1 1 
Syiem u la mana ia la ki briew, ba kim dei ban tur khlem ioh ka 
dong kaba biang namar ba u kwah ba ka jingialeh kan long 
kaba sei soh. Ilaba ki la ia ap kumne la bun ki sngi la bun ki 
taiew, ha kawei ka miet la don amgut ki synteng ki la wan sha 
ka jaka u Syiem Shillong. Ki nongap pahara ki la kem ia ki bad 
ki la ong, “Me dei ki nongwan syntiat lym kumta balei me ia 
wan rung sha ka hima jong ngi.” 

Hangta kita ki briew ki la jubab, “Ngim dei ki nongsyntiat, 
hynrei ngi wan mynta ba ngi kwah ban ia kynduh ia u Syiem 

Shillong bad ha u ngin iathuh lut ia kiei-kiei baroh. Wat ia tharai 
sniew ia ngi, ngi ioh ban wan ruh ba ngi shu ia phet tuh, namar 
ba ngi kwah ban iarap ia u Syiem jong phi, bad ngi smai ha ka 
kyrteng U Blei ba ngim don ka jingmut ban shukor.” 

Ki nongappahara haba ki iohi ba ki kwah shisha ban iarap, 
ki la leit ialam ia ki sha ka jaka ba shong u Syiem. Ynda ki la poi 
ha khmat u Syiem ki la nguh la dem na ki kjat bad ki la ong, 
"Ko Syiem kynrad, ngi wan ba ngi kwah ban iarap ia phi namar 
ba ngi tip ba phi ap ban hiar thma ia u Syiem jong ngi. Ngi dei ki 
koidi, ki la kern ia ngi ruh ba ki shu pharep ia ka kam ba ngi 
khlcm leh bad ngi la kyrpad ba kin sngap ia ka jing jubab jong 
ngi ba lada ngi la leh ia ka kam sniew, te ka shong hok ba kin 
leh ha kano-kano ka jing-pynshitom, hynrei kim sngap bad kim 
bishar, ki la shu thcp ia ngi ha patok, ki teh da ki kynjri nar na kti 
bad na kjat, ki pyntrei ryngkat bad ki kynjri, haba ki lap ba ngi 
shong thait ki shoh ki sympat, ki la pynshiton da ki bnai bad ngi 
la kyrpad ia u Syiem ba un da bishar, hynrei um leh ei-ei. Haba 
ki la wan loit ia ki kynjri nar ki la teh pat da u tyllai bad ngi la ia 
pyrshang ban ia loit markylliang da ki bniat bad mynta ka miet 
ngi la ialah loit bad ngi la ia ap haduh ba kin da iathiah bad ngi 
sa ia wan phet sha ka jaka jong phi, ko Syiem kynrad." 

U Syiem u la ong, “Haba kumta men iarap ia nga ha kano 
ka rukom”. 

Ki koidi ki la ong, “Ko Syiem, nga ngeit phi la tip ba u 
Syiem jong ngi u la biang ki tiar ialeh thma bad u pynap da ki 
tup ki man, phim lah kein ban ialeh tang da u khnam ka lyntieh, 
u sum bad ka wait, ba phin jop ruh dei da ka buit, kata ka long 
ba ngin iarap ma ngi bad phin leit jop da ka ba suk, ngin leit thep 
ma ngi ia ki tup ki man da ka ktieh bad ngin theh da ka um ia u 

bakhor, nangta ngin sa plie ia ka khyrdop ha ka por shiteng 
synnia ba ki dang ia thiah baroh. Hangta phin sa ia rung ha kut 
bad hadien kata te ka shong pat ha phi kumno ba phin ia leh." 
Ki la ong biang, “Ngi kyrpad biang ia phi Syiem kynrad, ba 
phin sngew synei ban ai ia ngi mar 25 tyngka marwei.” 

U Syiem u la ong, “Kumno ngan shu ai lehse men ia 
shukor? Mano ba lah ban shaniah.” 

Kita ki koidi ki la ong, “Ngi kren hok ba ngin iarap ia phi 
Syiem, namar ba ngi isih ia la u Syiem u bym shym bishar kat 
kum ka hok hynrei u la shu sngap ia ka jingpynshoi ki briew, te 
ngi kloi mynta ban smai ha ka kyrteng U Blei." 

Kumta u Syiem u la pynsmai ia ki ha ka kyrteng U Blei bad 
kita ki koidi ki la ong, “Ngi smai ha ka kyrteng U Blei ba ngin 
iarap hok ia phi u Syiem Shillong bad ngin nym kylla shuh ia la 
ka jutang ba ngi la ia kren hok.*’ 

U Syiem u la ai ia ki mar 25 tyngka marwei, ki la nguh la 
khublei ia u Syiem bad ki la ia buh ka miet ka i'a ba kin ia wan 
poi ha ka por shiteng synnia bad ia ka khyrdop kin plie lupa. 
Kumta u Syiem u la pyllait ia kita ki koidi ba kin ia leit phai sha 
shnong. 

Ki briew u Syiem Shillong ki la ia mih mynmiet ban leit hiar 
thma ia u Syiem Synteng bad mynsngi pat ki ia rich ha khlaw 
namar ba kim kwah ban iohi ki briew. Ha kata ka miet ba ki la 
ia buh bad ki koidi, ki la ia poi ha ka shnong Nartiang ka jaka ba 
shong u Syiem Synteng. Ha ka por shiteng synnia ki briew u 
Syiem Shillong ki la leit tur bad ki la shem ba ka khyrdop ka la 
plie, ki la ia rung ha kut. Ki briew u Syiem Synteng ki la kyndit 
ba ki khlem poi pyrkhat, ki la siat da ki tup ki man hynrei kim 

bthei. Hangta ki bricw u Syiem Shillong ki la jop da ka ba suk 
bad ki la kem ia u Borkusain u Syiem Synteng bad ia ka para 
jong u ka Rimai, ki la leit ialam ia ki sha u Syiem Shillong. Haba 
ki la poi ha khmat u Syiem ki la khublei bad u Syiem Borkusain 
u la ong, “Ko Syiem Shillong ki briew jong phi ki la jop ia ka 
hima jong nga to leh ia nga katba phi sngewbit hynrei nga kyrpad 
ia phi tang ba phin nym pynban doh masi bad ban nym pynshong 
ia ngi ha ka snieh masi namar ba ngi sang, to sngew synei tang 
ba ngin lait na kane". 

U Syiem Ksan Shillong u la ong, “Nga kular ba ngin nym 
leh ia kaei-kaei kaba phi sang bad phin ioh ka jingsumar kaba 
biang. Phin tip ba nga long u bricw u bym kwah ban pynhiar 
kput, U Blei Un nym ai ba ngan don kum kata ka mynsiem, 
tang haba nga iohi ba ki wan ialam ia phi u Syiem ruh ka mynsiem 
jong nga ka ktah shibun hynrei tang na ka bynta ka jingpyniap 
bein ia u kmi, ia ki hynmen bad ia ki bakhraw, ngam banse ban 
wad kput kumba ma phi hi uba la pynkhein ia la ka kular hok 
had u knii jong nga, tc mynta wat la nga la jop ia phi ruh hynrei 
ngam kwah ban pynshitom lane ban leh ia kaei-kaei kaba phi 
sang". 

U Borkusain u la ong, “Nga dap da ka jingsngew-nguh ia 
phi Syiem bad nga iohi shisha ba phi dei u bricw uba bha bad ka 
dei shisha da ka jingiarap U Blei ba phi la jop ia nga da kaba 
suk namar ba nga la pynkhein ia la ka kular bad u khVi jong phi. 
Ka jia haduh katne ruh ba nga kohnguh ia ka jingpynshoi kiba 
bun, kumta mynta nga la sngewthuh bad nga la shem ba ka hok 
keifi ka jop ha kaba khadduh. Te ka shong ha phi mynta ban leh 
ia ngi katba phi mon, tang ba nga iai kyrpad ba phin map ban 
nym pynshong ia ngi ha ka snieh masi”. 

Kumta u Syiem u la ong, “Mynta nga aiti ha phi u Basan 
Nongkrem, u Basan Swer bad u Basan Synrem ba phin ia peit 
ia sumar ia u Borkusain bad ia ka para jong u, ba phin ia ai ka 
jaka shong ka jaka sah kaba bha ba phin ia pynbiang ka bam ka 
dih bad ba phin ia kynmaw ruh ba phim dei ban ai dohmasi ne 
ban pynshong ia ki ha ka snieh masi namar ba ki sang. Phi dei 
ruh ban ia pynap pahara bha.” 

Ki Basan ki la ong, “Ko Syiem ngin leh kat kum ka hukum 
jong phi kumba phi la aiti ia ki ha ka jingpeit ka jingsumar jong 
ngi.” 

Kumta baroh ki la iamih na Nongjrong bad ki la ia kit ki tup 
ki man. Ki la tern bom tern ksing bad Ia ka risa kynhoi. Ynda ki 
la poi ha ka lad ban leit sha Nongkrem ki basan ki la khublei ia 
u Syiem, kumta u Borkusain bad ka para jong u ruh ki la khublei 
ia u Syiem bad ki la ong, “Ko Syiem ngi dap da ka jingsngcw 
nguh ia ka jingleh-bha jong phi ia ngi.” Nangta ia ki la ialam 
sha Nongkrem. U Syiem u la leit phai sha Mawlieh ha ryngkat 
ki bakhraw bad ki khun ki hajar. Haba ki (a poi ha iingsad ka 
Syiemsad bad ka kmiesan ka la pdiang ia la u khun da ka jing 
kmen kaba khraw ba da ka jingieit U Kynrad l Jba donbor, ba u 
la ioh ka jingjop bad ka nam ka burom. U Syiem u la ai ka 
jingkhawai bad ka jingleh-sngewbha ia ki khun ki hajar da ki 
taiew. 

Ki basan kiba peit ba sumar ia u Borkusain bad ia ka para, 
ki la pynbiang kumba la phah u Syiem, hynrei hadien ka la mih 
ka jingpynshoi ia ki basan, ki la ia ong, “Balei ngin ia pynbiang 
eh ia ki, to ngin ia pynshongnoh ha ka snieh masi. ” Kumta ki la 
pynshong ia ki baroh shipara ha ka snieh masi. U Borkusain 
bad ka para jong u ki la ia sngewsih eh ba ki basan ki la ialeh 

pyrshah ia kaei kaba ki sang. 

U Syiem Shillong um don jingtip ei-ei ia kane ka jingleh ki 
basan namar ba u la shaniah ia ki ba kin peit ba kin pynbiang 
kum ba u la phah bad batai. 



KA JINGLErr WAD IA U SYIEM SYNTENG 
BAD KA JINGLAIT JONG U NA BYNDI 


H a Hima Synteng pat ki bakhraw bad ki khun ki hajar ki la 
dap da kajingsngewsih bad ka jingsngewjah burom kaba 
khraw ba u Syiem bad ka para jong u kin shah ring mraw, ki 
khuslai namar ba kim tip shaei ba ki don. Haba ki la ia shong ia 
pyrkhat ba yn leh kumno, la don uwei na ki myntri u la ong, 
“Ngan leit wad ma nga bad ynda nga la ioh jingtip ngan sa wan 
iathuh ia phi baroh. ” 

Uta u myntri u la riam kum u pukir, u rah la ka duitara bad 
u la mih na la shnong ban leit wad ia u Syiem bad ha kano-kono 
ka shnong ba u poi u la rwai bad u tem la ka duitara. U la shu 
iaid kumne haduh ba un da poi ha shnong Nongkrem. Ba kadei 
ka sngi Yew u la rwai bad ula tem da ki ktien ba kim sngewthuh 
ki Nongkrem. Ki la ia ong u briew aiu une u ba wan poi wir ban 
ia kren ruh ym sngewthuh. Baroh ki la ia wan sngapkai ia ki 
jingrwai bad ka jingtem ba sngewphylla. Haba ki kren ruh um 

pynsngew, u la ka rwai ka tem. Da ka jingleh kumne u iohsngew 
ba don kiba ia kren shaphang u Syiem jong u, u la sangeh ka 
jingtem u leh kumba shong thait, hynrei u shah shkor ia ka 
jingkrenjong ki, bad u la sngew thuh ba u Syiem u don ha kata 
ka jaka. U la ieng noh nangta u la tem la rwai bad u la iaid 
baroh kawei ka shnong haduh ba un da leit poi ha ka i'ing ba don 
kiba appahara. Ha ba um ioh lad ban leh kumno-kumno u la 
sbu rwai kynud bha ban sngewthuh u Syiem. Kita kiba ap ki la 
shu pcit lyngngoh ba kim ju iohi kum uta u briew bad ki jingrwai 
ruh kiba sngewtynnad. U Borkusian u la sngewthuh ba dei u 
rnyntri jong u, na ki ktien ba u rwai ba un nym khuslai ba un sa 
wan ban pyllait ia u na ka byndi. U ta u pukir u la phet noh 
nangta bad la ka rwai ka tem. U tang shu lait na shnong, u la 
leit phai bran-bran sha la shnong. Ynda u la poi ha shnong u la 
iathuh ia ka jaka ba don u Syiem. Baroh ki la iasngew tynnad 
ba ki la ioh jingtip shaphang u Syiem. Haba ki la ia pyrkhat 
kumno ba kin leh ban leit pyllait ia u Syiem uta hi u juh u rnyntri 
ba u long uba shalak, uba stad bad uba don ka buit u la ong, 
"Ngan leit biang ma nga namar ba dei tang ka buit ban pyllait 
ia u Syiem. Ngan leit ban wad ka lad kumno ba ngan ioh ban ia 
krcn bad ki bakhraw-kiba ap ia u Syiem namar ba u Syiem 
Shillong u shong jngai na Nongkrem. Te lada nga lah ban phrung 
ha kine ki bakhraw ban shu pynkwah ban ai bynta ia ki jaka sha 
ri dkhar te nga tharai kin bieit, kata keiii ka jingpyrkhat jong nga 
bad ka shong ha phi baroh kumno phin ia aijingmut." Haba ki 
la ioh sngew ia kane ka jingai jingmut u rnyntri baroh ki la ia 
mynjur. 

Uta u rnyntri um tem um rwai shuh hynrei u la riam kum u 
longkhail, u la mih na la shnong. Ynda u la poi ha Nongkrem, 
<a la jia ryngkhat ba u ia kynduh bad u Basan Swer. U la kren 

ia u bad ki la ia kren kai. Hadien u sa iathuhkhana ia ka jingleit 
khaiijong u ba u la poi bun ki jaka bad u la ong. “Mynta ka sngi 
nga dang wan na Synteng bad nga la ioh sngew ba ki bakhraw 
u Syiera Synteng ki ia ong ba lada don kiba iarap ban pyllait ia 
u Syiem jong ki te kin ai jaka sha ri dkhar.” 

U Basan Swer ruh u long uba sian, u la ong, “Tip u Syiem 
pat un mynjur ia ka jingtyrwa ki bakhraw jong u? Lada ioh hi ia 
ka jingiakular ban nym ia kylla shuh te uei kein u bym treh ban 
iarap, kata ruh nga shu pyni keifl haba phi iathuh, ka long kum 
ka jingiakren kai jong ngi." 

Kine baroh amgut ki ia kynduh para ba ia shalak. Uta u 
myntri u la sngewthuh tang na ki ktien ba u kren une u briew ba 
u la bieit ia ka jingtyrwa ban ioh bynta. 

IJ myntri u la ong, “Peit kein ngam tip phi dei u ei? Te lada 
phi lah ban pyllait ia u Syiem te nga kular bad ngan smai ha ka 
kyrteng u Blci ba ngan nym kylla jutang shuh, kin ai ia phi ia ka 
Yew Patajur (Fatipur), ka Yew Anarjur (Angajur) bad ka Tharia 
Majai. Wat leit don jingmut artatien, u Syiem un mynjur ia kane 
tang ba un lait na ka byndi, bad ngan iarap ruh ba phin long 
syiem u ban synshar ia kine ki jaka." 

Hangta u Basan Swer u la ong. “Nga dei u Basan Swcr 
bad ngan iarap ban pyllait ia u Syiem jong phi lada nga ioh 
shuwn ka kular na ka shyntur u Syiem ba un mynjur ban ai ia 
kine ki jaka knmba phi la ong." 

U myntri u la ong, “Ngin lch kumno ban ia kynduh ia u 

Sviem?" 

* 

U Basan Swer u la ong, “Ngin sa ia ieit ynda la dum.’’ 

Kumta ha ka pof ba ki nongap pahara ki la dei ban leit bam 

ja. u Basan Swer u la ong ia ki ba un ap ma u haduh ba kin da 
la wan phai. U la tip ba dei tang kane ka lad ia u Syiem bad ia 
u myntri ban ia kynduh. 

Haba u myntri u la ia kynduh ia u Syiem u la nguh la dem 
bad u la ong, “Ko Syiem nga wan ban pyllait ia phi nangne, 
tangba lada phi mynjur ban ai ia kine ki jaka sha ri dkhar, ka 
Patajur, ka Anaijur bad ka Tharia Majai namar ba ngi ki bakhraw 
long phi ngi la iarai ban ai ia kine ki jaka tang ba phin lait ma phi. 
Uno-uno uba lah ban pyllait ia phi ngin ai ia kitei ki jaka. Kata 
ka shong pat ha phi kein Syiem ban pyrkhat bad ban rai, namar 
ba une u Basan Swer un iarap bad ba u kwah ruh ban da ioh 
shuwa ka kular na phi.” 

U Borkusain haba u la ioh sngew ia kane, halade u la 
sngewbynnud ba dei ki i'ew kiba jur ka jingmih, tang ba um 
bansc shuh u la ong, “Nga mynjur ia kane ka jingtyrwa jong phi 
ki bakhraw ban ai ia kine ki jaka sha ri dkhar, tang ba ngan lait 
noh nangne." 

U Myntri u la ong, “Ngan pyllait ia phi nangne tang ba nga 
kwah ba phin smai ba phin nym kylla jutang shuh.” 

U Borkusain ruh u la smai bad soskular ba un nym kylla 
shuh ia la ka jutang ba un ai ia kita ki jaka sha ri dkhar. U 
Myntri u la kmen ba un ioh kat kata ka kabu ksiar u la ong, 
"Wat khuslai Syiem ngan pyllait ia phi nangne kumba phi la 
kular ban ai ia u Basan Swer ia kitei ki jaka.” Nangta u myntri 
u la khublei ia u Syiem bad ia ka para jong u, bad u la ong, “ Wat 
Jik wat khuslai Syiem ngi la tip ma ngi.” Kumta u la mih noh 
nangta bad u la leit ap harud nong ia u Basan Swer kumba ki la 
iakutban ia kynduh. 

Ynda ki nongap pahara ki la ia wan u Basan Swer u la leii 
ban ia kynduh bad u myntri bad u la ong, “Kan kham bha ba 
ngin ia leit noh sha shnong jong nga te ngin sa ia kren pynbeit 
kumno ba ngin leh.” 

Kumta ki la ia mih noh nangta haduh ba kin da ia poi ha 
Lum Swer hajan Mawkdok bad ki la ia pynbeit ia ka sngi ban 
pyllait ia u Borkusain. U Basan Swer u la ong, “Sa wan ialam 
bad ki briew jong phi bad sa ap ha shiliang ka wah Umiew. ” Ki 
la ia buh ka miet ka ia bad u myntri u sa mih noh nongta. 

U Basan Swer u long u briew u ba sian buit u leit ban ia 
kynduh ia u Basan Nongkrem bad u la ong, “Ka don kaei-kaei 
ba ngan iathuh ia phi tang ba lada phi kular ban nym iathuh 
iano-iano ruh.” 

U Basan Nongkrem ba u la kwah tip eh u la ong, “T 
iathuh kcin bad ngan nym iathuh iano-iano ruh.” 

U Basan Swer u la iathuh lut ia kiei-kiei baroh kiba u la i 
kren bad u myntri Synteng ba u Sy iem ruh u la mynjur ban ai i 
kita ki jaka sha ri dkhar, “Te kumta nga kular ban ai bynta lcr 
ia phi na kita ki jaka.” 

U Basan Nongkrem ba u la kwah bynta eh u la ong, “T 
leh katba phi sngewbit tang ba wat klet ia ka bynta jong ng 
kumba phi la kular ban ai. ” 

Ynda la poi kata ka miet ba ki la ia buh, u Basan Swer 1 
don tang hyniliew phew ar paid (ngut) ki new ialeh thma, u 1; 
phah ap ia ki ha rudnong bad u leit tang marwei sha ka ting b; 
set ia u Borkusain bad u la ong ia ki ba ap pahara, “Nga li 
sngew kwah baroh shikatta ban pynsngewbha ia phi baroh bi 
phi long kiba trei hok ia la ka kam, te to ia shim keifi kane ki 

bam ka dih ialeh sngewbha noh mynta ka miet, da ia khang bha 
ka jingkhang bad ia ap artad hangne. ” Kita ki nongap pahara ki 
la ia sngewkmen eh ia ka jingbha mynsiem u Basan, ki la ia dih 
kiad haduh ba kin da ia iap buaid bad kim ia tip briew shuh. U 
Basan Swer u ap hangta. Haba u la iohi ba kim sngewthuh 
shuh, u sa pyllait ia u Borkusain bad ia ka para jong u, u sa 
ialam ia ki haduh ba kin da ia kynduh ia u myntri bad ia ki briew 
jong u. U Basan Swer u la leit ryngkat bad ki namar ba u kwah 
ban sngewthuh ba u Borkusain un ai noh ia ka bhah jong u 
kumba u la ia kut. 

Haba la dei ka por ban ia bujli ki nongap pahara, ki la shem 
baroh ki nongap ki Ia iohthiah buaid bad ka jingkhang ruh kala 
plie. Haba ki la ia peit hapoh ki shem ba u Borkusain bad ka 
para kim don shuh bad ki la leit iathuh bran-bran sha u Basan 
Nongkrem. Kumta u la phah beh ha ki briew ialeh thma jong u, 
ki don hynniew spah sanphew paid. Ki la ia leit beh hynrei kim 
lap shuh,bad ki la hap ban wan phai noh sha shnong. 

Mynstep u Basan Synrem bad u Basan Nongkrem ki la ia 
kylli tohkit ia kiba ap pahara, “Balei kein phi ia dih kiad hapdeng 
ka kam haduh ba phim tip shuh ia la ka kamram? Kumno kein 
ngin leit iathuh sha u Syiem ia kane ka jingjia, namar ba u la aiti 
bad shaniah ha ngi ba ngin peit. ” Khamtam u Basan Synrem hi 
u la sngewsih bad sngewrem namar ba u Syiem u la shaniah ia 
u. U Basan Nongkrem pat ba u la tip lupa na 6 Basan Swer u 
shu leh sngewsih ha khmat ki briew, hynrei ha lade pat u shu ap 
khmih lynti ban ioh khubor na u Basan Swer. 

Ki nongap pahara ki la sngewtieng ia la ka jingbakla ba ioh 
u Syiem un pynshitom ia ki, kumta ba ki la sheptieng eh ki la 
iathuh ba u Basan Swer u ai kiad bad ba u pynbor ia ki ba kin 



104 


iadih ia bam sngewbha namar ba ki la ia trei hok ia la ka kam, 
bad ki ruh ki la iadih haduh ba kim ia tip shuh ia kaei ka ba jia. 
Ki la ia pan map bad ki la nguh la dem ia u Basan Synrem bad 
ia u Basan Nongkrem, ki la ia ong ba kim tip keifi ban shah shet 
haduh katnc ha la u jong u Basan, bad ki kloi ban leit iathuh noh 
ia kata ka jingjia sha u Syiem, ai ba un pynshitom ia ki katba shah 
ka kam, tangba kin ioh ban iathuh hok ha u ia kaei kaba la jia. 

Ha kata hi ka sngi u Basan Synrem, u Basan Nongkrem, ki 
nongap pahara bad ki riew ialehthma ki la ia mih ban leit sha 
Mawlieh. Haba ki la ia poi ha khmat u Syiem, u Basan Synrem 
u la iathuh ba u Basan Swer u la pyllait ia u Borkusain bad ia ka 
kong Rimai, bad u la ong, “Ko Syiem kynrad nga wan mynta ha 
khmat jong phi da ka jingsngewrem bad ka jingjah burom kaba 
khraw namar ba phi la shaniah khuid mynsiem ia ngi ki Basan 
ban ap bad ban peit ia ki, kumta ngam shym poi pyrkhat ba u 
Basan Swer un nud ban shet kylla haduh katne ia phi u Syiem 
bad ia ngi ki para basan, ma u marwei u la pynjah burom ia la 
ka hima. Haba para ma ngi ngin ia shet te iano pat keih ngin ia 
shaniah. Te mynta kine kiba ap pahara kin iathuh bha ha phi 
kumno ba ka la jia.” 

Kita ki nongap pahara ki la kyiuh da ka jingtieng haba ki 
ieng ha khmat u Syiem. Ki la nguh la dem ia u hynrei kim 
nangkren shuh. U Syiem u la ong, “Wat sheptieng, iathuh hok 
kumba la jia.” Kumta ki la iathuh lut kumba la jia bad ki la ia 
kyrpad ia u Syiem ba un sngew synei ban map ban nym 
pynshitom ia ki, namar ba kim tip ban shah shet ha la u jong u 
Basan ia uba ki shaniah bad ki burom, hynrei mynta pat haduh 
katne ki la ngat ha ka jingriam jong u, “Sa tang maphi keih 
Syiem kynrad uba bishar ia ka hok bad ka pop, ba phin sngew 
synei ia ngi”. 

U Syiera u la sngewsih kthang haba u la ioh sngew ia kane 
ka khubor ba la shet ia u da la u jong u basan uba u la shaniah, 
u la ong, “Wat leit tieng. ia phi kiba ap pahara ngan nym leh ei- 
L>i namar kane kam dei ka pop jong phi hynrei u Basan Swer 
kein u long u nong shetshukor ia phi bad ia nga, uba la leh 
lyndet haduh katne. te kumta dei ma u kein u ban ioh ka shitom 
ka saja bad un kit hi ia la ka pap, tang U Blei Uba iohi Uba tip 
had Un ai ka bainong ka jingshukor ia u bad un ia kynduh hi 
para ba kwah jingsniew. Nga sngewsynei ia phi kiba la ngat ha 
ka shangkhawiah u Basan Swer. Te haba nga pyrkhat sani bha 
ia kane ka jingjia ka ktah shibun ia nga namar ba ha u nga la 
shaniah ia ki kam ba un pyniaid hynrei mynta u long pynban u 
nongthok nongshukor. mano kein ban poi pyrkhat ba da u 
bakhraw u basan uba long u nongia-aibuit u nongia-aijingmut 
ban ia pyniaid ia ka hima, uba long ruh u nongsneng nongkraw 
ia ki briew hynrei mynta pat u long pynban u nongshet kylla. 

I lynrei haba nga pyrkhat pat ia kiba bun katno nga sngew sarong 
bad sngewdon burom ia la ki briew ba ki long kiba beit bad kiba 
ia tylli ba da kawci ka buit ka bor ngi la jop don burom ia u 
Borkusain, katno ka jingsngew phuh mat jong nga, kane kein 
ka burom ia nga u Syiem, ia ki bakhraw ki basan bad ia ki khun 
ki hajar, ka nam ka burom ka Hima Shillong ka la phriang ba ka 
hok ka la jop ha kaba khadduh da kaba suk bad nga iai ai nguh 
ia u Blei Trai Kynrad ba da ka jingieit bad ka jingailad ai lynti 
jong U ngi la ioh ka jingjop bad ka nam ka burom kan iai sah 
junom. Te tang na ka bynta une uwei u la pynjah burom ia ka 
Hima! Ngam shym poi pyrkhat ba u Basan Swer un leh haduh 
katne, ba khamtam lei-lei ba nga la dep ia pyrkhat bad ki 
bakhraw ki basan bad ki tymmen ki san ba ngin ia pyllait noh ia 
u Borkusain bad ia ka para jong u, namar ba nga kwah ba un 

ioh tang kum ka jingsneng ba u la leh palat ba u la pynkheifi ia 
la ka jutang bad ba un sngewthuh ba ka hok ka jop ia ka pop ha 
kaba kut. Sa kawei ruh ba nga kwah ban iateh kular ba un 
kynmaw ba un nym thok un nym shukor shuh para syiem bad 
ban ia bat ia la ka juban lak haba la ia khlei da ka ktien soskular 
ban nym ia kylla jutang bad ban long ka jingiasuk iabha baroh 
ar hima ba ngin ia lait na ka thma ka ktien hynrei mynta pat ka 
jia pynban kumne. Te aiu shuh keifi ngan ong, mynta ka shong 
sa haphi ki bakhraw ki basan bad ki khun ki hajar ban ia pyikhat 
bad ban ia ai jingmut kumno ngin ialeh ia kane. Ba nga hi te 
ngam kwah ban leh ei-ei ia u ne u nongshukor bad nga aiti ia u 
ha U Blei U Kynrad Uba donbor ba Un ai ka shitom ka sajia ba 
un ioh ka kput kylliang kumba u la leh lyndet bad shukor ia la ka 
hima kumta ka bainong ka jingshukor kan wad hi ia u”. 

Ynda la dep ka jingkren u Syiem, u Basan Nongkrem u la 
sngewkynduh ha la ka mynsiem ia ki ktien ba kren u Syiem 
khamtam ba u long shisha u briew uba bha bad ba u la shaniah 
khuid mynsiem ia la ki bakhraw ki basan, ka jingiatiplem jong u 
ka la pynrem haduh ba um lah shuh ban len halade, u la ong, 
“Ko Syiem kynrad bad phi ki para bakhraw baroh namar ba u 
Basan Swer u la iathuh ia nga ba u thmu ban pyllait ia u 
Borkusain ba u la kular ban ai ia u ka Patajur, ka Anaijur bad 
kajTharia Majai te ngam shym buh jingmut ba un nud shisha 
ban leh haduh katne, nga nang tharai ba u shu kren shongshit 
ba un ioh ia kita ki jaka sha ri dkhar, ia kane ka jingtip nga klet 
noh bad ngam shym iathuh hano hano ruh, te mynta nga smai 
haphi baroh ba ngam don jingiadei kti ei-ei bad kane ka jingleh 
u Basan Swer; ka long ka jingbakla shisha ia nga ba ngam 
shym iathuh ia u Basan Synrem namar ba ngam buh jingmut eh 
ba un nud ban leh siar haduh katne”. 



107 


U Basan Synrem u la phai ktien u la ong, ‘"la kata te phi tip 
hi maphi keih ngan ong aiu shuh ma nga bad ngam sngew don 
jingmyntoi ei-ei shuh ban ia bun ktien, ka jingleh hok ne ka 
jingleh pop ka sah hi halade ym don u ban ia kit bynta lem. Nga 
te ia lade kumba ngam don jingtip ia kane, nga khuid hi ia lade 
ha khmat U Blei u briew, namar ba ia kaei ba nga la shimti na 
khmat u Sviem ba ngan ap bad ban sumar hok ia u Borkusain 
nga la leh bad nga la pyndep ia ka hukum, hynrei ngam dei kum 
phi u Basan Nongkrem bad u Basan Swer, phi la ialeh pyrshah 
ia ka hukum u Syiem ba phi la ia pynshong ia u Borkusain bad 
ia ka para jong u da ka bor ha ka snieh masi bad phim ia ngeit 
ia ka jingpyni lem jong nga, mynta pat uwei na phi uba pyllait ia 
u Borkusain. Lada phi sait hok mano ban tip ia kata, sa tang U 
Blei kein Uba iohi bad Uba tip hynrei ngi ki briew te ngi la sah 
ha ka shaiong ka lyngoh”. 

U Syiem u la ong, “la kata kaba la dep ngim lah leh ei-ei 
shuh, tang kane kawei nga kyrpad ia phi ki basan ki bakhraw 
bad ia phi ki tymmen ki san ha ryngkat ki khun ki hajar ba phin 
ia peit phin ia kitkhia bha ban ia pynbeit ia ki ban ia ap pahara 
bha ia la ka hima namar ba ioh don ki ban wan rung tuh, ba ngi 
dei ruh ban ia pynkhlain ia ki nongiada ba ngim lah ban tip ia ka 
buit ki ricwsniew. Nga u Syiem ngam lah leh ei-ei hynrei dei 
maphi ki ban ia ai buit ai bor ia nga bad phi long ki nongiada ki 
ban tur pyrshah ia ki nongshun." 

Ha lade u la sngewsih ba u Basan Nongkrem u don ka 
jingiatip lang bad u Basan Swer, urn kwah ban kren ei-ei bad 
um don jingsngew shaniah shuh. 

Ki bakhraw ki basan bad ki khun ki hajar ki la leh kat kum 
ka jingai jingmut u Syiem, ki la pynkhlain ia ki nongap pahara. 

Bad ym slem shuh hadien katto katne bnai la don ki briew kiba 
wan ia thuh ha u Syiem ba ki la ioh jingtip kaba thikna ba u 
Borkusain u la set patok ia u Basan Swer sha ri dkhar. U Syiem 
haba u la ioh sngew ia kane ka khubor u la ong, “Ngim dei kein 
ban sngewphylla, kumba ju ong ki new tymmen kumba phi leh 
shukor kumta phin ioh hi la ka bainong, uba thok uba shukor u 
ju ia kynduh hi para ba thok ba shukor. Ha ka por ba ioh ban 
shukor ia kiba shaniah katno ka jingsngew sarong bad shad 
kmcn ia la ka jingjop suk hynrei ngim tip aiu ba kan jia, barabor 
ka jingkwah lalot bym hok ki shem hi la ka jynjar ka lanot, bad 
wat klet ba U Blei U don hajan U iohi ia kaei ba ngi leh, tc 
kumta u Basan Swer IJ ioh hi la ka bainong ka jingthok 
jingshukor.” 

Nadien kata ka hima ka la suk ym don nongpvnwit shuh. 
Ka hima ka la iaid beit iaid ryntih. 


KI SYIEM MAWPDANG 


Y nda la bun snem ka Syiem Khein Kiri ka la iathuh ia u 
Syiem Ksan Shillong bad ia ka para jong ka, ba kam 
kwah shuh ban shong ha Mawlieh bad ba kan leit wad ka jaha 
kaba ka ibit ban shong shnong. U Syiem u la ong, “Balei kein 
Meisan phi kwah ban kynriah nangne, nga te ngam sngewdei 
ba phin leh kumta namar haba ia don ryngkat nga sngewshngain, 
ba nga lah ban pcit ban pynbiang ia phi. Nga sngew kwah eh 
ban iohi ba phin suk phin sain bad ba phin bha phin miat." 

Hynrei ka la ong, “Ngam mon shuh te kliun ban sah hangne, 
ba nga kynmaw eh ia la ki khun bad ba ngam sngewlah klet 
shuh, te nga pyrkhat ba da kaba nga kynriah ka jaka shong te 
tharai ngan kham myllen ka shong ka sah." 

Ka para ka la ong, “Ngam kwah kein ba phin mih nangne, 
nga kwah ba ngin ia don ryngkat, bad ngam ju klet ia kaei kaba 

la jia, nga iai pang ka mynsiem haba nga kynmaw, ngim lah leh 
ei-ei shuh ia kaba la dep, ngin iai duwai tang ia u Blei ba Un ai 
ia ngi kiba im ka jingtngen ka jingsuk, ba ngin hun kat ka 
jingpyniaidjong U. Naraar haba ngi ia don ryngkat nga sngewhun 
nga sngewshngaifi. Phi tip keifi haba ngi ia shong jngai ngin ia 
shem jingeh ban ia kynduh barabor, ia kata nga shu pyni hynrei 
ka shong ha phi ban pyrkhat, namar ba nga kwah tang ba phin 
suk bad ba phin bha phin miat, lada phi sah hangno-hangno ruh 
nga hun nga suk.” 

Ka Syiem Khein ka la jubab, “Wat sngew ei-ei ia nga ba 
ngam mon shuh ban sah hangne namar ba nga kwah ban klet 
noh ia kiei-kiei baroh. Ngan lcit pyrshang shipor lada ngam 
sngewbit sngewbiang te ngan wan phai noh sha la shnong.” 

Haba ki la sngewthuh ba kim lah pynkylla shuh ia ka 
jingkwah jong ka ba ka la thmu shisha ban mih noh na la shnong. 
kumta u Syiem u la ong, “Meisan nga kwah tang ba phin hun 
phin suk maphi namar haba ngi iohi ba phi sngewbha ngi ruh 
ngi ia sngewbha ryngkat, ngim kwah ba phin dik phin khuslai, te 
lada phi leit ban shong ban sah ha kano-kano ka jaka kaba phi 
sngewbit, kaba phi hun phi juh kata ngi ruh ngi hun ngi suk 
kumjuh bad ngi kwah tang ba phin shembha shcmmiat bad ba 
phin imsuk imsaifi. Kumta to pynkhreh keifi da kaba suk ba 
phin leit, nga duwai ia U Blei Trai Kynrad ba Un ialam lynti ia 
phi sha ka jaka ba phin shong phin sah bad Un don ryngkat bad 
phi ba Un ai ka jingbha bad ba phin im suk im sain bad ban ia roi 
iapar.” 

Hadien kata ka Khein Kiri Syiem, u kongor, ki khun kynthei 
bad ki pyrsa kurim ki la mih noh na Mawlieh ha lyngkat ki 
nongbud ki nongrap kiba kwah ban leit shong leit sah bad ka 

Syiem. U Syiem u la phah ryngkat bad ki riew shlur ba kin leit 
buh leit synran ia ki haduh ba kin da poi ha ka jaka kaba ki ibit 
ban shong shnong. Kumta ki la ia leit haduh ba kin da ia poi ha 
ka jaka ba ka Syiem ka ibit bad ka ijuh, ka la ong, “Kane ka 
jaka kaba nga itynnad ba ngan shong ngan sah bad kaba i seisoh 
ban rep ban riang. ” Baroh kiba ia leit ryngkat ki la ia mynjur ba 
kata ka jaka kaba itynnad kaba pyngngad bad kaba i seisoh, te 
kumta ki la ia sah noh ha kata ka jaka, kaba la don lupa ki 
nongshong shnong bad ia kata ka jaka ki khot ka shnong 
Mawpdang bad ia ki jaid syiem kiba shong hangta ki khot ki 
Syiem Mawpdang bad ki shong ki sah ha kata ka jaka haduh 
kinekisngi. 



U SYIEM SING MANIK 
UBA NYNGKONG 


H 'a ka por ka jingsynshar u Syiem Sing Manik ka la mih ka 
jingiakren hapdeng ki khun ki hajar ba ki shera jingeh ba 
jngai ban leit ban wan sha ling Syiem namar ba ka Hima Shillong 
ka long kaba heh bad ba Tar naduh khadar bangthai kaba ki ong 
mynta ka District Kamrup bad Nowgong na shilliang ka bynta 
jong ka shaphang mihngi na ka Wah Brahmaputra haduh khap 
Sylhet (Bangladesh), ki briew na ka bynta ka district Nowgong 
bad ri Bhoi ki la leit ia kynduh ia u Syiem bad ki la ong, “Ko 
Syiem, ngi wan ban kyrpad ia phi ba ngi shem shitom-eh ha ka 
wan ka leit shane shaphi namar ba la jngai eh hynrei ka kam 
pat ka shah ba ngin ia wan shaphi barabor, lada ngim ia bun ruh 
ngi tieng ia ki mrad khlaw, te mynta ngi wan ud wan kyrpad ia 
phi keifi Syiem ba phin ia pyrkhat noh da kano ka lad ban kham 
ia suk ka leit ka wan/’ 

U Syiem u la ong, “Nga sngewdei ia ka jingwan ud jong 

phi ba phi la ia shitom shisha ban ia wan ia leit ba la jngai bad 
nga sngew syei ia phi ki khun ki hajar ba phi la ia kynduh shibun 
ki jingeh ha lynti. Kumta ngan khot dorbar shuwa ia ki bakhraw 
ki basan bad ki tymmen ki san ba ngin ia pynkhat ia kane ka 
jingwan ud jong phi.” 

U Syiem u la khot dorbar ia ki bakhraw ki basan bad ia ki 
tymmen ki san. U Syiem u la iathuh ha ki ia ka jingwan ud ki 
khun ki hajar, bad u la ong, “Nga te haba nga pyrkhat ia kane 
nga sngewdei ban ia khot ka dorbar hima ban da ia pynkhat 
bha te mynta ka shong sa haphi ki bakhraw ban ia ai jingmut.'’ 

Ki basan ki bakhraw bad ki tymmen ki san ki la ong, “Ngi 
ruh ngi ia mynjur ia ka jingai jingmut jong phi Syiem ba ngin ia 
khot ka dorbar py Hum.’' Kumta ki la phah kyrwoh sha baroh ki 
hynta ka hima ban ia poi baroh ha ka sngi ba la buh. 

Ynda la poi kata ka sngi baroh ki khun ki hajar ki la ia poi 
ha ka dorbar. U Syiem u la ong, “Mynta nga iathuh ha phi ki 
bakhraw ki basan bad ha phi ki khun ki hajar kiba la ia wan poi 
ha kane ka dorbar pyllun ka Hima Shillong namar ba ki khun ki 
hajar kiba shong shaphang shatei khap Assam ki la ia wan ud 
sha nga ba ki ia shem bun ki jingeh haba ki ia wan sha ling 
Syiem ba jngai eh, lada kirn ia wan bun ruh ki tieng ia ki mrad 
ha lynti, hynrei ka kam pat ka shah ia ki ba kin wan ia kynduh ia 
nga barabor, te ki kwah ba phi baroh phin ia tip bad ba phin ia ai 
jingmut lang ia kane ka jingshem jingeh jong ki. Mynta nga 
pashat ha phi ki bakhraw ki basan bad ha phi ki khun ki hajar ba 
phin ia pyrkhat bad ban ia ai jingmut lang ia kane” 

Kumta ki bakhraw bad ki khun ki hajar ki la ia shong pyrkhat 
bha ia kane, ki sngewthuh ba ka long kaba shitom shisha ia kito 
kiba shong sha kine ki thain ba ki dei ban iaid lyngba ka lawbah 

lawsan kaba don bun ki mrad khlaw, te ki dei shisha ban tieng 
bad ki dei ruh ban da pynkreh ki tiar ba kin iada ia lade bad ba 
ka kam ruh ka shah ia ki ban wan ia kynduh ia u Syiem barabor. 
Kumta la mih bun ki j ingiakren hapdeng jong ki bad kim lah ban 
ia pynbeit kumno ban ia leh. Hadien ladon u wei uriewtynunen 
u la ong, “Kane ka jingiakrcn te imat kan poi pynban ban ia 
pynkynriah ia ka jaka ba shong ki Syiem”. 

Haba ki la ioh sngew ia kanc baroh ki la sngew ia hap ia ka 
jingai jingmut uta u rangbah, bad ki la ia ong, “To ngin ia pyrkhat 
sa ka jaka kaba long pdeng ha ka ban ia suk lang baroh ki khun 
kihajar.” 

Te haba ki la ia pyrkhat kumne la bun kiba ia ai kyrteng ia 
ki jaka hynrei kim sngew ia hap satia, hangta la don u wei u 
riew rangbah u la ong, “Ha ka jingpyrkhat jong nga te ka Madan 
Nongkynrih nga tharai kan kham long ka jaka pdeng ia baroh 
bad kaba ibit ban shong ki Syiem”. 

Haba ki la iohsngew ia ka jingai jingmut une u rangbah, u 
Langskor, ki bakhraw bad ki khun ki hajar ki la ia pyrkhat pat 
hapdeng jong ki. Baroh ki la sngew ia hap eh ia ka jingai jingmut 
uta u rangbah. Kumta ki Ia iarai da ka jingiamynjur lang baroh 
ba ha Madan Nongkynrih te kan kham suk shisha ka leit ka 
wan ia baroh bad ka jaka ruh kaba ibit eh ban shong ki Syiem. 
Hangta u Langskor u la iathuh ia u Syiem bad ia ka Syiemsad 
bad u la ong, “Ka jingia pyrkhat jong ngi ki bakhraw bad ki 
khun ki hajar ka la poi ka jingiakren haduh ban ia pynkynriah 
noh ia ka jaka shong Syiem sha madan Nongkynrih. Te mynta 
nga kylli pat sa na phi ki Syiem kumno phi sngewiahap ne em ia 
kane ka jingai jingmut.” 

U Syiem bad ka Syiemsad shiphang kim nang jubab shuh. 



115 


ka poi ia ki ha ka jingeh kat haduh ban pynkynriah ia ka jaka 
shong, namar ka Mawlieh ka long ka jaka ba ki la ioh ka jingbha 
bad ka jingshong suk. Hynrei kim banse shuh ban mynjur na ka 
bynta ki khun ki hajar ba kin kham suk ha ka leit ka wan. U 
Syiemu la ong, “Ngi ki Syiem ngim don jingwit ei-ei bad ngi kloi 
ban ia mynjur ia kane ka jingkwah jong phi, ngi hun, ngi suk ban 
shong ban sah ha kano-kano ka jaka tang ba phin kham ia suk 
maphi ki khun ki hajar ha ka leit ka wan.” 

Ki khun ki hajar haba ki la ioh sngew ia ki k> ntien ba kren 
u Syiem ba u la mynjur tang ban suk ma ki, baroh ki la dap da 
kajingkmenjingsngewbha. 

Hangta u Langskor u la ong, “Ba ngi dang ia don lang 
kumne baroh te kan kham suk bad kham bha shibun ba ngin ia 
pynbeit bad ba ngin ia buh sngi noh artad ba ngin ia jied ia ka 
jaka ha kaba ngi ia ibit lang ban pynieng ia ka Iingsad.” 

Haba ka la poi kata ka sngi ba la ia buh baroh ki khun ki 
hajar bad ki bakhraw ki basan ki la iapoi ha Nongkynrih bad ki 
la ia jied ia ka jaka kaba itynnad bad kaba i pyngad ha Madan 
Nongkynrih ban pynieng ia ka iingsad. Hangta u Langskor u la 
ong, “Haba phi ki khun ki hajar ha ryngkat ki bakhraw phi la ia 
hun ia suk lang baroh, te mynta ngin ia pynbeit ba phi ki bakhraw 
ki basan ba phin ia pynbeit ia la ki paid ban ia pynpoi ia ki rishot, 
u dieng tnum, ki dieng pyniar, u maw bad u traw sopi’ing, ki 
dieng ki siej kat kum ka rukom ba ju thaw ia ka Iingsad- 
Iingsunon. Kumta ngi dei ban da ia kit khia ban ia pynpoi ia kine 
ki jingdonkan baroh ha kane ka jaka.” Baroh ki la ia kohnguh 
da ka jingkmen jing-sngewbha. 

Naduh kata ka sngi ki basan ki bakhraw ki la ia pynbeit ia 
la ka jong ka jong ka raid ia kiei kiba kidei ban ia pynpoi. Nadien 

kata baroh ki la ia trei da ka mynsiem khlem don jingthait haba 
ki ia trei da ka mon sngewbha. Ki la ia pynpoi ia ki rishot ki rijed 
ki dieng ki siej bad baroh ki jingdonkam ha Madan Nongkynrih, 
nangta ki la ia pynpoi sa ka bam ka dih na ka bynta ki paidbah 
ki ban ia trei. Haba la biang baroh u Langskor u la buh sngi ban 
pynieng noh ia ka Iingsad. 

Haba la poi kata ka sngi ki la ia poi lut baroh ha Madan 
Nongkynrih, ki la ia shong kyrhai ha kata ka jaka, ki bakhraw 
bad ki tymmen ki san ki la sdang ban ia batai bad ban ia ai 
jingmut kumno ban ia pynieng hynrei katno-katno ruh kim ia lah 
ban ia pynbeit bad ban ia hap jingmut ha ka jingiapyni, ka la shu 
long kynrum kynram ha ka jingiakren, sha ka jingiasuk lang kim 
lah shuh ban ia pynpoi. Hapdeng jong ki la don uwei u riew 
tymmen u ba kyrteng u Ksanlakhani na ka jaid Shabong, u long 
u briew uba riew-blei u don ruh ka sap ba phylla, ba u lah ban 
sngewthuh ba kren ki mrad ki mreng, ki dieng ki siej bad u nang 
ruh ban iathuh ia kaei ka ban sa jia. Katba u dang sngap ia ki 
jingiakren bun ktien ha ka jingiapyni bad jingia-aijingmut u la 
jaw ummat bad ka khmat jong u ka i diaw i sngewsih, u shu 
sngap bad u i bun jingpyrkhat. U Langskor haba u la iohi ba kim 
lah shuh ban ia poi sha ka jingiabeit, u la ong, “Ko Ni'i 
Ksanlakhani balei ba phi shu sngap, mynta nga kyrpad baphin 
ai jingmut lem ia kane ka jing iapyri hat jong ngi”. 

Uta u briew u la jawummat ran/.bah, da ka mat ba sngewsih 
u la ong, “Ko para bakhraw bad phi ki khun ki hajar ka Hima 
Shillong, ka mynsiem jong nga ka khia bad nga dap da ka 
jingsngewsih, mynta ngam bansc shuh ban iathuh haba phi la 
pan jingmut na nga bad nga dei ruh ban iathuh ia kaei kaba nga 
tip bad nga ioh sngew. Kane k* jingiathmu ban pynieng ia ka 
iingsad te phin nym ia lah ban oynlong, bad kan sa mih pynban 

kajingia kynad, ka jingiajot iapra hapdeng ka jaid Syiem bad ha 
ki bakhraw ki basan ka Hiraa Shillong bad phim ialah shuh ban 
ia sngewthuh jingmut naduh mynta, phin sa ia iohi ruh ba kan sa 
mih ka jingpait ar hiraa ar syiem ar bakhraw.” 

U Langskor um lah shah shuh u la ong, “Balei kein Ni'i 
Ksanlakhani phi kren pynban kumta haba ngi la ia pynkhreh 
haduh katne da ka jingiabeit bad da ka jingiasuk lang baroh ban 
ia pynieng ia ka Iingsad”. 

U Ksanlakhani u la jubab, “Nga tharai mynta baroh phin ia 
ong ba nga kren bieit lane ba nga kren byrtong hynrei nga iathuh 
ia phi baroh tang ia kaei kaba nga iohi bad nga ioh sngew namar 
ba phi la pan jingmut lem te ia kaei kaba nga tip nga khein ba ka 
long ka pap ka sang lada ngam iathuh bad lada phi ruh phin ia 
sngewthuh katno phin ia sngew synei. Ah, katno ka jingsngew 
myllung ia ka jingiam ka jingud kine ki rishot, ki rijied, ki 
dicngtnum ki dieng pyniar, ki ia ong ba ka long ka jingjah burom 
kaba khraw ba phin nym lah ban pynlong lano-lano ia ka Iingsad 
ha kane ka jaka, bad kine baroh kiba phi la pynkhreh, kin shu 
shah thad bad kin shu pyut ei ha kane ka madan.” Hangta u la 
ong biang, “la kata ngin da ia peit kein la ka long ne-em kum 
kajing kren bad ka jingbatai kine ki rishot ki rijied.” 

Hangta baroh kiba iadon hangta ki la ia sngew lyngngoh 
bad sngewshaiong ia ka jingkren une u riewtymmen. Ha kata 
ka sngi haba kim ia lah ban ia pynbeit, u Langskor u la ong, “To 
ngin ia pra noh ba ioh lap ka miet”, bad u la buh sngi pat ban ia 
poi biang ha kata ka jaka. 

Ha kata ka sngi ba la buh baroh ki la ia poi ha Madan 
Nongkynrih. U Langskor u la sdang ban ai jingmut u la ong, 
"Ko para bakhraw bad phi ki khun ki hajar, kiba la ia poi mynta 

ka sngi hangne, nga iohi ba da ka jingia suk lang kawei ka 
jingmut, ngi la lah ban pynpoi ki rishot ki rijied bad ki jingdonkam 
baroh ki la biang lut. To keifl mynta ngin ia kdewnoh ia ka jaka 
ban pynieng ia ka Iingsad.” Hangta baroh ki la ia ieng ban 
iapeit bad ban ia kdew ia ka jaka, hynrei kim lah ban ia 
sngewthuh jingmut hapdeng ki bakhraw bad kumjuh hapdeng 
ki khun ki hajar, ka la mih pynban ka jing ia kynrum kynram 
para ma ki haduh bym ia sngewthuh shuh. 

Dei na kata ka daw ba kim lah shuh ban ia beit jingmut ban 
ia pynieng ia ka Iingsad ha Madan Nongkynrih. Te ka la jia bad 
urlong shisha kum ka jingbatai u Ksanlakhani, ka la mih ka 
jingiakyan ia kynad para bakhraw, kumjuh ki khun ki hajar, kim 
lah shuh ban ia poi sha ka jingiasuk ka jingiabha. Kumba la 
batai kita ki rishot ki rijied bad kita ki tiar baroh kiba ki la pynkhreh 
ki la sah lut ha kata ka jaka ba ki khot ka Madan Nongkynrih. 

Naduh kata ka por ki syiem ka Hima Shillong ki shong ki 
sah ha Mawlieh, kim pyrkhat shuh ban pynrkynriah ia ka jaka 
shong, ki imsuk imsain hangta. 



U BOR SING SYIEM 


U Syiem Bor Singh, u long uba shlur bad ka hima ka iaid 
beit iaid ryntih ha ka por ka jingsynshar jong u, hynrei ka 
la mihka jingiakynad para bakhraw. U Syiem namarbau long 
u briew uba bha bad uba iar ka jingmut jingpyrkhat, bad u byra 
ju kwah ban mih kano kano ka jingsniew, haba u la iohi ka 
jingiakhih hapdeng ki bakhraw kaba inn i lah tem shuh, u la ong, 
•‘Nga dap da ka jingsngewsih ban iohi ia la ki bakhraw ba kim 
don jingiatylli shuh ha ka jingpyniaid ia ka hima bad nga iohi 
kum ban mih pynban ka jingsniew. Kumta nga u Syiem, nga 
tem ia phi ki bakhraw baroh kiba ieit ia nga bad ia ka hima, ba 
phin ia sngap ia ka jingpyni jong nga, tc wat ia pynbud ia kine 
kiba pynkhih kiba kwah ia ka jingjot. Ka Hima Shillong ka long 
ka hima kaba pawnam ha ka jingiabeit ia ryntih. Hynrei mynta 
pat ki nongpynjot ki la thaw ka lad ban pynpra hapdeng shipara. 
Shisha katno nga dap da ka jingsngewsih ba ngam kwah ba ka 

hima kan jot kan pra. Kumba nga long u Syiem bad u rangbah 
ha ka jaid Syiem nga kwah ba phin iahun bad iasuk lang. Kumia 
to ngin ia hun ban ia ai bynta noh ia u para uba shong ba sah ha 
Mylliem ba un peit bad un pyniaid ia ki jaka kiba dei sha kito ki 
thain. Te inynta nga aibor ha phi ki bakhraw ba phin phiah ia ka 
hima tang ban iasuk iablia, kumba phi long shisha kiba ieit ia la 
ka hima. Kumta naduh mynta wat ia khih wal ia win shuh, bad 
ngin ia pyndep noh ka jingia ai bynta kumba phi ia kwah." 

Ki bakhraw haba ki la ioh sngew ia ka jingkren bad ka 
jingpyni u Syiem da ka mynsiem ba jai-jai ki la ong, “Ko Syiem 
ban ma ngi hi te ngim don jingsuk hynrei tang namar ba ngi ieit 
bad burom ia phi bad ia ka hima, wat la ngi sngew pangnud ban 
iohi ia ka jingbynta, ngi kohnguh bad ngi ia mynjur ban leh kuin 
ka jingkwah jong phi. " 

Naduh kata ka por ia ka Hima Shillong la phiah ar hima. 
Haba la pait ar hima la jicd basan thymmai ha ka hima kumne:- 


Hakajaka u Mylliem 
Ha ka jaka u Swer 
Ha ka jaka uSynrem 
Ha ka jaka u Nongkseh 
Ha ka jaka u Umlong 


mih u Nongbri 
mih u Mawshai 
mihuMawlieh 
mihuNongkynrih 
mih u Lawai 


U Bor Sing kumba u long u Syiem u ba bha bad u ba jemnud, 
ka hima ka suk bad ka iaid beit. Haba la pait ar hima baroh ki la 
kynmaw biang ia ka jingbatai u Ksanlakhani ba ka la jia bad 
urlong shisha ka jingiohi une u riewhok u riewblei. 


Ki basan kiba hok bad kiba shisha, naduh ba dang seng ia 
ka niam ka rukom ka Hima Shillong ha ryngkat u Saidni Long 

Syiem ki dei kine, u Basan Nongkseh bad u Basan Nongumlong. 

Ka la jia hadien kata, ka la wan ka sorkar phareng, kaba la 
mut ban shu synshar da ka bor. U Syiem Bor Sing ba u don ka 
mynsiem kaba shynrang, u la kut jingmut ba khlem ka 
jingsngewthuh un nym pyndcm ia lade. Sa ba dang bieit hok ha 
ka jinglong briew, u la ieng ban ialeh pyrshah ia ka sorkar 
phareng, ha kaba kut u la shah rem. 

Kumta ka phareng ka la knieh noh ia ki jaka sha ri thor 
kaba ki ong ka Desh Damoria kaba ki khot ka district Kamrup 
bad ka la kular pat ban ai jaka ha Sonapur ban pynlong new. 
Hynrei ia kata ka shu kular thok bad kam shym la ai ia kata ka 
jaka. 

U Bor Sing Syiem haba urn sngewlah shah shuh ia ka jingban 
bein ka sorkar phareng, u la pynlong ka dorbar bah ka hima. 
Ynda ki la ia poi baroh ha ka dorbar u Syiem u la ong, “Phi la 
iohi haduh katne ka phareng ka leh ibein bad kam sngap ban ia 
krcn, ka shu thorn da ka bor, namar ba ka biang ki tiarlaleh 
thma, dei na kane kein ka daw ba ngim lah ialeh pyrshah ia ka. 
Nga kyrpad ia phi ki bakhraw bad ia phi ki khun ki hajar ban 
shah ia nga ba ngan leit wad jingiarap noh na ki para syiem. Ia 
ka hima ngan aiti ha u para jong nga u Sing Manik, ha phi Nil 
Langskor bad ha phi baroh ki bakhraw, ba phin nang ia pyniaid, 
bad da ia synshar bha ia ka hima, haduh ba ngan da wan phai.'’ 

Ka Syiemsad kam sngewthuh shuh kan jia aiu haba u 
hynmen u nongiada un mih noh na la ka hima ban leit wad 
jingiarap ban iada na ki nongthombor. Ka Syiemsad ka la duwai 
ha u Blei Trai Kynrad ba Un da, Un ri Un ker ia u hynmen jong 
ka ba un leit lyngba ki jingeh. Ka la duwai ka la ong, “Nga 
shaniah Haphi Uba don ka bor ban ri ban ker ia u Syiem u 

hynmen jong nga haduh ba Un da wan phai sha ling, ri kyndong 
to suinar kyndong ho ia I Bah Bor Sing Syiem." 

Hadien kata u Bor Sing Syiem u sa mih na Mawlich bad ia 
ki nongbud bad ki riewshlur kiba kieng wait kieng stieh bad la u 
khnam ka ryntieh ki ban da ban ker ia u Syiem ban leit wad 
jongiarap na u Syiem Bhutan. U Bor Sing, ialade u la khein duh 
ba um lah shah shuh ia ka jingleh ban bein ka phareng. 

la ka hima la peit la synshar da u Syiem Sing Manik uba ar. 
Ki bakhraw, ki khun ki hajar ki la shu ap ban wan phai u Syiem, 
sa ba ki la shem shibun ki jingeh ba ka sorkar phareng ka shu 
leh thombor, bad ki la long tang kum ki niangkohnguh, haba 
khlem don jingsngewthuh shuh na lade. 

Haba u Bor Sing Syiem, um shym wan phai shuh ka la long 
ka jingi'am briew kaba khraw. U Singh Manik, ki bakhraw bad 
ki khun ki hajar ki la ia Tam sngewsih kthang ia la u Syiem uba 
shlur bad uba la khein duh ia lade na ka bynta ka jingshah ban 
bein ka hima. Kumta kim shym la ioh jing tip ei-ei kaba thikna. 
aiu ka la jia ia u Bor Sing Syiem bad ia ki nong bud jong u. 



PART - 2 


KA HIMA KHYRIM 




KAMAITPHANG 


H a ka snem 1853 haba la kad ia ka Hima Shillong da u 
Borsing Syiem ban suk ka Hima, la mih artylli ki hima - ka 
Hima Khyrim bad ka Hima Mylliem bad ka kyrtcng Hima 
Shillong ka la jah noh. 

Kat kum ka jingthoh u Dr. Homewell Lyngdoh ha ka kot 
jong u "Ki Syiem Khasi bad Syngteng,"' kane ka kyrteng Khyrim 
(Khairim) ka Ia wan na ka kticn "Khairam’". Ki Syiem 
Syngteng, ia ki Syiem Shillong bad ia ka Hima Shillong, ki ju 
khot ki Syiem Khynriam bad ka Hima Khynriam. Ki Dkhar 
pat ki ju khot ki Syiem Khairam bad ka Hima Khairam. Kane 
ka kyrteng Khairam kaba hadicn pat la kynnoh Khairim ne 
Khyrim ka la neh haduh kine ki sngi. 

U Sing Manik Syiem, u Syiem Khyrim uba nyngkong u la 
rah noh ia ka Shnong Syiem na Mawlieh sha Nongkrem ban 

suk ka leit ka wan ki khun ki hajar ha ka jingdonkam jong ki 
ban ia shem bad u Syiem bad ka Dorbar. Kumta ka kpoh jong 
ki jaid Syiem Shillong kaba la leit noh sha Nongkrem lane kiba 
hiar pateng na ka Sir Kiri kaba long ka Syiemsad ha kata ka 
por la tip kum ki Syiem Nongkrem. Kane ka kpoh ka la bat ia 
ka jingsynshar ka I lima Khyrim pateng la pateng bad ki la ioh 
pateng bad bat pateng ia ka niam Syiem niam hima, kaba dci 
ban bat ka Iingsad kumba la pynkhamti naduh ba dang seng ia 
ka jaid Syiem Shillong bad ka Hima Shillong. 



U SYIEM SING MANIK UBA AR 

U SYIEM KHYRIM UBA NYNGKONG 


H aba u Bor Sing Syiem u khlem wan phai shuh bad ba kim 
shym ioh jing tip ei-ci shaphangjong u bad ba la jia aiu ia 
u bad ia ki nongbud jong u. ka la long ka jingsngewsih kaba 
khraw ia ki syiem, ia ki bakhraw bad ia ki khun ki hajar. Ki la 
ong, “Ngi pangnud ia la u Syiem u ba shlur bad u ba kheifi duh 
ia lade, ngi kynmaw ia ki ktien ba u kren ba um kwah ban long 
mraw bad ban long fiiangkohnguh haba khlem don ka 
jingsngewthuh na lade, bad ba um lah shah ban wan thombor 
da u nongwei”. 

Kumta ki la pynkiew khet noh ia u Sing Manik Syiem ha ka 
snem 1853. U la long u Syiem uba nyngkong jong ka Hima 
Khyrim. Hangta u Syiem, u Langskor bad ki bakhraw ki la 
bynta ia ka Hima ha ki hynriew raid kiba ki khot ia ka, ka Hima 
“Hynriew Lyngdoh”. 

1. Raid Nongkrem. 

2. RaidNongbri. 

3 . Raid Mawlieh ne Raid Khadar Blang. 

4. Raid Mawshai ne Raid Phra Blang. 

5. Raid Lawai. 

6. RaidNongkynrih. 

1 . Ha Raid Nongkrem, ki bakhraw ki don na ki San Kur 
kumne 

i. Mylliempdah. 

ii. Warbah. 

iii. Pyngrop. 

iv. Khriemmujat. 

v. Lyngdoh Nongkrem, na ka jait Pyngrop. 

Ki nongmih khmat na ka Raid Nongkrem sha ka Dorbar 
Hima ki long kumne 

a. U Langskor Mylliemngap. 

b. U Lyngdoh Nongkrem, 
k. 4ngutkimyntri. 

Baroh ki don hynriew ngut. 

2. Ha Raid Nongbri ki bakhraw ki don na ki San Kur 
kumne 

i. Synnah. 

ii. Swer. 

iii. Mawthoh. 

iv. Kharumnuid. 

v. Lyngdoh Nongbri . 

Ki nongmih khmat na ka Raid Nongbri sha ka Dorbar 
I lima ki long kumne 

a . Lyngdoh Nongbri. 

b. 4 ngut ki myntri. 

Baroli ki don 5 ngut. 

3. Ha Raid Mawlieh ne Raid Khad-ar blang ki don ki 
bakhraw na ki san kur kumne 

i. Khongsngi. 

ii. Khongsti. 

iii. Khongvvir. 

iv. Nongrum. 

v. Lyngdoh Mawlieh. 

Ki nongmih khmat na ka Raid Mawlieh sha ka Dorbar 
Hima ki long kumne 

a . Lyngdoh Mawlieh. 

b. 4 ngut ki myntri. 

Baroh ki don S ngut. 

4. 1 la Raid Mawshai ne Raid Phrablang ki don ki bakhraw 
na ki san kur kumne 

i. Lyngdoh Mawshai. 

ii Nongspung. 

iii. Mawthoh. 

iv. Ryngtong. 

v. Mawwa. 

Ki nongmih khmat na ka Raid Mawshai sha ka Dorbar 
Hima ki long kumnc 

a. Lyngdoh Mawshai. 

b. 4ngutkimyntri. 

Baroh ki don 5 ngut. 

5. Ha Raid Lawai ki don ki bakhraw na ki San Kur kumnc 

i. Lyngdoli Lawai. 

ii. Sohtun. 

iii. Lawai Sawklier. 

iv. Kharsati. 

v. Synteng. 

Ki nongmih khmat na ka Raid Lawai sha ka Dorbar 
Hima ki long kumne 

a. Lyngdoh Lawai. 

b. 4ngutki myntri. 

Baroh ki don 5 ngut. 

6. Ka Raid Nongkynrih ka don ki bakhraw na ki San Kur 
kumne 

i. Lyngdoh Nongkynrih. 

iL Mylliem. 

iii. Nongrum. 

iv. Rynjah. 

v. Nongkynrih. 

Ki nongmih khmat na ka Raid Nongkynrih sha ka 

Dorbar Hima ki long kumne 

a. Lyngdoh Nongkynrih. 

b. 4 ngut ki myntri. 

Baroh ki don 5 ngut. 

Ki nongmihkhmat baroh sha ka Dorbar Hima jong ka 

Hima Khyrim ki long 3 1 ngut ki bakhraw 

a. U Langskor. 

b. Ki Lyngdoh 6 ngut. 

k. Ki myntri 24 ngut. 

1 laduh mynta mynne ki nongjicd bad ki nongthung ia u Syiem 
l.ong Syiem ki long 24 ngut ki Myntri. 

I la ka por ba mynshuwa ha ka Hima Shillong, ki nongmih 
khmat ki long tang u Langskor bad ki Hynriew Basan, dei kine 
kiba jicd bad kiba thung ia u Syiem Long Syiem. Ki hynriew 
basan ki long u Basan Mylliem. u Basan Nongkrem, u Basan 
Nongumlong, u Basan Nongkseh, u Basan Synrem bad u Basan 
Swer. 

Ka niam ka nikum jong ka Hima Khyrim ka hiar pateng na 
ka Hang ki syiemsad jong ka Hima Shillong. 

Haba iap u Langskor, ia u ban mih bujli ki jied hi ki Rangbah 
Kur Mylliemngap. Kat kum ka dustur, haba ki jied Langskor ki 
dei ban jied ha Duwan Iingsad. 

U Sing Manik Syiem u long uba trei shitom ban bha ka 
hima bad ban suk ki khun ki hajar, bad ula shem jingeh shibun 
namar ba um pat sngewthuh bha ia ka rukom pyniaid ka Sorkar 
Phareng. 

Haba ka Syiem Sotti Kiri Syiemsad ka la iap noh, ki la 
pynkyntang Syiemsad ia ka Sir Kiri ka pyrsa u Syiem. 

Ha kawei ka sngi ki Bakhraw Nongkrem ki la wan sha 
Mawlieh ban ia kynduh ia u Syiem. Ynda ki la poi ha khmat u 
Syiem, u Lyngdoh Nongkrem u la ong. “Ko Syiem Kynrad, ngi 
wan shane ban kyrpad ia phi ba ngi kwah ia phi ki Syiem ba 
phin ia leit shong noh sha Nongkrem namar ba la jngai eh ka 
jaka shong jong phi ki syiem. Kumta ngi ki bakhraw bad ki 
khun ki hajar ngi shem j ingeh shibun ban iawan sha Iing-syiem. 
Te mynta ka shong sa ha ka jingpyrkhat jong phi kein Paiem ia 
ka jingkyrpad jong ngi.” 

U Syiem u la jubab ia ki, “Nga dap da ka jingsngewnguh ia 
ka jingicit jong phi ki Bakhraw ka Raid Nongkrem ia ngi ki 
syiem. Namar katta kane kam shong tang ha nga ba ngan 
pyrkhat, hynrei ka shong ha ki bakhraw bad ha ki khun ki hajar 
ban ia pyrkhat bad ban ia rai ia kane. Kumta ka bha ba ngan 
khot shuwa da ka Dorbar Hima.” 

Hangta u Lyngdoh Nongkrem u la ong. “Ngi wan hangnc 
da ka mynsiem kaba khuid, ko Sy iem Kynrad, wat leit buh khoh 
ei ei ia ngi, ba ngi kular ruh ban ianguh iadem ia u siar u byrnai 
na ka pap ka sang bad na ka jinglehsiar na ka tyrut ka smer ba 

la leh u Ni u Kong longpdeng jong ngi ha Nongkseh. Katno ka 
jingsngewjahburom ia ngi ki kur ki jaid ba ha ki longdien mandien 
jong ngi, ngim ju kwah shuh ban ialap, tang ba la poi kum ha 
kane ka por ban ia krcn ngim banse shuh ban ialap katno ngi 
dap da ka jingsngevvrem bad ka jinglehrain kaba la pynjahburom 
ia ngi. Namar kata ko Syiem kynrad, kumba ngi hok bad ba ngi 
don ka mynsiem kaba khuid ngi nud ban wan kumne ha khmat 
jong phi, ba ngi da kwah Syiem kwah Kmie shisha. Kumta nga 
smai mynta ha ka kyrteng U Blei Trai Kynrad ba ngin sumar 
hok ia phi ki Syiem bad ba ngin pynbiang nadong shadong kat 
k uin ki jingdonkam jong phi baroh bad ngin thung ki lew ki hat 
ban bam maphi ki Syiem, bad ngi i'ai kyrpad ruh ba phin 
sngewsynci ban pdiang bad ban sngap ia ki ktien hok jong ngi. 
bad ngi iai kular ruh ba ynda phi la ia poi ha Nongkrem, ngin sa 
ieng sa ka nguh ka dem ia U Blei ban ngin lait bad ban ngin 
khuid noh na ka pap ka sang, ka tyrut ka smer, ba kan nym wan 
ud shuh ka thanglieh ka thangiong ha Nongkseh. Te mynta ngi 
ki longdien ki mandien ngi kwah ia ka jingiasuk iabha bad phi ki 
Syiem, ba ngin iabha iamiat kumba ngi ju long ha ka por ki 
longshuwa kiba la buh la thung syiem bad kiba la seng ia ka 
niam ka rukom kaba la neh haduh mynta. Ngi shu iai duwai ia 
U Blei ba Un iarap ia ngi ba ngin pynduh noh ia kane ka dak 
iong, kaba la pynsah tngit ia ngi. Te ka shong mynta sa ha phi 
keifi Syiem Kynrad, ha ryngkat bad phi ki bakhrawkiba iadon 
hangne ban ia pyrkhat ia ka jing wan kyrpad jong ngi. Hei ! peit 
keifi, ioh phi ong pynban ba ngi wan pah wan phon iaphi, hynrei 
ngim don ho Syiem kynrad, kaba kum kata, mynta ngi thrang 
ngi kwah ban ia ryngkat biang ha ka niam ka rukom kum ki 
para bakhraw ban ia ai biang ai bhet shisien shisnem.” 

U Sing Manik Syiem bad ka Syiemsad ki la sngew hun 

haba ki la ioh sngew ia ki tien hok tien Blci ki Bakhraw 
Nongkrem. 

U Syiem u la ong, “Ngan da pyrkhat shuwa ia kane, namar 
ba ka shong ha ki bakhraw bad ha ki khun ki hajar ba kin ia rai. 
la ki sngevvbha bad sngcwbit ne em ia ka jingwan khot wan 
kyrpad jong phi ki Bakhraw Nongkrem ban ia pynkynriah ia ka 
jaka shong jong ngi ki Syiem." 

Kumta u Langskor u la khot ka Dorbar Bah pyllun ka Hima 
Khyrim ban ia poi baroh ki khmat rangbah ha ka sngi ba la buh. 

Kumta u la phah kyrwoh sha baroh ki raid ki shnong. Ynda 
la poi kata ka sngi ba la buh ia ka Dorbar Hima, ki bakhraw bad 
ki khun ki hajar baroh pyllun ka Hima ki la wan poi. 

U Syiem u la ong, “Nga khot ia kane ka Dorbar Pyllun ba 
nga kwah ban iathuh ha phi ki Bakhraw bad ha phi ki khun ki 
hajar, ia ka jing wan khot wan kyrpad ki Bakhraw Nongkrem ia 
ngi ki Syiem, ba ngin ia leit shong leit sah noh sha Nongkrem 
bad ba ki la kular ruh ba kin ianguh iadem ia U Blei Trai Kynrad 
Nongbuh U Nongthaw, ban ia lait noh na u siar u bymai. ban 
iabha iasuk hapdeng jong ngi ki Syiem bad ki Bakhraw 
Nongkrem, ba kan duh ka jing leh siar, ka tyrut ka smcr, bad 
ban iabha ia miat, ban ialong biang kum mynshuwa da ka jingsuk 
ka jingbha, bad ki da smai ruh ha ka kyrteng U Blei haba ki 
kren ia kine ki ktien. Nga te nga ong, ba kane baroh ka shong 
ha phi ki bakhraw bad ha phi ki khun ki hajar ban ia pyrkhat." 

Hangta u Langskor u la ong, “Kumno phi ki para Bakhraw 
bad phi ki khun ki hajar phi ia pyrkhat ia kane, namar nga tc 
haba nga ioh sngew ia ka jingiathuh u Syiem nga dap da ka 
jingsngewhun bad ka jingsngewtynnad ba ki Bakhraw 

Nongkrem ki kwah syiem kwah kmie biang. Bad kaba kongsan 
eh ba ki la kular ban ianguh iadem ia U Blei ban duh noh u siar 
u bymai, kadei kata keif! kaba bha eh ban iasuk ban iabha 
hapdeng ka jait Syiem bad ki Bakhraw Nongkrem, ban lait noh 
na kaei kaei kaba ia sngwit jingmut. Kumta ia ka jingbha, nga 
ngeit ba ngin nym ia buh teng shuh ban ianguh ban ialait na ka 
pap, ba la leh u hi u kong jong ki, bad ban nym ia sah kynnoh 
shuh ia ki longdien mandien jong ki, bad ynda ki la dep leh ia 
katei, ngin sa pdiang ia ki ha ka leh niam leh rukom ka Hima.” 

Hyngta ki bakhraw bad ki khun ki hajar ki la ong, “Ngi ruh 
ngi mynjur ia ka jingkren u Langskor bad ngi ruh ngi da kwah 
eh ia ki Bakhraw Nongkrem ba kin ia pyndep noh ban nguh ia 
U Blei. ba kin lait noh na ka pap ka sang kaba la leh siar u ni u 
kong jong ki. Katno ngi dap da ka jingkmen ban ia long khuid 
long suba biang kumba mynshuwa.” 

Nangta u Bakhraw Nongkrem u la ong, “Nga wan hangne 
ha khmat jong phi baroh namar ba nga don ka mynsicm ka ba 
khuid ba ngi da kwah Syiem kwah Kmie hok, bad nga smai ha 
ka kyrteng U Blei U Nongbuh U Nongthaw ia ka longbriew 
manbricw bad kumjuh ruh ha khmat jong phi baroh kiba iadon 
ha kane ka Dorbar. Te mynta da ka mynsiem ka ba khuid nga 
kyrpad ia phi ki para Bakhraw bad ia phi ki khun ki hajar ba 
phin ia pyrkhat ia kane ka jingwankhot jong ngi ka Raid 
Nongkrem ia ki Syiem bad ba ngi i'ai kular ba ngin nym kylla 
shuh ia la ka juban hok ba ngi la kren, lane ban iabuh teng shuh, 
tang shu poi ki Syiem ha Nongkrem, ngin ianguh iadem noh ban 
lait na u siar u bymai, lada ngi kylla ia kane ka jutang hok ba ngi 
la kren, te kata ka pap ka sang kan sah ha ngi hi. Namar kata 
wat ia buh khoh shuh ia kane.” 

Ynda ki la iohsngew ia ka jingkren u Bakhraw Nongkrem, 
uwei na ki bakhraw u la ong, ”Mynta ngi la sngewhun ba ngi la 
iohsngew da la ki shkor ia ki tien hok ki Bakhraw Nongkrem, 
bad ngi la ia mynjur ba ki Syiem kin ia leit shong lcit sah noh sha 
Nongkrem, bad ngin pdiang ia ki ban ia ryngkat ha ka niam. 
kata ka mut tang haduh ba kin da ia pyndep ka nguh ka dem 
ban lait na ka siar ka bymai, bad kane kam dei ban ia bha tang 
bad ki Syiem hynrei kutnjuh bad ngi ki para bakhraw bad ki 
khunkihajar.” 

Hadien kata u la kren sa uwei u riew tymmen u la ong. 
“Nga dap da kajingsngewkmen haba nga iohsngew ia ki jingkren 
ha kane ka Dorbar ba ki Bakhraw Nongkrem ki la wan kyrpad 
ia ki Syiem ba kin ia lcit shong leit sah noh sha Nongkrem bad 
ba ki la kular da ka jingsmai ha U Blei, ba ki wan khot da ka 
mynsiem kaba khuid ia ki Syiem, dei kata keifL ka juban hok 
kaba la pynhun ia ngi ki khun ki hajar. Kumta ngi la mynjur bad 
ngi la suk ban rah ia ka Iingsad bad ka jaka shong ki Syiem ha 
Nongkrem.” 

Ha kata ka Dorbar ki la rai da ka jingsuk bad mynjur lang 
baroh ban pynkynriah noh ka jaka shong Syiem bad ban thaw 
Iingsad noh ha Nongkrem. 

Hangta u Langskor u la ong, “Mynta ba ngi la iadon lut 
baroh hangne,te ka bha ba ngin ia pynbeit ban ia pynkhreh bad 
ban ia pynpoi noh ki rishot ki rijied, ki dieng ki seij, u maw u 
traw bad baroh ki jingdonkam kat kum ka rukom ba ju don 
haba ki thaw ia ka Iingsad. Ia kine baroh phin ia pynpoi ha 
Nongkrem. Kumta ngi dei ban ialeh kumne namar ba kine ki 
rishot kidei kiba kyrpang. Ki don saw tylli 

1 . U Rishot Sawkher Lai Lyngdoh uba pynieng hapdeng ka 

Tyngkong. 

2. U Rishot Mawshai uba pynieng ha Tyngkong hadien u Rishot 
Sawkher. 

3 . U Rishot Blei uba pynieng ha Shlur bad 

4. U Rishot Mawlieh uba pynieng ha Kyrpong ha tyngkhap 
ka Shlur, mar pyrshah ia u Rishot Blei . 

“Namar kata ia kine ki rishot dei ban jied da kiba bha bad 
kiba beit ki dieng. Shuwa ban pom ia u Rishot Blei dei ban tern 
ka Ksingrisa-bah khyndai sien nangta u Langskor un shim ia ka 
wait bad un pom khyndai sien ia u rishot, hadien kata kin sa 
iapom pat sa ki bakhraw bad ki paidbah. Ia kitei ki lai tylli ki 
rishot pat u dei hi u Langskor u ban pom shuwa, bad kin tern hi 
ka Ksingrisa tangba tang lai sien uwei-uwei u rishot. Hadien 
kata ia u rishot jong u Mawshai kin sa iapom hi, u Lyngdoh bad 
ki Bakhraw Mawshai. U jong u Mawlieh ruh kin sa iapom hi, 
u Lyngdoh bad ki Bakhraw Mawlieh. Hynrei tang ia u Rishot 
Sawkher kin pom hi ki Lai Lyngdoh u Nongbri, u Lawai bad 
u Nongkynrih bad ki Bakhraw. Ia une kin pom lang baroh kiba 
iahap paid. 

‘‘Haba la pynkyllon ia u Rishot Blei, dei ban tap da ka jain 
sala baroh shi lynter u dieng. Ia une u dieng ngi dei baroh ban ia 
kit khia bha, bad ngi dei ban ap sngi bad miet. Kumba la 
pynkyntang ia une u Rishot ym bit ba ki briew ne ki mrad ba kin 
kam ia u. Dei kata keiil ba ngin ialeh shitom ban ia kitkhia 
naduh mynsiem, namar kadei ka kamram jong ngi hi ban leh ia 
kata. Nga ngeit mynta baroh phi la ia sngewthuh ia ka jingbatai 
jong nga. Mynta ka la biang katto kala dei ka por ba ngin iapra 
noh, bad to ia leit phai baroh sha la shnong da ka jingsuk.” 

Nangta ki khun ki hajar ki la wan khublei ia u Syiem, ki la 

kyrkhu kyrdoh bad ki la duwai ia U Blei Trai Kynrad ba Un don 
ha ryngkat ka jait syiem bad lada ki don ha kano kano ka jaka 
U Blei Un ri, Un da bad Un ker ia ki, na kiei kiei baroh. 

Ki Bakhraw Nongkrem ruh ki la wan ban khublei ia u Syiem 
bad ia ka Syiemsad, ki la ong, “Wat dik wat khuslai ho Syiem. 
kumba ngi wan khot da ka jing khuid mynsiem, ngin pynsuk 
pynsain iaphi ha Nongkrem, kumba phi him phi suk hangne ha 
Mawlieh.” 

Ha Mawlieh ki shong ryngkat ki sah ryngkat bad kiba ieit 
Syiem, ki dap da ka jing bynnud ban iakhlad na la ki Syiem. Ha 
kata ka por na kylleng ka thain Ri War ki la ia wan sha Iingsad 
ki la ia ong, “Ko Paiem ko Meiiem katno ngi ishngaifi, ngi i shit 
ka shnong ka thaw bad ka iphuh ka iphieng haba don maphi ki 
Syiem ki Kynrad, hynrei mynta ba phi la ia jan mih noh nangne. 
ngi la sngew lyngkhuid ngi la sngew lymboit lupa ngi la sngcw 
kynjah eh iaphi ki Syiem, mano ban sneng ban kraw shuh ia ngi. 
haba ngi tang iohsngew ia ka sur kyntien jong phi ruh Paiem, 
katno ngi shngaih ngi heh mynsiem, ba phi long ki kpa ki kmie 
jong ngi ha ka Hima. Mynta ngin ong shuh kumno ba ka kamram 
ka shah ia phi ban mih nangne bad ngin sah tang ka jingkynmaw 
ieit iaphi ki Syiem, lada phi don hangno hangno ruh U Blei Trai 
Kynrad Un don ha ryngkat bad phi ki jaid Syiem.” 

U Syiem u la ong, “Ngam sngewnang shuh ban batai, katno 
ka jingsngewtmang sngewkynjah jong nga ban ia khlad na phi 
baroh kiba iashong iasah ryngkat bad ngi, kumjuh ia phi baroh 
ki khun ki hajar kiba don hajan ne sha jngai jong nga. Nga dap 
sa tang ka jingkynmaw ieit bad jingkynmaw burom ia phi baroh, 
khamtam ba hangne ngi la ioh tang da ka jingsuk ka jingbha bad 
ka jingsngewshngaifi, khlem don jingkhuslai shuh, bad ba ngi la 

iaroi ki kynthei ki shynrang. Wat la nga sngewbynnud ban mih 
nangne, hynrei ka kamram pat ka shah ia nga u Syiem ba ngan 
mih, namar ba ki Bakhraw ki la kwah ban pynkynriah noh ia ka 
jaka shong jong ngi ki syiem.” 

U Sing Manik Syiem, u long uba ju sngcwtynnad ban iaid 
kai sha lum sha wah bad ki nongbud. Ha kawei ka sngi u la poi 
iaid kai sha ka jaka iasiat, bad u la ia ieng peitkai lang hangta. 
Te la don uwei u riewtymmen napdeng nangta u la leit sha ba 
don u Syiem, u la khublei ia u Syiem bad u la ia ieng peitkai lang 
hangta. U ta u tymmen u la shu peit ia u Syiem na khlieh ha 
kjat, ynda u la hun ka jingpcit, u la ong, bt Ko Paiem kynrad U 
Blei u la thaw kynsai iaphi naduh khlieh haduh kjat. ka main 
syiem kat phi te ym don shuh, te mynta nga kyrpad ia phi Paiem 
ba phin shah ba ngan ruid dak ia ka slajat jong phi ha une u 
maw uba la jlih kumba la buh khnang na ka bynta jong phi. To 
buh keih Syiem ia ka kjat jong phi halor une u maw ban sah ka 
jingkynmaw ieit ia phi Paiem ba kat phi te ngam shem shuh." 
I la kata ka por ki iaid da ka kjat. Kumta u Syiem u la ong, im Ko 
tymmen ba me la kwah eh te to ngan shah ba men hun” bad u 
la buh la ka kjat halor u maw. Uta u tymmen ruh u la ruid da u 
khnam ia ka slajat u Syiem. Uta u tymmen ynda u la dep, ba u 
la ioh ia kaei kaba u kwah u la kmen u la sngewbha, bad u la 
nguh u la khublei ia u Syiem. Kata ka slajat u Sing Manik ka 
dang don haduh mynta ha madan Pungshymgam ha Nohwet. 



KA JINGRAH IA KA SHNONG SYEIM 
SHA NONGKREM 


H aba ki la dep thaw ia ka Iingsad, ki Bakhraw Nongkrem ki 
la wan iathuh ia u Syiem bad ia ka Syiemsad ba ki la dep 
thaw ka Iingsad ha Nongkrem kumta ki la ong, “Ka la dei kein 
Syiem ka por ba phin ia mih noh nangne.” 

U Syiem u la ong ia ki Bakhraw Nongkrem, “To ia pynbeit 
bad ki Bakhraw Mawlieh.” 

Kumta ki la ia pynbeit para bakhraw bad ki la iabuh ka 
sngi ka i'a ba kin ia wan shaw ia u Syiem. 

U Syiem u la khot ia ki Bakhraw Mawlieh, bad u la ong. 
“Nga dap da ka jingsngewnguh kaba khraw iaphi baroh kiba 
ieit ia ngi ki Syiem. bad ngam sngewnang shuh ban batai katno 
kajingsngewbynnud bad ka jingsngewbunjingmutjongnga ba 
ngi la jan mih noh nangne, nga la sngew kynjah lupa ban ia 
khlad na phi baroh kiba ieit ia ngi ki Syiem. Tangba ka shah ka 

kamram ia nga u Syiem ba na ka bynta ban iasuk ki khun ki 
hajar ban iawan sha ling Syiem. Mynta ka la dei ka por ia nga 
ba ngan aiti noh haphi ki Bakhraw Mawlieh ia kine ki pyrsa 
kynthei jong nga baroh amgut I Sien Kiri bad I Liarsyntu ba 
kin shong kin sah hangne ha Mawlieh, ha ryngkat bad phi ki 
Bakhraw, kumta ka la dei ka kamram jong phi baroh ban ia 
peit bad ban ia sumar bha ia ki." 

la kine baroh amgut bad ia kiba hiar padeng na ki la khot ki 
Syiem Langkyidem. 

Ynda ka sngi ka la jan ba ki Syiem kin mih noh na Mawlieh, 
ki khun ki hajar ki la wan ban ia khublei ia u Syiem bad ki la 
ong, “Ko Paiem ngi la sngewkynjah bad sngewtmang ba la jan 
ka sngi ba phin ia mih noh nangne, ngi sngew kumba ngin nym 
ia kynduh shuh namar ba phin ia leit shong sha jngai na ngi, 
mynta ngi wan ban khublei iaphi ki Syiem ki Kmie bad ba U 
Blei Trai Kynrad Un don ha ryngkat bad phi, ba Un ri Un 
sumar ia phi ba lada phi iadon ha kano kano ka jaka Un da Un 
ker iaphi ki jaid Syiem na kaei kaei baroh." 

U Syiem u la sngew uni ka mynsiem haba u iohi bad 
iohsngew ia ka jingieit ki khun ki hajar, bad u la ong, “Nga 
pdiang da ka jingsngewhun bad da ka jingsngewsuk ka mynsiem 
ia ka jingduwai bad ki jingkvrkhu jong phi baroh ki khun ki 
hajar ia ngi ki Syiem. Mynta nga ai iaphi baroh tang ki jingkyrkh 
ba U Blei Un ai iaphi ka jingshait ka jingkhiahkrat, ba phin i 
bha ka rep ka riang, ban bha ka lew ka dwar, bad baroh kf 
kaba phi ia trei kan long ka jingseisoh ba phin ia im pahu 
pahai. Kumta nga khmih ly n ti ia phi baroh ba ngin ia kynduh 
shisien shisnem ha ka niam ka Hima.” 

Haba la dei kata ka sngi ba ki la ia buh, ki Bakhraw 

Nongkrem ryngkat ki para bakhraw bad ki khun ki hajar ki la 
wan shaw ia u Syiem bad ka Syiemsad ba kin leit shong leit 
sah noh sha Nongkrem, ki la tern ka bom ka ksing bad la ka 
shad ka kmen da ka jingsngevvbha, ki la siat ki suloi bad ki la 
pynbthei bombula artat lynti bad la ka phawar ka kynhoi la 
khynwin hi ir. 

U Sing Manik Syiem bad ka Sir Kiri Syiemsad, haba ladei 
ka por ba kin mih noh na Mawlieh, ki khun ki hajar ki la wan 
khublei ia ki, da ka jing bynnud ban ia khlad na la ki jong ki 
Syiem. 

Ka Syiemsad ka la sngevvpangnud eh ban ia khlad na la ki 
para, ka la ong, “Nga sngewtmang, sngewkynjah ban ia khlad 
naphi ki para, bad nga duwai ia U Blei ba Un ri Un da, Un 
pyntngen Un pynshngain ia phi baroh amgut, kum juh nga dap 
da ka jingsngewbynnud bad ka jingsngewkynjah ban iakhlad 
naphi baroh ki lok ki jor, ki kha ki man, narnar ka la dei ia ngi 
mynta ba ngin ia mih noh na kanc ka jaka ha kaba ngi la ioh ka 
jingsuk ka jingtngen naduh ba ngi wan na Khadsawphra. Mynta 
nga shaniah ha ka jing pyniaid U Blei ba Un ri Un da bad Un 
synran ia ngi ki Syiem, ba lada ha kano kano ka jaka ba ngi 
shong ngi sah Un don ryngkat bad ngi.” 

Ka Sien Kiri bad ka Liarsyntu ki la khublei ia la u kni da ka 
jingjawummat. bad ia la ka hynmen ki la ia kdup bad ki la ong, 
“Ko kong ngi pang ka mynsiem ban iakhlad naphi, bad na 1 
Bah Syiem hynrei ba ka shah pat ka kamram iaphi, to khie ia 
leit da kaba suk. U Blei Un don ha ryngkat bad phi baroh 
shilynter lynti haduh ba phin da ia poi ha Nongkrem.” 

Ki khun ki hajar ki la wan khublei ia ki Syiem ryngkat ka 
jingduwai ia U Blei ba Un synran ia ki Syiem bad ba kin ioh ka 

jingsuk ka jingbha ha kano-kano ka jaka ba ki shong ki sah. 
Shuwa ba ki Syiem kin mih na Mawlich ki la siat ka man lai 
sicn lai wat. U Syiem u la shong halor u hati bad ia ka Syiemsad 
ki la kit ha ka khoh kit briew. Kumta ki la mih noh na Mawlieh 
ban leit sha Nongkrem, ha ryngkat ki bakhraw, ki nongbud, ki 
shakri ki shakor bad ki khun ki hajar kyrhai la ka tern bom tem 
ksing bad la ka siat suloi, siat bombula haduh ban da poi ha 
Nongkrem. Ki khun ki hajar ki la ia ap kyrhai ha Duwan Iingsad. 
Ki la ia nguh ia khublei ia ki Syiem da ka jingkmen ka 
jingsngewbha. 

Hangta ki Bakhraw Nongkrem ki la ialam ia ka Syiemsad 
bad ia u Syiem ha Iingsad bad ki la ong, “Ko Meiicm Syiemsad 
kane ka Sad ka Sunon ngi la pynkhamti haphi ka Syiemsad ba 
phin shong phin sah hangne. Mynta ngi la sngewhun ba la wan 
maphi ki Syiem, namar ba ngi la kwah syiem kwah kmie eh. U 
Blci Un don ryngkat bad phi Un pyntngen Un pynshngain ia 
phi ki Syiem." 

Ka Syiemsad ka la ong. “Nga pdiang da ka jingsngewhun 
ia ki jing duwai jong phi ki bakhraw bad ia phi baroh kiba ieit ia 
ngi ki syiem." 

Nangta ki sa leit ialam ia u Syiem sha ka ling ba ki la thaw 
ba un shong bad ki la ong, “Kane ka Ting ngi la thaw iaphi bad 
ia ka mahadei ba phin iashong iasah, ngi la leh katba don la ka 
buit ka bor ba phin biang maphi Paiem. Mynta ngi la sngewhun 
bad sngewkmen ko Syiem kynrad ba phi la wan shong wan 
sah bad ngi." 

U Syiem u la ong, “Kane ka Ting ka la biang bad ka la paka 
ia nga ba ngan shong bad nga hun nga suk ba phi ai ia nga da 
kajingieit." 



144 


Haba ki Syiem ki la shong ha Nongkrem ki khun ki hajar 
na kylleng ki la ia wan nguh syiem bad ki la ong, '‘Mynta te ngi 
la shem ba ka kham suk shibun ko Paiem, ba ngin ia leit ia wan 
sha Iingsyiem.” 

Haba la poi ka por leh niam u Syiem u la ong ia ki Bakhraw 
Nongkrem, “Ka la dei ka por ba phin nguh phin dem noh ia u 
Blei ba phin lait noh na u siar u bymai, kumba phi la kular ha ka 
por ba phi la wan khot ia ngi na Mawlieh, mynta ba ngi la ia 
wan shong wan sah hangne bad phi, te ka bha ba phin nym ia 
buh teng shtih na ka bynta ka jingiasuk iabha iang ia baroh.” 

Hynrei ki Bakhraw Nongkrem ki la ong, “Ko Paiem, mynta 
te ngim pat lah ban ia pynbeit, bad nga kyrpad ba phin map ia 
ngi, ka la long shisha kumba ngi la shu kular thok namar kata to 
ia ap por shuwa ba ngin da ia pyrkhat.” 

U Syiem u la khot ka Dorbar Hima ba ka la dei ka por ban 
ia buh sngi noh ia ka Niam Hima shisien shisnem. Kumta u la 
phah kyrwoh sha ki bakhraw, sha ki raid ki shnong baroh ban 
ia poi ha ka sngi ba la buh. 

Ynda la dei kata ka sngi ba la ia buh ki la poi lut baroh sha 
ka Dorbar. U Syiem u la ong, “Nga khot ia phi baroh ha kane 
ka Dorbar namar ba ka la dei ka por ba ngin ia buh sngi noh ia 
ka Pomblang. Bad nga kwah ruh ban iathuh haphi baroh ki 
bakhraw bad ha phi ki khun ki hajar , ba ki Bakhraw Nongkrem 
ki ong ba kim pat lah ban ia pynbeit ban ia nguh noh ia u siar u 
bymai hynrei ki la ia pan por ba kin sa ia leh pat ia kane.” 

Ki para bakhraw haba ki iohsngew ia ka jingiathuh u Syiem, 
ki la ia sngewsih ia ki Bakhraw Nongkrem, ba kim kloi ban 
pyndep ia kaei kaba ki la kular. Kumta ki para bakhraw ki la 

ong, “Iaphi ki Bakhraw Nongkrem, tigim lah ban pdiang haka 
Niam katba phim pat dep ia kaei kaba phi dei ban leh." 

Kumta u Syiem bad ki bakhraw ki la iabuh sngi ia ka 
Pomblang, bad ki bakhraw kiba ia don kti ha ka niam ki dei 
langkine 

1 . Nongbri. 

2. Mavvshai, 

3. Mawlieh, 

4. Lawai, 

5. Nongkynrih. 

Ha ba ka sngi ka la poi ban sdung ia ka niam shisicn shisnem, 
ki Bakhraw bad ki khun ki hajar pyllun ka hima ki la poi ha 
Nongkrem. Katno ki dap da ka jingkmen jingsngewbha haba 
ki ia kynduh shisien shisnem ha Iingsad. 

Haba ka Niam ka la kut ki bakhraw bad ki khun ki hajar ki 
la leit noli sha la shnong. 

Ki Syiem ki la shong suk ha Nongkrem bad ki Bakhraw 
Nongkren ki la thung ki iew ki hat ban ioh ka khrong ka 
P) nshok. ka dan ka asir ban bam ki Syiem, ki leh katba lah 
ban pynsuk ia ki. 

Ha kanc ka por u Syiem u la shem jingeh ban pyniaid ia ka 
Hima ba ka Sorkar Phareng ka la pynkylla ia ka rukom synshar 
bad ba kirn don jingsuk shuh haba la shu shah pyniaid ha kiwei. 
Kumta u Syiem bad ki bakhraw' ki shu kohnguh katba la hukum 
ia ki ba kin leh. namar ba kini pat sngew'thuh ia ka thoh ka pule. 

U Sing Manik Syiem u long u briew uba heh, uba jrong bad 

uba khlain, u long ruh u briew u ba bha, bad ki briew ki sah ka 
jingiathuhkhanna babha ia ka jinglong jong u. 

Ka por ka snem ka la nang iaid, ki Syiem ruh ki la juh ha 
Nongkrem. Ka Syiemsadka la don khun khad amgut, san ngut 
ki kynthei bad hynniew ngut ki shynrang, bad ka la 
sngewshngain ba ki la ia nangheh nangsan ki khun. U Syiem 
ruh u la i hun ia la ki pyrsa ba ki la iabun, u la sngewshngain. 

U Syiem shisha u la juh ha Nongkrem, hynrei u iai sahnud 
bad iai pyrkhat ia ka jingleh bym suidfiiew ki Bakhraw 
Nongkrem ba ki khlem leh ia kaei kaba ki la kular. Ia kane u la 
iathuh ha u Langskor bad ha ki bakhraw ia kaei kaba u don ha 
la ka jingmut. U Langskor u la khot ia ki Bakhraw Nongkrem 
baroh bad u la ong, “Ngam lah shah ban khlem da pynkynmaw 
biang ia phi ki Bakhraw Nongkrem ia kaei kaba phi la ia kular 
ban pyndep ynda la poi ki Syiem ha Nongkrem, balei kein ba 
phi shu ia sngap haduh mynta bad ba phi iai buh teng ban ia 
pynkhuid ia ka pap ka sang?” 

Ha kata ka por ruh u Bakhraw Nongkrem u iai pan map 
ban ia ap por shuwa ba kirn pat lah ban ia pynbeit. 

U Langskor u la ong, “Kata te ka shong haphi kein ki 
nongwanpah ki nongwanphon, ba phi la dei ban sngewthuh ia 
la ka jubanlak ka ba phi la kular. Nga sngewsynei ia ki syiem ki 
ba la shaniah khuid mynsiem ia phi ki Bakhraw Nongkrem bad 
kumjuh ngi ruh ki para bakhraw ngi la ia mynjur da ka 
jingshaniah ia phi ban pynkynriah ia ka jaka shong ki Syiem.” 

U Sing Manik Syiem um don shuh ka met kaba khlain bad 
urn shym shynshar slem ia ka Hima bad u la iap noh ha ka 
snem 1859. 



U RABON SING SY1EM 


H aba la iap noh u Sing Manik Syiem la pynkiew khct ia u 
Rabon Sing Syiem u pyrsa u Syiem ha ka snem 1 859. U 
Rabon Sing u long u Syiem u ba ioh sanad nyngkong na ka 
Sorkar Phareng, bad u la dei ban kohnguh kal kum ka jingpyniaid 
ka Sorkar Phareng ia ka rukom synshsr kum ki para syiem 
Khasi baroh. 

U Syiem u la synshar bha ia la ka Hima bad u leh ruh 
katba lah ban pynhun pynsuk ia la ki khun ki hajar. Wat la u 
sliem bun ki jingeh ba u ia kynduh ha ka jing pyniaid ka Sorkar 
Phareng. u kohnguh bad leh kat kum ka jingkwah jong ka tang 
ban suk ka Hima. 

Ka Sir Kiri Syiemsad ka la iap noh. Ha kanc ka por ka 
khun nyngkong jong ka ruh ka lah iap noh, kumia ki la 
pynkyntang Syiemsad ia ka Jir Kiri, ka ksiew nyngkong ka 
Syiemsad. 

U Langskor lane u Sohblei Mawroh ki dei kiba kyntang 
Syiemsad. Haba ki pynkyntang Syiemsad, ki ong kumne - “Nga 
pynsoh bad pynkyntang Syiemsad iaphi i Jir Kiri Syiem, kumba 
i la hiar pateng na ka nam ka kyrteng jong phi i Pahsyntiew. 
kumta to nang ai buit ai bor maphi ia i Jir Kiri Syiemsad, ba i la 
shimti ia ka nam ka kyrteng jong phi.” Nangta u sa pynkup ka 
jain kiew kyrteng kaba lyngkdop ha ka met ka Syiemsad. Kane 
ka jain kaba sah pateng la pateng haduh mynta. 

U Rabon Sing Syiem ba u long u bym don ka met kaba 
Khlain bha, kane ka jingshitom jong u ka la neh slem bad u la 
iap noh ha ka snem 1871. 

U Langskor u la ia pynbeit shuwa bad ka Syiemsad mano 
ban shimti ia ka khet. Nangta u sa ia pynbeit pat para bakhraw, 
bad ki sa ia buh sngi ban pynkiew khet ia u Klur Sing Syiem, u 
para u Rabon Sing. Ka Syiemsad ka dei knii ia u. 

U Langskor u la phah kyrwoh sha ki raid ki shnong ba kin 
poi baroh ha ka sngi ba ki la buh ban pynkiew khet ia u Klur 
Sing Syiem. Ynda ka la poi kata ka sngi ba ki la buh, baroh ki 
khun ki hajar ki la iapoi ha ka Duwan iingsad. 



U KLUR SING SYJEM 


U ‘ Klur Sing Syiem u la kiew khet ha ka snem 1 87 1 . U long 
u Syiem u ba ar ban ioh Sanad na ka Sorkar Phareng. Ka 
rukom pynkiew khet ha Hima Khyrim ka long amne 

Ka Syicmsad bad u Syiem ki shong ha ka kamra kaba ki ju 
leh niam shisien shisnem. Hangta u Lyngdoh Mawlieh bad u 
Lyngdoh Mavvshai ki wan bad ki khublei ia ka Syiemsad bad ki 
ong, “Ko Meiiem ngi wan ban shimti ia u Syiem naphi ka kmie 
ba ngin ialam ba un mih noh sha Tyngkong ba kin iohi ki khun 
ki hajar ia la u Syiem.'’ 

Kumta ka Syiemsad ka ieng bad ka ong, “Une u Syiem 
1 .ong syiem bad mynta nga aiti haphi u Lyngdoh Mawlieh bad 
u Lyngdoh Mawshai.” Ka da kyrkhu kyrdoh bad ka ong, 
“Kumba la jied maphi ko Blei Trai Kynrad ia i Klur Sing Syiem 
ba in long Syiem, to nangbthah to nangaibuit aibor Maphi ha ka 

bishar ka khadar ba kin hun kin suk ki khun ki hajar bad ba kan 
suk kan bha ka Hima Sima.” 

U Lyngdoh Mawlieh u shim ia ki kti u Syiem u ong, “Ko 
Syiem kumba U Blei U la jied U la pynsoh iaphi ba phin long u 
Syiem, te ma U hi kein U ban nangaibuit aibor bad un nangbthah 
ia ka bishar ka khaddar, ban bha ka it ka Hima, ban suk u khun 
u hajar.” 

U Lyngdoh Mawlieh bad u Lyngdoh Mawshai ki ialam ia u 
Syiem sha Shlur ha ryngkat bad ka Syiemsad. Ynda ki la poi 
ha Shlur u Lyngdoh Mawlieh bad u Lyngdoh Mawshai ki aiti ia 
u Syiem ha u Langskor. 

U Langskor u shim ia ki kti u Syiem bad u ong, “Kumba l J 
Blei U la jied iaphi ba phin long u Syiem ma U kein U ban 
nangaibuit aibor ban beit ban ryntih ka bishar ka khadar bad 
ban bha ka Hima Sima ban hun ban suk ki khun ki hajar.” 

Nangta u syiem u nguh ia u Rishot Blei laisien laiwat bad 
ka Syiemsad ruh ka nguh kumjuh. Nangta ki sa iamih noh sha 
Tyngkong. Ka Syiemsad ka iaid na ka liang kadiang u Syiem, u 
Langskor na kamon. Shuwa ba u Syiem un mih sha Tyngkong 
uwei u Rangbah Dhulia u tern ka bom lumpaid ba kin tip ba u 
Syiem u la mih. Ki bakhraw baroh ki ia ieng pyllun ha Tyngkong. 
Haba ki la poi ha Tyngkong, u Langskor u ai jaka shong ia u 
Syiem ha khmat u Rishot Sawkher, ka Syiemsad ka shong sha 
kadiang, u Langskor u shong sha kamon. U Syiem u riam da 
ka jain kaba kordor kaba phong ki syiem kiba hiar pateng naduh 
hyndai. Nangta u Langskor u ieng bad u pynspong da ka khor 
ia u Syiem. Ynda u Ia dep u sa khublei ia u Syiem. Nangta ka 
Syiemsad ka ieng shaphang mihngi bad u Syiem u ieng ha khmat 

jong ka, ka shim ia u luta nonglieh bad ka sa theh ka urn ha la 
ka sla kti, ka sa pynsleh ha ka shyllangmat u Syiem, ka sa theh 
biang ha ki sla kti bad ka sa theh ha ki kjat. Kane ka um ka ba 
ki da tong kyrpang na trai u Lum Marai, ka ba ki ju khot ka 
Umsyiem. 

Nangta ki dhulia rangbah arngut ki ia ieng ha khmat 
Tyngkong ki tem artylli ki tasa, ki tem da ka Singrisa, bad amgul 
ki briew syiem ki bat mar shi khum u kseh ba la tbeh ding, ki ia 
risa ki ia kynhoi khyndai sien. Hadien kata ki bakhraw ki sa ia 
shong pyllun ka Tyngkong. U Syiem u sa ieng ban ia song 
kwai na ka dabia rupaja ki lyngdoh, u sdang shuwa ban ai ia u 
Lyngdoh Mawlieh, u sa sam ter ter ia u Lyngdoh Mawshai. u 
Lyngdoh Lawai, u Lyngdoh Nongbri. u Lyngdoh Nongkynrih 
bad u Lyngdoh Nongkrem, nangta u sa sam sa ia ki myntri. 

Hadien kata u Syiem u sa ieng ban kren ia ki khun ki hajar. 
Ynda u la dep ki khun ki hajar ki sa sdang sa ka jinglehkmen 
lehsngewbha bad ki sa iabam iadih kyrhai ha Duwan Iingsad. 

U Klur Sing Syiem u la long Syiem haba u dang 16 snem 
ka rta. Namar ba u dang khynnah eh, ki la buh shuwa ban 
nang pyniaid ia ka Hima da I Maha Sing Syiem, u pyrsa u 
Syiem, u hynmen rangbah ka Syiemsad, ban ia peit bad pyniaid 
ia ka Hima ha ryngkat u Langskor bad ki bakhraw. 

Ka rukom hiar pateng ka Hima Shillong ka neh haduh mynta 
ha ka Hima Khyrim, ba lada jia ba iap u Syiem, dei ban kiew ia 
ka khet u para jong u wat lada u long uba dang khynnah ruh, u 
dei ban shimti ia la ka hok, lada u pyrsa u la rangbah ruh um dei 
ban long syiem haba dang don u kffli. 

Ha Hima Khyrim kat kum ka rukom ka dustur ba la buh 

u longshuwa manshuwa, kumba u syiem u la long u kpa ka 
Hima, kumta u dei ban leit iuh kjat ia ka Hima ban pynithuh ia 
lade ha ki khun ki hajar. Haba u leit u dei ban sdang shuwa na 
ka Raid Nongbri, ka shnong Umphrup. Nangta u leit sa sha 
ka Raid Nongkrem bad ter-ter sha ki shnat ba hap ha Raid 
Nongbri bad ka Raid Nongkrem.Nangta pat u leit sa sha Raid 
Mawshai, u sdang na Puring, ha kut bad sha Mawshai hynniew 
shnong kumne 

1 . Nongjrong 

2. Dienglieng 

3. Piengwait 

4. Synfiiasya 

5. Umsning 

6. Tanglei bad 

7. Kharang. 

Nangta u sa leit sha 8 (phra) blang 

1 . Ka Raid Lynshing 

2. Nonghulew 

3. Mawlat 

4. Mawkria 

5. Mawkhap 

6. Liting-Larbri 

7. Liting-Lyngdoh 

8. Wah Lyngdoh. 

Hadien kata u leit sha Ri Bhoi ban pyndep ia ka Mawshai 
Sari-Krai, u dei ban sdang na 

1 . Raid Iapngar uba long u kongsan jong kine ki thain 

2. Raid Nongtham 
>. RaidThaiang 

4. Raid Nongtari 

5. Raid Nongkhap 

6. RaidMaiong 

7. Raid Makdoh 

8. Umjong 

9. Raid Lymphuit 

10. Raid Sukra bad u leit pynkut ha 

11. Raid Namsha, uba long u khatduh. 

Nangta u leit sa sha Mawlieh ban pyndep ia ka 12 (khadar) 
blang 

1. Wahkhen 

2. Raid Nongblai 

3. RaidShabong 

4. Raid Nongkhlieng 

5. Raid Mawja 
5. Raid Mawlam 

7. Raid Nongshken 



154 


8. Lyngkhat 

9. LitingNongsohphan 

10. Rangnah 

11. Nashain 

12. Mukhertila. 

Nangta u sa leit sa sha Raid Mawshun kaba long na ka 
bynta ki Saw Raid ka 

1 . Raid Shabong 

2. Raid Lyngkhat 

3. Raid Rangnah bad 

4. Raid Nongkynrih bad Umthli. 

Nangta pat u leit sha Raid Lawai, u sdang na Mawber bad 
Mawpyrshong bad u pyndep ruh ia kine ki shnong ka 

1 . Masar 

2. Nongjri 

3 . Ramphlang bad Rasong. 

Kuinta u Klur Sing Syiem ha ryngkat u pyrsa u Maha Sing, 
u Langskor bad ki bakhraw, ki la leit ban iuh kjat ia ka Hima 
kat kumba dei ka rukom ba la buh ki longshuwa. Ha ba u Syiem 
u la poi ha man la ki jaka, ki khun ki hajar ki pdiang sngewbha 
ia la u Syiem bad ki da ong, *‘Ko Syiem kynrad ngi dap da ka 
jingkmenjingsngewbha bad da ka jingsngewhun ka mynsiem 
haba wan poi maphi u Syiem u kpa ka Hima, bad ba u Blei Trai 
Kynrad Un don ryngkat bad phi ba phin ioh ka jingshait ka 

jingkhlain bad ba phin im tymmen ba phin sneng phin kraw ia 
ngi ki khun ki hajar.” 

U Syiem u la sngewhun haba u la iohi ia ka jingieit ki khun 
ki hajar ia u. Kumta u la ong, “Katno nga sngewhun bad 
sngewbha haba nga ia kynduh ia phi baroh ki khun ki hajar ba 
phin ia bha ia miat bad U Blei Trai Kynrad Un ai ka jingshait 
jingkhiahkrat bad ba phin ia bha ka rep ka riang, ban bha k^ 
Tew ka hat, bad baroh kat kaba phi trei kan long ka jingseisoh.” 

Ynda ki la dep Tuh kjat ia ka hima baroh ki sa wan phai noh 
sha Nongkrem. U Maha Sing ha ryngkat u Langskor bad ki 
bakhraw ki la trei shitom katba lah ban pynsuk ban pynhun ia 
ki khun ki hajar. Wat la ki la ia kynduh bun ki jingeh ha ka 
jingpyniaid ia ka Hiina, hapoh ka jing pyniaid ka Sorkar Phareng 
ba ki dei ban kohnguh kat kum ka hukum jong ka. 

Ynda la biang ka rta, u Klur Sing u pyniaid hi ia ka hima h 2 
ryngkat u Langskor, u Maha Sing ruh u trei lang ha ki kam jong 
ka Hima. Ha Hima ki ia im suk im sain hynrei la wan jia ba u 
Saw Raid 25 shnong ki la khih pyrshah ia u Syiem. Haba ki la 
wad na ka daw ai'u. ki la shem na ka daw ba kim ia sngewthuh 
jingmut bad ki nongtrei kam ki ba pyniaid ia ki kam syiem sha 
ki thain Ri War. Kane ka la neh shipor, tad haduh ba kin da ia 
sngewthuh jingmut bad u Syiem, ki sa ia suk ia bha, kim ju don 
ei-ei shuh. Katba ki sngi ki snem ki nangiaid, ha kawei ka sngi 
ka la jia ba la pluh noh ka iingsad ha Nongkrem. U Syiem bad 
ka Syiemsad ki la dik la khuslai. bad ki la ong, “Ko NTi Langskor 
balei keift ka la wan jia kumne haduh ban da duh noh ka Sad ka 
Sunon.” 

Hangta u Langskor bad ki para bakhraw ha tyngkat u Syiem 
ki la ia shong ban ia pyrkhat ban ia leh kumno. Bad ki la ong, 

“Kane te ka la dei ban ia pyrkhat shuwa da ka shat ka khein. 
ba dei na ka daw aiu ba wanjia haduh ban da duh ei ka iingsad." 
Ha kata ka jingiashat iakhein ki lap ia ka daw ba pluh ei ka 
iingsad dei na u siar u byrnai ba ki Nongkrem ki khlem pyndep 
ka nguh ka don. 

U Klur Sing Syicm u ong, “Ngam mon shuh ban shong ban 
sah ha Nongkrem, bad ngim kwah shuh ban thaw iingsad 
hangne.” Ki Bakhraw Nongkrem ki la khroh ia ki Syiem ba kin 
nym mih na Nongkrem hynrei ki Syiem ki la ong, “Wat leit 
sngew ei ei ia ngi, namar ba ngim sngew juh shuh, ngi shem ba 
phi long shisha ki ba bha, phi la ia leh ban pynhun ban pynsuk ia 
ngi. namar kata wat ia sngew ei-ei ia ngi, ba ngim kwah shuh 
ban shong ha Nongkrem.” 



KA JINGKYNRIAH KA SHNONG 
SY1EM SHA SMIT 


J Klur Sing Syiem bad i Jir Kiri Syieinsad ki la mih noh na 
Nongkrem bad ki la leit sha Smit, ka jaka ba thied i Kumbir 
Sing Syiem i para khatduh u Syiem. Shipor ki la shu dara ban ia 
shong. Ki jaid Syiem baroh ki la iawan lut sha Smit, hynrei tang 
i Koplamuri Syiem bad ki khun jong i ki la ia shong ia sah ha 
Nongkrem. Haduh mynta ki ong ia ki, ki Syiem Nongkrem. 

I Klur Sing Syiem, u Langskor bad ki bakhraw ki la khot 
ka Dorbar Bah, kumta ki la phah kyrwoh ia ki raid ki shnong 
ban iapoi baroh ha Smit. 

Ynda la poi kata ka sngi baroh ki la iapoi ha Smit, u Syiem 
u la ong. “Ko khun ko hajar bad phi ki bakhraw, nga tharai 
baroh phi la iatip ba la pluh noh ka lingsad ha Nongkrem. Te 
kumta nga khot iaphi baroh ban ia pyrkhat ban thaw ifingsad 
noh hangne ha Smit." 

Kumta ki la ia rai da ka jingiabeit bad ka jingiasuk lang 
baroh ban ia thaw Iingsad noh ha Smit. 

Nangta ki bakhraw ryngkat ki khun ki hajar ki la ia trei shitom 
ban ia pynpoi ki rishot ki rijied, ki dieng ki siej, u diengtnum. u 
maw bad baroh ki jingdonkam. Ia ka Iingsad kim ju pyndei prek 
ki thaw da ki siej ki ba la thad bha, ki sa ot bad ki sa lit nep. 

Ki pynieng ia ka Iingsad ha lum Smit bad ki khun ki hajar ki 
la ia trei da ka mynsiem khlem don jingshitom, kumta ki la lah 
banpyndepkloi. 

Ynda la dep ka iingsad u Langskor ryngkat bad ki bakhraw 
ki la leit ialam ia i Jir Kiri Syiemsad, u la ong, "‘Kane ka Sad ka 
Sunon kaba phin shong phin sah. bad ba phin lum phin lang ia 
ngi ki bakhraw bad ia ki khun ki hajar shisien shisnem ha ka 
niam ka rukom."' 

Ka Syiemsad ka la ong, “Nga la sngewhun ia phi ki 
bakhraw bad iaphi ki khun ki hajar kiba ieit ia ngi ki Syiem, bad 
kadei ka kamrarn jong nga ba ngan lum ngan lang iaphi baroh 
ha ka niam ka rukom shisien shisnem.” 

Ki sa leit ialam ia u Syiem ha ka ling ba un shong un sah. 
Ki Syiem ki la \van shong wan sah ha Smit shuwa u jumai bah. 
Ki Syiem ki la shong suk ha Smit bad ki la sngewjuh. 

Ka Hima ruh ka iaid beit iaid ryntih ha ka jingsynshar. Haba 
: Klur Sing Syiem im don ka met kaba shait ba khlain im lah 
shuh ban pyniaid ia ka Hima. Kumta ka Sorkar Phareng ka la 
buh noh da u Hajom Kisor Singh kum u Dewan ba un peit ia ka 
Hima, katba u Syiem urn pat khlain. 

I Syiem Klur Sing im shait shuh, bad i la iap noh ha ka 
snem 1903. 1 synshar 32 snem ia ka Hima. 



U SY1EM DAKHOR SING 


kT nda la iap noh i Klur Sing la pynkiew kliet ia i Dakhor 
X Sing Syieni. I dci i khun i Rad Kiri Syicm, i hynmen i Klur 
Sing Syiem. 


I ^akhor Sing Syiem i la kiew khet ha ka snem 1903. 

I Syiem Dakhor ha ryngkat u Langskor bad ki bakhraw, i 
la leit pyndep ban i'uh kjat shuvva ia ka I lima, kat kum ka rukom 
ka dustur ba ju leh u Syiem Long Syiem, kumba la buh u 
longshuwa manshuwa. 1 Daklior u long iba stad bad iba 'far ka 
jingmut jingpyrkhat. I long ruh iba trei shitom. i leh katba lah 
ban pynsuk ia la ki khun ki hajar. I synshar da ka buit ka akor, 
da ka niynsicm kaba beit kaba hok. I da thrang ba ki khun ki 
hajar baroh ba kin ia sngewthuh ia ka jingkordor ka jingnang 
jingstad bad ba kin ioh kin kot kin dap kin khlup. Ka jingbha 
jong i ka la pynsah jingkynmmaw ia ki khun ki hajar. 

I Dakhor Sing Syiem haba i iohi ba ka sljnong ka la 
khapngiah. i la kwah ban pynkynriah noli ia ka lingsad sha ka 
jakabakylluid. 

Kuinta i la shong ban ia pyrkhat ryngkat u Langskor bad ki 
bakhraw bad i la ong, “Nga te ngam ibit ibiang shuh ia ka 
lingsad hangne halor lum ba la hch ka shnong khamtam ba nga 
la isynei eh ia ki khnn ki hajar ba kim biang shuh haba ki ia wan 
ha ka niam shisien shisnem.” 

Baroh ki la sngew ia dei, bad ki la mynjur ban pynkynriah 
noh ia ka lingsad. Kumta ki la thaw lingsad ha ka jaka ba 
kwah u Syiem kaba madan bad ka ba itynnad. Ka la nch haduh 
mynta ha kane ka jaka. U Syiem u la thaw ling Dorbar shaphang 
mihngi ka lingsad. 

I Dakhor Sing Syiem kumba i long i ba stad. i ba sngewthuh 
ia ka jingkordor ka jingnang jingstad. I la thaw ka skul na ka 
bynta ki khynnah, ba i kwah ba kin nang kin stad ba kin tip ia 
ka thoh ka pule. 

Kum u Syiem i la sngewthuh ia ka rukom pyniaid ka Sorkar 
Phareng, bad i la kham suk shibun ban ia trci kam ba ki la mill 
kiba nang ba stad ha ka pule. I la thaw ka Ting Dak Bangla 
kaba itynnad halor uwei u lum, bad i la thaw ruh ka surok 
shong kulai na Smit sha Shillong. 

Ila ka por ka jingsynshar jong i ka Hirna ka suk, ki kam 
baroh ki iaid beit iaid ryntih. Ha ka snern 1 9 1 1 ka Sorkar Phareng 
ka la khot sngewbha ia i Dakhor Sing Syiem ban lcit sha Delhi 
ha ka por ba u wan u King George V sha Ri India. 

I Dakhor Sing i la leit sha Delhi bad i ialam ryngkat bad ki 
bakhraw kiba trei ha ophis jong i bad ynda i poi ha Delhi, dei 

tang ma i na ki Syiem Khasi. Ki pynbiang ka jaka sah bad ki 
syiem dkhar. I Syiem Dakhor i long i ba don ka main Syiem 
bad i ia kren ia khana bad ki para syiem kiba ia don ryngkat. 
Ka don, ka dur kaba i shon bad u Viceroy ryngkat bad ki syiem 
dkhar. I riam da ka jingriam syiem, i phong ka jingphong ba la 
pynpur da ki ksai ksiar, i deng u kynjri tabah ksiar bad u kpieng. 
I spong da ka khor, i boh da ka jainboh kaba saw. Baroh ki ia 
itynnad eh ba ka i kordor bad ka pher na ka riam ki syiem 
dkhar. 

Ka Sorkar Phareng haba ka iohi ia ki kam ba bha oa i la 
leh, ka la ai nam Raja ia ha ka snem 1914. Ka Hima Khyrim 
ka iaid bcit iaid ryntih ha ka jing synshar jong i. 

I Syiem Dakhor haba i la shitom, bad im don shuh ka met 
kaba khlain, i la iap noh ha ka snem 1919. 

Ki sa pynkiew khet ia i Olim Sing Syiem, i khum i Shini Kiri 
Syiem, i para i Dakhor Sing Syiem. 1 Olim Sing Syiem i la kiew 
khet ha ka snem 1919 haba i dang dap 1 4 snem ka rta, haba i 
dang lcit skul ha St Edmund's. Namar ba im pat biang ka rta, ki 
buh shuwa ban nang pyniaid ia ka Hima da i Shemiwel Syiem 
ha ryngkat u Langskor bad ki bakhraw. 

Kat kum ka rukom haba la long syiem dei ban leit Yuhkjat 
shuwa ia ka Hima, i Olim Sing Syiem ruh I leh kumta. 

Ym slem shuh i Jir Kiri Syiemsad i la iap noh. Kumta la 
kyntang Syiemsad noh ia nga, ka Shortimai Syiem, ka hynmen 
i Olim Sing Syiem. La kyntang Syiem ia ngi baroh amgut ha 
kajuh ka sngi. 




PART -3 
KI POETRY 

LUM MARAI 

Ko lum marai ba khraw ka bor, 
Nalor phi dap tang j ingkordor, 

Na kjat la mih ka umpohliew 
Na krem maw mih I Pah Syntiew. 

Lum Marai ba donkam ka Ri, 

La mih ka thei sotti na phi, 

Ki maw ramsong ba khraw jong phi 
Kynjreng ki dang ieng kum sakhi. 

Lano-lano ngim klet ia phi 
Ko lum ba donnam ha Ri Khasi, 
Kyrteng jong phi haduh mynta, 
Sawdong ka Ri iathuh khanna. 

Na ki kliar lum ba iai pyngngad, 

Ka er synrai iewbih ngi mad, 

Ki dieng ba tap halor jong phi 
Haduh mynta kine ki sngi. 

Lum Marai ba donnam jong ngi. 

Pah Syntiew ba dang sah riti 
Ki maw ramsong ba khraw jong phi 
Kynjreng ki ieng kum ki sakhi. 

Ki khlaw ba jngum halor jong phi, 
Syntiew bun rong ki iai mih pli, 

Ba har rukom ki rong jong ki, 

Ia ka burom ban ia pyni. 

Na kylleng sawdong jong ka ri. 
Ki ju thrang ban iohi ia phi, 

Ba dang ieng skhem ka sakhi, 
Haduh mynta kine ki sngi. 

PAH SYNTDEW 

Ko Pah Syntiew phi wan longbriew, 
U Blei la phah kum jingphohsniew, 
U Mylliemngap u pah ia phi 
Da u syntiew pathaw khasi. 

Mylliemngap u la ri ia phi, 

Kum ka para lashai shisngi, 

U iai pynbiang katba u lah, 

Tangba phin juh ia phi u kwah. 

Ki khun ki hajar ia tylli, 

Ha lyngkat ki bakhraw batri. 

La kyntiew ia ka nam jong phi, 

Ba phin long syiem halor jong ki. 

Lada ngim iohi shuh iaphi, 
Jingkynmawki iai sah riti, 

Kumba la pah da u syntiew. 

La sieng iewbih ka nam ka mgiew. 

Lum Marai ba iai sah riti, 

Ba wan i Pahsyntiew naphi, 

Ba U Blei U la phah ia phi. 

Ban sah ka nam ha Ri Khasi. 

La phah burom bad nam ia phi, 

Sha kane ka Ri baieit jong ngi, 

Kan iai neh ka hok ka riti, 

Ha ki nongmih bteng jong phi. 

Ko khun ko hajar to kynmaw, 

Ha ryngkat bad phi ki bakhraw batri, 
Tang kawei ba kin iatylli. 

Ban sah ka nam ka hok jongphi. 

Pahsyntiew ba donnam ka Ri, 

Ngin iai iaroh kyrteng jongphi. 

Ah! Blei to da to ri maphi, 

la nong mih bteng kum bnai ka sngi. 

LOK SHET KYLLA 

Ki lok ba shet kylla, 
Mynsiem long kum u bsien. 
Phi dap ha ka jingma, 

Ktien jong ki ka bang khlein. 

Ioh ba phim lah iai biang, 
Khmat ioh phim lap iohi, 

Dei ban da iaid kyrtiang. 

Kin puh kylla ia phi. 

Ki leh kum khun langbrot, 
Jemnud kum ka masi, 

Ki dci ki khun rakot, 
Mynsiem kum u suri. 

Ki dci ki lok ieit khwan 
Ki pynieil ba kin ioh. 

La kim ioh kin kynran. 

Kin shu khlad lok kynsan. 

Na jngai kin peit kynriang 
Kin leh kum bym iohi, 

Ki dei ki lok myrsiang. 

Kin khwan myntoi naphi. 

RIEW IEIT R1 

Ko phi ki riew ieit Ri, 
Kam ki dawa iaphi, 

Sei buit bajwat jong phi. 
Ban da ia la ka Ri. 

Trei minot miet bad sngi 
Na bynta la ka Ri, 

Ha la ka buit ka bor, 

Sei ha kane ka por. 

Wat trei ki kam shukor. 
Ioh duh ei tang shipor. 
Kawei ka buit ka bor, 
Kum ha kine ki por. 

Ioh thombor u nongwei. 
Bad un pynlong mraw ei, 
Blei weng kyndat maphi. 
Ban sah burom ka Ri. 

Ka kam ba don burom. 
Ha pyrthei sah junom, 

Ha ka ktien bad ka kam. 
To long u nongialam. 

To trei kam ba shisha. 
Kren antad *tien ba bha. 
Jingiaroh ioh n*U Blei. 
Haduh khmat ka pyrthei 

KAK1AD 

U khiew ha lawar ding, 

U thnam u khih kynting, 
Nalor ka khlieh babu. 

La sei jingstad jong u. 

Reng jong u artylli, 

Ynda la biang ka por. 

La sei na ki pukri. 

Ban pyni la ka bor. 

Da jingstad ba phylla, 

Na ki reng artylli 
Ka bor la sei u khra. 

La mih urn ram shandi. 

Hangta ka la long kiad, 

Baroh ki la ia mad. 

Da ka bor u khaw-iang. 

Kata ka um bathiang. 

To dih tiak tang shi klat. 

Ban mih bim jingpyrkhat. 

Sa dih pat shipawa. 

Hangta phin stad said thrna. 

Ka kiad ka long ka ba kthang, 
Katba nang dih nang bang, 
Ngan dih haban da kdang. 
Haban da pat lyngkrang. 

Haba ki dang kynthah, 

Ki leh kumba kynshi, 

Ani ! ba ki pangah 
Ki leh kumba ijli. 

Kin da la sngcwbang ngai, 

Ani ! ba ki batai, 

Ki la kren kticn sianti, 

Ka buit kum u suri. 

Ki peit ki mat kynriang 
Ka buit kum i myrsiang, 

Ki kymgah la ki khlieh 
Ka khmat la kum i shrieh. 

Ynda ki la kdang bha, 

Ka mon ki la sngew biang, 

Ki sdang ban kyrhuh khla, 

Ki kyllon kum u sniang. 

Ki kren tang ia kajuh. 

Ban sngap ruh ym sngewthuh, 
Jingrwai saw sur jong ki. 

Ki ktien kiba sngewjli. 

Phi to iawan sha nga. 

Nga dei ka khun u khra. 

Nga long tang ka kynthei. 

Ka khun ksiew u lwa pei. 

1 pa da thew pylla. 

Da u bitor pawa. 

Baroh kynja rangbah, 
la nga ki iai wan pah. 

Ki wan ki rang kynsai. 

Ia ki nga hikai jingrwai, 

Sur suri sur myrsiang. 

Da ki sur khla sur sniang. 

Ki saw tylli ki sur. 

Ban tip lut ka pyrthei. 

Ki khmat ki pynwan dur, 

Ka jingrwai u khra pei. 

Ko thei shong alinari, 

Haba peit ngi iohi, 

Sngur shi rynieng jong phi, 
Nang nguid umbiah ma nga. 

Phymai kum khmat puri. 
Ngin ia khublei mar kti. 
Shipiah nc shityngka. 

Iaphi ngin ai sngevvbha. 

Ia ki kynja riewspah. 

Kin leit noh ruh kam shah. 

Ia ki ka iai kliroh bha, 

Dei ki riew don pisa. 

Ha ba phi kwah dih khnang 
Dih ha ban da pah blang. 
Aiu pat phin ia ong, 

Kyllon hapoh ba shong. 



174 


La phi long u khynnah. 
Bad ka phin long rangbah, 
Pynshlur ka khun u khra, 
Phin bat na tdong u khla. 

Kat kiba dih ia nga 
Tymmen kylla samla, 

Ngan pynshong shit ia ki, 
Ha ban da kylla baji. 

Kan hikai ka khun khra, 

U ba bieit un stad bha, 
Babu B.A., B.T.., 

H'u khra kylla masi. 

Ia ka jingstad pyrthei. 

La jop ei u khra pei, 

Aiu pat phin ia ong, 

Ki la kylla khongpong. 

Synei ia ki riewshai, 

Baroh shah teh tyllai, 

Wat jingstad ka la biang 
Ka kiad ka pynlong sniang. 

Haba ki ia kwah eh, 

Ai kin dih khlem sangeh, 
Dih haban da jinreh, 

Haduh ban da prie weh. 

Ka shyntur la jawsheh, 

Ka khlieh ka la lyngeh. 

Haba phi ia kwah hi, 

Phin ia kylla baji. 

La jop um ram-shandi, 

Un mat iadep hangto, 

Ia lade u shet hi, 

Un mat ia at sapho. 

Katba phi dang don bor. 

Kit hi la ka lyngkor, 

Kaba eh ne ba jem, 

Ki kam hi phin sa shem. 

Ka thrang eh ka mynsiem, 
Ka tyrha ka shadem, 

Kumba kjit snam u thlen, 

Ka khlieh ka nang shit rhem. 

Nga mut tang ban dih kai, 

Ia nga ka tch tyllai 
Ka bat shisha mynta, 

Teh mraw ia nga shirta. 

Ki ba la ngat ha pha 
Sneng kin da sngewthuh bha 
Katno ki don ka bor 
Pha khyrwait na ki slikor. 

Nga ong te ban iehnoh 
Man ki por ki iai khroh, 

Ka long kaba phylla, 

Ba pher jingbang jong ka. 

Ka kiad wat la ka kthang 
Balei nangdih nangbang, 
Hajan te nga iai kwah, 

Jngai pal nga lah ban shah. 

Khynnah dang khyndiat sngi, 
Balei ba me ransti. 

Oh! Ba nga dih kiad ch. 
Ngam lah shuh ban sangeh. 

Nga ong ban ieh ia ka, 

Ka mynsiem pat iai thrang. 
Ban pyrkhat ia kata, 

Kum ba sliang u keirang. 

Wat u bieit ne u stad. 

Ha ka kyiad ki kut lad. 

Ban iehnoh ruh ym lah. 

Ka mynsiem ka iai kwah. 

Wat tymmen ne samla. 

La shet um ram-shandi. 

Phim lah ban lait na ka. 
Khlain ia jadu hati. 

Ki tang la ioh pisa. 

Ki ong ym ban buh hi. 

Ki leit buh ha pata, 

Ba pei ka pla sopti. 

Wat ka dei tang ka kiad. 
l f u briew ka pynlong mrad. 

la ki rangbah tipsngi, 

Ha ka shah teh kynjri. 

Kat dang iaid ha surok. 
Kynduh uin ram-shandi, 
la nga ka thep phathok, 
Pynkiew tyllai phasi. 

Jingsncng ia phi mynta, 
Ka long kaba shisha, 
Kan sa poi hi ka por, 
Phin sa bat la ki shkor. 

HIMA KHYRIM 

Hima Khyrim ba sah riti 
Kan iai sah ka nam jong pha. 

La u khim u hajar phira. 

La ka niam ka hima. 

Ka tern ka ksing bad tangmuri 
Ban shad ki thei sotti, 

Ki deng pangsngiat bad ki paila, 

Ki khor bad ki dahara. 

Kynthei shynrang ha Ri Khasi. 

Wan shad sngewbha bad ngi. 

La kynjri bad ryngkap rupa. 

La u symphiah bad u thuia. 

Ah! Blei, nangiai pynskhem Maphi. 

Katba dang sah ka riti 

B'la seng da u bakhraw batri, 

Ban sah ka nam jong phi. 

Shisien shisneip ki wan sngewbha 
Ha niam u syiem bad ka hima. 

U blang u bhet kin ai haphi 
Kat kum ka hok ka riti. 

Maphi ko khun Khasi Khara, 

Wan shad sngewbha bad ngi mynta. 
Ha la ka hok bad ka riti. 

Dang sah haduh kine ki sngi. 

RANGBAH BA SH1SHA 

Rangbah to long kiba shisha, 

U Blei U ai jingstad haphi. 
la la ka ri nih ban iada. 

Ba phi dei ki nongprat lynti. 

Ri Khasi la buh la bynta, 

Ri Dkhar la buh ka pud hima; 

U Blei la buh la ka bynta, 

Naduh rukom jaid ka kynja. 

Sam la na kylleng lum Khasi 
To long ki riew mih khmat tylli, 
Pynkloi ban trei ki kam jongphi 
Ba pyrthei baroh kan iohi. 

Uba siar kylla ia la ka ri 

Pap kan hap ha khlieh jong u hi, 

Laitluid ha kanc ka pyrthei. 

Kin ioh bainong saja h'u Blei. 

Riew bakhraw jingmut jingpyrkhat, 
Dei ban trei ki kam kiba jwat. 

Da dohnud bakhuid sngur jongphi 
Ban trei hok na bynta ka ri. 

Rangbah bakhraw bor u Khasi 
To shakri hok ia Ia ka ri, 

U Blei U dang ieit burom ia ngi, 

Ki jingkyrkhu un ai haphi. 

Na byra iohi nang da Ah! Blei, 

Ba ngin lait na kti u nongwei, 

Kam ba phi trei da pyndep baroh, 
Ba Ri Khasi kan nang seisoh. 

Kam babha dei ban da pyni, 

Na bynta la ka jong ka ri. 

Ban tei nongrim da lade hi. 

Ban sah ka nani burom jongphi. 

Nam babha pyniai sah burom, 

Ki tur jingeh ioh la ka burom, 

Ki rievv khraw pyrkhat dei kita. 

Kin sah iathuh khana shirta. 

Dei ban wad shitom ia jingbha, 
Naduh tynrai ki thied dei ban pyntip. 
I Iaduh ban da lap jingshisha 
Mynsiem ka suk dih um rupa. 

RI LUM KHASI 


Ri Lum Khasi ba ieit jong ngi 
U shoh u slap u thah ia phi. 

Ngi ieit thoin-thoin ia la ka ri, 

Ko Ri bathiang jongngi. 

La shitom te hala ka Ri, 

Lada duk ruh halor jong phi 
A Blei to tyngkai Maphi 
Ban sah ki symbai ka Ri. 

To ri ia la akor babha, 

Mynsiem ba khuid nylla, 

Kawei ka buit kawei ka bor, 
Mynta wal ha kine ki por. 

Mei Ri Khasi baieit jong ngi 
Da lei-lci ngin ym klet ia phi. 
Lada ngi Ieit sawdong ka Ri, 
Junom ngin iai kynmaw iaphi, 

Ko Ri basuk basain jong ngi, 

Ngi sngew kumba tang maphi hi 
Hir-hir ki beh ki er iwbih, 

Ki um bathiang jong phi ngin dih. 

Ia juban lak bathiang ka ri. 

Ngin nym lah ban buh dor ia ki, 
Ngin ai tang jingiaroh ko ri, 
la ka jingkordor jongphi. 

Man ki por beh ki er synrai, 
Ryngkat ka bneng ka iai phyrnai, 
Kynjai ki phuh ki tiew japang. 
Bad ki iewbih ki tiew tyrkhang. 

Wat ha ki jinglong ba shisha, 

Ki phyrnai kum ki kshaid rupa. 

I lir-hir ki beh ki er mihngi, 

Ki iai iwbih sawdong ka Ri. 



183 


SYNTIEW KA RI KHASI 

Ko syntiew ka Ri Khasi, 

Ba sieng jingiewbih jong phi, 
la u soh ka jingshisha. 

Ah! Blei to nang iada. 

To tyngkai Maphi Ah! Blei, 

Fu syntiew ka Ri Khasi, 

To iai ai um miet bad sngi. 

Ban sah ki tynrai jong ki. 

Jing laitluid ka Ri Khasi, 

Ngi ju sngew sarong ia phi, 
Jingiada u Blei bastad. 

Ha la Ri ban long kynrad. 

Ah! Blei to teh song maphi. 
Ban sah ki symbai ka Ri, 

Lada kirn don lang ma ki, 

Ka khyndew kan long thylli. 

Ia ka nam kyrteng jong phi 
Kan phymai sawdong ha ka Ri, 
la ki jingiewbih jong ki, 

Na kylleng kwah ban iohi. 

Ha ka Ri basuk jong ngi, 

Ngin ieng ban iada ia phi. 

Ioh thombor u mihngi sepngi, 
Wat ai lad ko Ri Khasi. 

Ri Khasi basukjongngi, 

Ngi iohsngew ba tang maphi, 
Ngin ieng ban iada iaphi, 

Ko Ri baieit jongngi. 

Ko syntiew ka Ri Khasi, 

Iai siengjingiewbihjongphi. 
Ah! Blei to nang iai tyngkai, 
Kum ia ka sngi bad u bnai. 

KHYNNAH TIFSNGI 

Ko khynnah tipsngi, 

Da la burom ka Ri, 

Phi long ki riewstad 
Ka pyrthei ia phi kan wad, 
la ki kam babha to trei, 

Ym dei ban batai kiwei. 

Haba phi dang lyngkot, 

Shong ha ka lyngknot. 

Ka burom kan kyntiew suki, 
Phin shong halor shuki; 

Ynda la poi kata ka sngi 
Ka kyrteng jong phi kin tip hi. 

Trei kam badon burom, 

Ka nam kan sah junom, 

■ Trei hok ha pyrthei. 

I laduh khmat u Blei; 

Icit la mynsiem pynjanai 
I .a burom da tyngkai. 

To trei ki kam babha 
Da mynsiem ba khuid nylla 
Ktien babha ki icwbih thiang 
Ha pyrthei kin sa phriang; 

Ki kam babha jong phi 
Kin sah nam ha Ri Khasi. 

KA SOHLYNGNGEM BAD U SIM RYNJAW 

Akor bakhraw u Sim Ryniaw 
Ka Sohlyngngem ka khun tipsngi 
Ka duh ia u syiem ka Ri Khlaw, 

Ka jaw ummat snam ha la marwci. 

I mei I pa iaphi kim suk, 

Ki ong i‘u khun bakhraw yn nai, 

Ki kwah para baduk, 

Jingieit jong nga iaphi la kut. 

Ban pynsngewsih para brievv ngam kwah 
Ngan iaid kylla pukir sha ri khlaw, 

Ngam kwah ban sah budnam sniew, 

U khun bakhraw dei u Sim Ryniaw. 

Ka jingieit jong nga bad phi 

Kin sah ki khanatang 

Ba ka Sohlyngngem ka long rangli. 

Bad ka duh noh jingieit ba sotti. 

Ngin iap hapdeng ki ba im 
Ka jingieit ka kylla jingtim 
La-duh ei ka jingieit jong phi ia nga, 

Na ka bynla i mei-i pa. 

Lano ko Sim Ryniaw phin wan phai. 

Ha sla pyrthei marwei phi jngi, 

Ngam lah shuh ban kylla dien trai, 

Ba nga la duh ka jingieit ia phi. 

Ban im ngam kwah shuh 
La burom nga laduh 
Ka jingieit kaba nylla, 

Ka sah tang ka jingiathuh khana. 

Mynsiem jong nga ka iai pisa, 

I la ri khlawnga Yam wei briew. 
Da jingieit ngi ia sakma 
Na rympei sha bar ka pyrthei. 

T1EW LASUBON 

Ko tiewlasubon 
Ba phuh ha shiteng riat 
Ka dur babha jong phi 
La pynshoh bieit ia ngi. 

Ka jingstem ba i-ieit 
Ka jingsma ba pynshohbicit, 
Dei tang tiew lasubon 
Jingievvbih thiang ka don. 

Jingsma tiew lapongnai 
Ka sieng naduh najngai, 
Jingiewbih ki tiew tyrkhang, 
Ha ri khlaw ka sma bang. 

Ki iewbih ki tiew phlang 
Ha ka por pyrem bad tlang, 
Iewbih ki tiew dicngngai 
Bam lah shuh ban batai. 

Tiew lalyngngi-pep-shad 
Ka phuh tang ka rong, 

Ka wan shad dier por, 

Ka duh la ka burom. 

La jingiewbih ki don. 

Kim bat kat lasubon 
Baroh tang khyndiat por 
Ban ia pyni la ka bor. 

KA KHUN KA RANGLI 

Ko khun baieit ka mei rangli 
Ka jingjynjar nusip jong phi. 

La bsiat ki kti halor u saimuka. 

Ban kynud niaryngod bad duilara. 

Ko mei marynthing halor khyndial mat, 
Khyndai ki jingmut bun jingpyrkhat. 

Ki kynud ki sur jong pha. 

Ba thain sohsat halor saimuka. 

Ki sur ba myllung jong phi, 

Ki iathuh khanna i'u khun ka rangli. 

Da ki sur ba bang ki iai wan sawa • 

Ba ki her halor u saimuka. 

Nga iathuh khana ia jinglanot, 

Ba ka mynsiem jong nga la ringsdot. 
Jingshcm jynjar ha la marwei-marwci 
Jing duwai mict bad sngi ki her sha u Blei. 

1 .a mynsiem ngam lah pyntneng shuh. 

Ki jingjynjar pat ki nang wan kynduh. 

La jingshitom nga iathuh-khana 
Ka mynsiem ka pang ka pisa. 

Hano ngan pynsthet la ka mon. 

I iaba ieng ruh bun sicn nga iai kyllon, 
la la jingshem nga pvnpaw. 

Ha U Trai Kvnrad Nongbuh Nongthaw. 

Balei u briew jingeh u tynjuh, 
Naduh hyndai bad mynta kumjuh, 
Ko mei marynthing to iathuh-khana 
Ban pyntngen ia mynsiem ba pisa. 

KAMSHUKOR 

Jingshah shiliang ki kam shukor, 
la ka hok ki leh jubor, 

Ki ia shah sha ba ioh tyngka, 

Pynksan sha ba dap ka pla. 

Haba la bam tyngka. 

Ban kren la teh thylliej, 

Jadu tyngka kaba phylla, 

Haba ki kren la ishoh bieij. 

Ha kine ki por mynta, 

I'u briew kyntu ban bam pisa, 

Ki tip ia ka sang ka ma, 

Hynrei ka mynsiem ka thrang ia kata. 

Tyngka Y’u briew ka ju pynsniew, 

Ka ialam sha jingbakla, 

Jingsniew ka nangroi, 

Lada phim lah synshar bha. 

Ha pyrthei jingsniew ka slei, 

Bunsien u briew u ju iap ei, 

Jingbishar hok ym don shuh, 

Ba ka tyngka ka la jop ei. 

Sakhi lamler ba stad pynbieit. 

Ban kren shukor un dkut u thylliej, 
la ka kam sniew kim ju shyrkhei, 

Kim ju tieng shuh ia U Blei. 

Ki kam sniew wat ju mlien, 

Ka kam pap hi kan bud nadien, 
Shisien phi pynksan ia jingsniew, 
Phin shah tim ha man ki briew. 

Tyngka pap kam don jaka, 
Namar ka hok kan iai khura, 

Ka synduk kan shu thylli, 

Kan shu ring mgai na bym ioh-i. 

Haba trei kam babha, 

Ioh jingkyrkhu na IJ Blei, 

Wat kwah tyngka bym hok, 

Ka jingim jong phi kan ringsdot. 

UTHLEN 

I’u thlen U Blei U la beh, 

Ha bneng um ai jaka, 

Sha pyrthei ban shong neh, 

U briew la khot sngewbha. 

Ioh tngit ka bneng bakhuid, 

U thlen i’u briew la jop, 

Ha byxn don shuh u ksuid, 
la ka bneng la khang khyrdop. 

U thlen i’u briew kren ieit, 

“Ai langthoh khlieh ia nga,” 
la u briew u la pynbeit, 

U ong, “Ngan kha tyngka.” 

“Ai ka snam briew ia nga, 
Ngan pyniphuh iphieng, 

Ngan ai ksiar ai rupa, 

Hadien ngan ban duh ling.” 

Na nongri thlen kynmaw, 

Wat ju thied khor thied kpieng, 
Wat ju shim ram tyngka, 
Hadien ki briew kin tieng kylla. 

Nongri kim tieng mynta, 

Ki kmen ba ioh tyngka, 

Sngew kum u kffifi u kpa, 

Kim tieng ba un bam kylla. 

Kiba ri ia u bsein, 
l’u briew u da khroh bha, 
Hadien un puh kylla 
Kin sa jah kwah tyngka, 

Snam ba ud ha pyrthei, 

Ka poi sha shkor U Blei, 

U iohi ia jingiap ba shyrkhei, 
la jingduwai u sngewsynei. 

Ki sngew tang ma ki ha pyrthei, 
Ka pisa ka dap ka shlei, 

Phin sa duh briew bad spah, 

Ka pap kan pynlong dpei. 

AIOM KSIAR 

Ka aiom ksiar ba khuid nylla, 

U Blei la tei ki jingphylla, 
la ka pyrthei la thaw kordor, 

Ha ka rukom kaba shisha. 

Ki bricw ki mrad kim pat thala, 
Aiom ksiar dap tang jingsuk jingbha, 
Mynsiem ba sngur ba khuid nylla, 
la ieit baroh kum shipara. 

U Blei la thaw ia jing phylla, 
la ka hok ba khuid nylla, 

U bat ia jingshisha. 

Ban sah ka hok burom babha. 

Ka por mynta bun jingphylla, 

Baroh ha sla pyrthei ki per, 

Man ki saw samoi iai kylla, 

Kum ki sla dieng ba beh ka Iyer. 

Ko sotti juk ba khuid nylla 
Wan kloi ka por synshar jong pha. 
Ban sah ka hok ka nam ba bha, 

Ha kut baskhem jong pha. 

JINGANGNUD 

Jingangnud dei ban wad 
Wat ksan tang ha rympei, 
Ka don shibun ka lad, 
Dorbar ioh phi rem ei. 

Phin dap tang jingbuh khoh, 
Habajingkwah phim ioh. 

To hun katba ioh ei, 

Suk katba ai U Blei. 

La nusip ba la thoh, 
Shajrong ngim lah kynjoh, 
Ka bok katba ka lam. 

To trei beit la ka kam. 

To trei kat la ka bor, 

Phin sa ioh la ka dor, 

Haba phim poi pyrkhat 
Burom phin sa ioh niat. 

Phin sa ong dei shisha 
Jingsneng I mei-I pa, 

Dei tang ka kam babha, 
Burom ha ka pyrthei. 

Jingangnud to pyrshang, 
Jingeh phin iaid lyngba, 

Buh ki matti ba bha, 

Ba kin sah ki nuksa. 

l J briew u shah pynshoi, 
Kwah spah bym dei hok, 

Un shah kyn-i‘ rain ha pyrthei, 
Ym tieng ia U Blei. 

Jingangnud ba bha phin ioh, 
Suki-suki kan ialam ia phi 
To isih ia tyngka bym hok, 

Ioh phi poi sha ka lanot. 

KA PAP 

Ka pap ki ba tip suda, 

Tangba kim tieng ia ka, 
la ka sang ne ka ma, 

Ym don ba khein mynta. 

Mano ba ong ba kim tip ia ka, 
Ka pap kein, kan thad kylla, 
Khyndew ruh kan kyang shla, 
U maw u dieng un pyrta. 

Pyrthei kan sakhi, 

Blei un nang ioh-i, 

Phim lah ban len ia kata 
Tyngab kan iathuh khana. 

Wat trei kam kum ramshandi, 
Ioh kti kan bit lati. 

Phi ioh shukor ha pyrthei, 
Shah takor ha U Blei. 

Bainong na bym ioh-i, 

Un pynkit khoh iaphi, 

Ynda sneng ka kam, 

Ha mynsiem te phin ngam. 

Phin duh la ka burom, 

Kin iathuh khana junom, 

Phin duh burom pyrthei. 

Kit pap sha khmat U Blei. 

RIEW PAW KHMAT KA R1 KHASI 

Ko new pawkhmat ka Ri Khasi 
To trei phi ki kam ba bha, 

Ki buit bastad to pyni 
To sei ha kine ki por. 

Samla to long ba shisha 
Sei ka buit ka bor jong phi 
Trei da mynsiem ba bha. 

Ban sah ka nam, burom shirta. 

Ko riew ba shisha ka ri. 

Phi dei ban prat kloi ka lynti. 

Ban neh ka hok ka ri. 

Ban sah burom babha jong phi. 

Ko samla iai ban kyntu, 

Trei da mynsiem ba sngur jong phi 

Ha pyrthei to pyn-i, 

la ki kam donnam jong phi. 

Long rangbah ba shynrang. 

Da mynsiem to iaid shaphrang, 

Wat kynran ne sheptieng 
la la ka Ri ban iada. 

Wat khein kor ia ka tyngka, 

Kam sniew dei ban kiar, 

Tyngka phim lah ban ktha, 

I'u briew kan bam kylla. 

Pynbna ia kaba jot, 

Kiba pra to pyntylli, 

Kiba pei to syrdep, 

Ia nani jong phi sah burom ha ka Ri. 

U NONGREP 

Nongrep ba trei shitom, 
la ki kam me trci pyndep, 

U symbai un sah junom, 

Mem khuslai me bam la ka umsyep. 

Khmat phuh samrkhie jong phi. 
Phim khein ia la ka bor. 

Phi trei synnia bad sngi. 

Phi ioh la u symbai ba kordor. 

Ka Iyer ka beh ka sngi ka thang, 

Ki trei da la ka jong ka mon. 

Ka khmat ba saw kyrang. 

La ka kam kim ju shitom. 

I ) phan ka shirew kyrhai ki don. 
Bam jangew-jathang katba mon, 

Ka met ka phad ba khlain jong ki. 
Kyrhai ki don symbai nongpynim. 

Ki puh shyrti ia mei ramew, 

Ki khatar bnai khlem kut trai, 

Wat la ki trei kajuh pa kajuh, 

Sngi bnai ki iaid khlem sngewthuh. 

Ki kam ki trei pyndep, 

U kba u khaw u dap kyrhai, 

Kim ju sngewsih ne khuslai, 

Habalq bam la ka umsyep. 

Ki puh ki shyrti, 

Lyiur, tlang, pyrem bad synrai. 
Slap lycr ka shoh ia ki 
Kim ju khein ki thorn ia ki. 

PYRTHEI SHONGBASA 

Ha pyrthei shongbasa 
Ynda iap ngim lah ban kit ei-ei, 

Ngin leit ruh marwei. 

Thy lli sha khmat U Blei. 

Ka jingiap kumba ioh thiah, 

Mynsiem ngim iohi ka shujah, 

Wat tang u shniuh ngim lah ban rah, 
Balei sha ngi kwah rhah. 

Katba dang don ha pyrthei, 

Mynsiem pynsuk leh kam babha, 
Namar ba ngim lah im rta, 

Haba kut met kan kylla dpei. 

Ki kam ba phi leh, 

Dei ban pyrkhat ban leh antad, 
Pyrthei ka kylla ka por ka nangshad, 
Nang iaid stet ban leit sha U Kynrad. 

la jingshisha ngim sngewthuh janai, 
Khlem poi pyrkhat kan wan kynduh, 
Jingshisha ngim lah pynjanai, 

Lyndet ka bor ngim la iathuh. 

Kine baroh phi ioh naei, 

Nusip ia iwei pa iwei la buh bynta, 

Ka jingstad jong U Blei, 

Man la ka bok U la shon. 



204 


KA JINGIAI SHAH 

Ngi dei ban iai shah 
Katba ngi dang lah, 
Jingiaishah ka sei soh 
la ka hok ban ioh. 

Kan poi hi ka por 
Phin ioh la ka bok, 

Ki kam to trci hok 
Phin lait ka kit lyngkor. 

Ka jingtrci jong phi 
Phin bha shisien ka sngi, 
Kam wat trei shukor, 

Trei katba don ka bor. 

Phin lait jingbylla. 

Ban sakri kylla, 

I'u bieit nc i’u stad, 

U Blei U ai ka lad. 

Trei katba don ka bor, 
Burom kan kiew shalor, 

U bieit ne u stad, 

Uta un long kynrad. 

U Blei la ai ka sap 
la baroh ha pyrthei, 

Ka ktien te ka ba tam, 

Ka jingbha ia phi kan ialam. 

KHYNNAH SHARAI MASI 

Khynnah sharai masi, 

Ki iaid ha ki lum ki them, 

Ban pynbam ia ki jingri, 

Kim thait ki dap da jingkmen. 

Ki jingri ki don ha lum ne them, 

Ki wad ia ki haban da shem, 

Katba nang bam phlang ki masi, 

Ki rwai bad put la ki bisli. 

Ia ki ka sngi ka thang, 

'Iheh ka syep, khmat ba sawkyrang, 
Ki dap da jingsngewpahuh, 

Ka khmat ki nang i phuh. 

U slap u phria u sympat ia ki, 

Kim tieng ba don ki jingri, 

Ynda la sep ka sngi, 

Ki leit ban set ia ki. 

Por pyrem ba lung u phlang, 

Ki bam bha ki masi ki blang. 

La khih ki shkor, tdong la sympat, 

Ki beh skainkyrdem ki kjat. 

Ki long ki khun nongrep, 

La u phan ka shriew ki bam, 

La u jangew jathang ka ri, 

Ban khlain ki kjat ki kti. 

Man ka sngi sha lum ki leil 
Ryngkat bad la ki masi 
Katba ki dang bam phlang, 

Ki put myllen la ki bisli. 

Ynda ki la sngew thngan, 

Baroh ki sei la ki jasong, 

Katba dang ia bam mih bun ki khana, 
Katno ki kmen ki sngewbha. 

JINGSTAD U BARIM 

Da jingstad ki barim, 

Ki tynrai babha ki dang im, 

Ki kam babha kim ju shitom, 

Ba sah ka nam bad ka burom. 

Kam babha ka nam jong ki, 

Dang sah tyngkrein haduh kine ki sngi 
To bud ia ki dienjat jong ki. 

Ban sah ka nam bad im ka riti. 

Ka jingshem-phang ki long-shuwa 
Ban seng nongrim ia la ka ri, 

Ngim klet ia ki dienjat jong ki, 

Ha lum ha them ngi dang iohi. 

lajingkularki bat kumta, 

Ki trei la bor kjat bad kti, 

Badki pyni ia jingshisha, 

Ki maw ki dieng dang sakhi. 

Ka bor ba khlain ki longshuwa, 

Haduh inynta sah ki khana, 
Dajingprat lynti shitom jong ki, 

Mynta ngi suk ki kjat jong ki. 

Sngi basuk ki longshuwa, 

Naduh hyndai u nil u kong 
Dang sah ka nam ka kyrteng mynta, 
Kylleng sawdong ha ki lum Khasi. 

Bun ki jaka ki lum ki them, 

Ha lum Khasi bun mawlynnai, 
Ki pyni ba ainguh aidem, 
Naduh hyndai ki longshuwa. 

SPAHKIWEI 

Wat kwah spah kiwei, 

Haba phim lah ban ioh, 
Jingkwah long lehnohei, 

Shalor phin lah kynjoh. 

Nusip la ka bynta, 
la u baduk ne riewspah, 

Haba U Blei um pat ai, 

Dei ban hun tang katta. 

Jingbha to pan pyrshah. 

La dei na u kni'i ne kpa, 

Phin sa ioh ka jingbha 
Ban sah burom shirta. 

Spah ki kur ne ki kha. 

Shim lyndet kan long bih, 

Dei ban da pynshai lupa, 

Ioh naduh thied snam kan tih. 

Spah kur da pynshai, 
la ki khun la ka bynta. 

La shi khun ne shi kpa. 

Ban sah ka jingiabha. 

la la ka jong ka umsyep. 

To ai kat ia ki ba phi mon, 

Tang ba iasuk iabha. 

Dei ban nang naduh mynshuwa. 

Ka spah ba shu tuh, 

Kan poi sha ka lanot, 

Hadien phim ioh jingsuk, 

Ka mynsiem kan ring sdot. 

Ka spah ba ai U Blei, 

Phim tip ka wan naei, 

Katba phi trei long jingkyrkhu, 
Ka hok ba tam ha ka pyrthei. 

LUM SHILLONG 


Lum Shillong ba donnam Ri Khasi, 
Ka nam ba kordor jong phi 
Nam bakhraw me don ka bor. 

Ban synshar ia ri them ri thor. 

Ka bor jong me ym lah tynjuh 
Ki jingkordorngim lah iathuh, 

Ka nam kyrteng ba kordor, 

Ka burom bakhraw me don ka bor. 

Ko lum bakhraw bun jingpyrkhat, 
Ri them ri thor me shai ki khmat, 
Sawdong ngi iaid halor jong phi, 
Banpeitkai kylleng ka Ri. 

Ri dkhar ri khasi ker sawdong, 

Ia ka burom u lum Shillong 
Ki wan peit kai na kylleng ka ri. 
Ban iaroh ka nam burom jong phi. 

Ia me la tei nam da u Blei, 

Naduh dang kulong ka pyrthei, 
Nalor jong me lah ban iohi jngai, 

Ia jingitynnad bam lah ban batai. 

Naduh mihngi shaduh sepngi 
La iohi long ryngieng jong phi, 

Lum donnam ba khraw burom, 

Ka nam ka kyrteng kan sah junom. 

Me shong pyrkhat ha la marwei. 

Ban peit ki diem ki at ka pyrthei. 

Me shong jar-jar mem ju khuslai, 

Ha ka burom me suk kynjai. 

Hir-hir la beh ki er synrai, 

Ka bneng ba jngum ka.khuid phymai, 
Pyrem la phuh u tiewjapang. 

La sieng iewbih ki tiew tyrkhang. 

Ka bor ba phylla me don, 
la kiba leh thombor me pyni bor, 

Ki pynduh ia ki dieng ba itynnad, 
Hynrei me nangiphuh iphieng palat. 

Me ieng kynjreng tang marwei, 

Kum ka jingheh dur ba itynnad, 
Naduh tynrai ka meiramew, 

Ka nam bakhraw dur ba khiathew. 

Ki sim hapoh khlaw bah, 

Halor ki tnat dieng ki iai pah, 

Baroh ki piar la ki thapniang, 

Ki siaw ki rwai ki sur bathiang. 

Ka nam bakhraw jong me, 

Na kylleng ki kwah ban ioh-i, 

Hir-hir ki beh ki ‘er pyngad, 

Nalor jong me bynnud ban khlad. 

Ko lum ba heh ba khraw, 

Ka burom jong me kan iai phymai. 

Lum Shillong ba khraw ka Ri Khasi, 
Sah ka nam ba kordor jong phi. 




